Viral Video:ক্যামেরার সামনে একে একে পোশাক ছাড়লেন শিক্ষিকা, শ্যুট করলেন উত্তেজক ভিডিও, ভাইরাল হতেই বরখাস্ত স্কুল থেকে| Viral Video: Gram teacher, 23, puts inabag aftera“provocative” striptease video goes viral – News18 Bangla\nViral Video:ক্যামেরার সামনে একে একে পোশাক ছাড়লেন শিক্ষিকা, পোস্ট করলেন উত্তেজক ভিডিও, ভাইরাল হতেই বরখাস্ত স্কুল থেকে\nনিজের উত্তেজক ভিডিও পোস্ট করলেন শিক্ষিকা\nLast Updated : December 11, 2021, 15:22 IST\nউল নয়, নুডলস দিয়ে স্কার্ফ বুনছেন মহিলা, মুহুর্তেই ৭০ লাখের বেশি ভিউ, দেখুন--\nকী কাণ্ড! খোদ শিক্ষিকাই এমন কাজ করলেন, মুখ লোকানোর জায়গা খুঁজছে স্কুল কর্তৃপক্ষ! ক্যামেরার সামনে একে একে পোশাক খুলে, অশ্লীল ভিডিও শ্যুট করলেন শিক্ষিকা (Viral Video)! এখানেই শেষ নয়! সেই উত্তেজক ভিডিও আপলোড করলেন সোশ্যাল মিডিয়ায়, ভিডিও ভাইরাল হতেই স্কুল কর্তৃপক্ষ নড়েচড়ে বসে, শিক্ষিকা অপসারণের দাবি তোলেন ছাত্র-ছাত্রীদের অভিভাবকরাও, অথচ বিন্দুমাত্র হেলদোল নেই খোদ শিক্ষিকার! নিজের কীর্তিতে তিনি এতটুকু লজ্জিত নন! বরং তাঁর ভাব যেন, ' যা করেছি, বেশ করেছি, এটা আমার জীবন (Viral Video)!'\nআরও পড়ুন:পোষ্য বাঁদরকে টয়লেটে ফেলে ফ্লাশ ! হাজতবাস এবং জরিমানা মহিলার\n২৩ বছরের স্কুল শিক্ষিকা ভিক্টোরিয়া কাশিরিনা নিজের ইনস্টাগ্রামে শেয়ার করেন নিজের 'স্ত্রিপটিজ'-এর একটি ভিডিও (Viral Video)। ভিডিওতে দেখা যায়, বাড়ি ফিরে ক্যামেরার সামনে দাঁড়িয়ে ঘি-রঙা ওভারকোট-টি খুলছেন কাশিরিনা। একে একে বাকি পোশাকও খুলতে থাকেন এবং সবটাই করেন ক্যামেরার সামনে দাঁড়িয়ে, ক্যামেরা চালু রেখে। তারপর অন্তর্বাস পরে উত্তেজক সমস্ত অঙ্গভঙ্গি করতে থাকেন, ঠিক যেমন পর্ন ছবির নায়িকারা করে থাকেন। ভিডিওটি সোশ্যাল মিডিয়ায় শেয়ার হতেই চোখের পলকে ভাইরাল ! প্রথমে এক অভিভাবকের নজরে আসে, সেখান থেকেই স্কুলের বাকি অভিভাবকদের মধ্যে ছড়িয়ে পড়ে ভিডিওটি (Viral Video)! শিক্ষিকার কীর্তি দেখে তো তাঁদের চোখ ছানাবড়া! 'তাঁদের ছেলেমেয়েরাও কি এই শিক্ষাই পাবে?' এই অভিযোগ জানিয়ে স্কুল কর্তৃপক্ষের দ্বারস্থ হন অভিভাবক মহল। ওঠে শিক্ষিকা বরখাস্তের দাবি! স্কুলের প্রিন্সিপালও আর রাখতে চান না কাশিরিনাকে!\nআরও পড়ুন:মেয়ের পরিচয়পত্র চুরি করে ছাত্রী সেজে কলেজের ছেলেদের সঙ্গে প্রেমের সম্পর্ক গড়ে তুললেন মা; হাজতবাসের সঙ্গে গুনতে হল জরিমানা!\nতবে স্কুলের এই সিদ্ধান্তকে চ্যালেঞ্জ জানিয়েছেন Novosibirsk State University of Education-এর মেধাবী ছাত্রী কাশিরিনা। জানিয়েছেন, অতিমারী পরিস্থিতি স্বাভাবিক হলেই আদালতের দ্বারস্থ হবেন। সোশ্যাল মিডিয়ায় কে কী পোস্ট করবে, তা কখনও অন্য কেউ নিয়ন্ত্রণ করতে পারে না। তাঁর ভাষায়, তিনি কোনও অপরাধ করেননি। অনেকদিন ধরেই পোল ডান্স শিখছেন। এরকম একটা ভিডিও বানানোর ইচ্ছে ছিল বহুদিন, অবশেষে তা হল। তিনি এও বলেন, এক ছাত্রীর মা তাঁকে ইনস্টাগ্রাম অ্যাকাউন্ট ডিলিট করে দিতে বলেন, তিনি সেই মহিলা ও তাঁর মেয়ে, দুজনেই ব্লক করেছেন।\nFirst published: December 11, 2021, 15:17 IST


গণস্বাস্থ্য কেন্দ্রের এক কর্মকর্তাকে হাইকোর্টে হাজিরের নির্দেশ | প্রিয়দেশ\nপ্রিয়দেশ » বাংলাদেশ • শীর্ষ খবর » গণস্বাস্থ্য কেন্দ্রের এক কর্মকর্তাকে হাইকোর্টে হাজিরের নির্দেশ\nভুয়া গ্রেপ্তারি পরোয়ানায় শেরপুর কারাগারে বন্দি গণস্বাস্থ্য কেন্দ্রের কৃষি বিভাগের কর্মকর্তা মো. আওলাদ হোসেনকে আগামী ১৫ জানুয়ারি হাইকোর্টে হাজির করাতে নির্দেশ দেওয়া হয়েছে। একইসঙ্গে ভুয়া পরোয়ানার ঘটনায় জড়িতদের খুঁজে বের করতে পুলিশের অপরাধ তদন্ত বিভাগকে (সিআইডি) নির্দেশ দেওয়া হয়েছে।\nবিচারপতি এম. ইনায়েতুর রহিম ও বিচারপতি মো. মোস্তাফিজুর রহমানের হাইকোর্ট বেঞ্চ আজ মঙ্গলবার এ আদেশ দেন। কারাবন্দি আওলাদ হোসেনের স্ত্রী শাহনাজ পারভীনের করা এক রিট আবদেনে এ আদেশ দেন আদালত। রিট আবেদনকারীপক্ষে আইনজীবী ছিলেন অ্যাডভোকটে জয়নুল আবেদীন ও এমাদুল হক বশির। রাষ্ট্রপক্ষে ছিলেন ডেপুটি অ্যাটর্নি জেনারেল অমিত তালুকদার।\nআদেশে শেরপুর আদালতের মামলায় জারি করা গ্রেপ্তারি পরোয়ানা সঠিক কিনা তা যাচাই করে তাকে জামিন দিতে শেরপুরের চিফ জুডিশিয়াল ম্যাজিস্ট্রেটকে নির্দেশ দেওয়া হয়েছে। এর বাইরে আর কোনো পরোয়ানা থাকলে তা যাচাই সাপেক্ষে মুক্তির বিষয়ে ব্যবস্থা নিতে বলা হয়েছে।\nআদালত অন্তবর্তীকালীন নির্দেশনার পাশাপাশি রুল জারি করেন। রুলে মো. আওলাদ হোসেন আইন বহির্ভূতভাবে আটক রাখা হয়নি, নিশ্চিত করতে কেন নির্দেশ দেওয়া হবে না, তা জানতে চাওয়া হয়েছে। স্বরাষ্ট্র সচিব, পুলিশ মহাপরিদর্শক, র‌্যাবের মহাপরিচালক, ঢাকা কেন্দ্রীয় কারাগার কর্তৃপক্ষসহ ১৩ বিবাদিকে রুলের জবাব দিতে বলা হয়েছে।\nআশুলিয়ার মির্জানগর এলাকার টাকসুর গ্রামের নূর মোহাম্মদের ছেলে মো. আওলাদ হোসেন। তিনি গণস্বাস্থ্য কেন্দ্রের কৃষি বিভাগের প্রোগ্রাম কর্মকর্তা। পুলিশ তাকে ৩০ অক্টোবর গ্রেপ্তার করে কক্সবাজারের নারী ও শিশু নির্যাতন আইনের এক মামলায়। কিন্তু কক্সবাজার আদালত থেকে গত ১৩ নভেম্বর দেওয়া এক আদেশে বলা হয়, ওই গ্রেপ্তারি পরোয়ানা ভুয়া। এরপর ওই আদালত তাকে জামিন দেয়। এরপর একই ধরণের এক পরোয়ানায় তাকে গত ২৪ নভেম্বর রাজশাহী আদালতে হাজির করা হলে ওই আদালত তাকে জামিন দেয়।\nদেখা যায়, ওই গ্রেপ্তারি পরোয়ানাও ভুয়া। বাগেরহাট আদালতের এক গ্রেপ্তারি পরোয়ানা কারা কর্তৃপক্ষের হাতে আসে। কিন্তু গত পহেলা ডিসেম্বর বাগেরহাট আদালত থেকে দেওয়া এক আদেশে বলা হয়, ওই আদেশ তাদের নয়। এরপর কারা কর্তৃপক্ষ আওলাদ হোসেনকে শেরপুরের এক মামলায় গ্রেপ্তার দেখায়। আগামী ১৬ জানুয়ারি তাকে শেরপুর মূখ্য বিচারিক হাকিম আদালতে হাজির করার জন্য দিন ধার্য রয়েছে। এ কারণে তাকে শেরপুর কারাগারে নেওয়া হয়েছে।\nআইনজীবী জানান, প্রতিটি ক্ষেত্রেই যখন কারাগারে জামিনের আদেশ পৌঁছানো হয়, কারা কর্তৃপক্ষ তাকে মুক্তির প্রক্রিয়া শুরু করে, তখনই কারাগারে অন্য একটি গ্রেপ্তারি পরোয়ানা পৌছে যায়। একারণে হয়রানি বন্ধে রিট আবেদন করা হয়েছে।\n← বাংলাদেশিদের সঙ্গে ‘ধর্মের ভিত্তিতে বৈষম্য’ করছে ভারত!\nরাজধানীতে নবজাতকের লাশ উদ্ধার →


ইসির চুরি যাওয়া ল্যাপটপ উদ্ধার ॥ আটক-১ | দৈনিক ভোলার বাণী\nআজঃ বৃহস্পতিবার, ১৪ই জ্যৈষ্ঠ, ১৪২৭ বঙ্গাব্দ, ২৮শে মে, ২০২০ ইং, সকাল ৭:৫১\nইসির চুরি যাওয়া ল্যাপটপ উদ্ধার ॥ আটক-১\nনির্বাচন কমিশনের চুরি যাওয়া ল্যাপটপটি উদ্ধার করেছে চট্টগ্রাম মহানগর পুলিশের কাউন্টার টেররিজম ইউনিট। সেইসঙ্গে যিনি ‘আউট সোর্সিংয়ের’ মাধ্যমে নিয়োগ পেয়ে ভোটার তালিকা হালনাগাদের কাজে যুক্ত ছিলেন তাকে গ্রেফতার করা হয়েছে। গে”প্তার ব্যক্তির নাম মোস্তফা ফারুক (৩৬)। তিনি ফেনী জেলা সদরের লস্করহাট দমদমা এলাকার মো. ইলিয়াছের ছেলে।\nকাউন্টার টেররিজম ইউনিটের উপ-কমিশনার মো. শহীদুল্লাহ শুক্রবার এক সংবাদ সম্মেলনে বলেন, চট্টগ্রামের হামজারবাগের মোমিনবাগ আবাসিক এলাকায় একটি বাসায় ভাড়া থাকতেন মোস্তফা। তিনি এনআইডি জালিয়াতির ঘটনায় জড়িত। তার কাছ থেকে দুটি ল্যাপটপ উদ্ধার করা হয়েছে, যার মধ্যে একটি নির্বাচন কমিশনের চুরি যাওয়া ল্যাপটপ।\nমোস্তফা ফারুকের কাছ থেকে জব্দ করা দুটি পেনড্রাইভে রোহিঙ্গাদের তথ্য এবং নির্বাচন কমিশনের গুরুত্বপূর্ণ তথ্য পাওয়া গেছে বলে কাউন্টার টেররিজম ইউনিটের কর্মকর্তারা জানিয়েছেন। তার কাছ থেকে ল্যাপটপ ও পেনড্রাইভের পাশাপাশি নির্বাচন কমিশনের একটি মডেম, আইডি কার্ড লেমিনেটিং করার ৫০টি কাগজ, তিনটি সিগনেচার প্যাড ও মোবাইল ফোন জব্দ করা হয়েছে বলে উপ-কমিশনার মো. শহীদল্লাহ জানান। ওই ল্যাপটপ তার বাসায় কীভাবে গেল তা তদন্ত করে দেখা হচ্ছে বলে জানান পুলিশ কর্মকর্তা শহীদুল্লাহ।\nইসি কর্মকর্তারা জানান, ২০০৭-২০০৮ সালে ব্যবহৃত কিছু অকেজো ল্যাপটপ নিলামে বিক্রি করে দেওয়া হয়েছিলো। ওই সময় আরও অন্তত পাঁচটি ল্যাপটপ হারিয়ে যায়। যার দুটি জালিয়াত চক্রের হাতে পড়ে বলে তদন্ত দলের সন্দেহ। এক রোহিঙ্গা নারী সম্প্রতি ভুয়া এনআইডি সংগ্রহ করে চট্টগ্রামে পাসপোর্ট নিতে গিয়ে ধরা পড়ে। এরপর জালিয়াত চক্রের খোঁজে নামে নির্বাচন কমিশন। রোহিঙ্গা সন্দেহে অর্ধশত এনআইডি বিতরণ আটকে দেয় জাতীয় পরিচয় নিবন্ধন অনুবিভাগ।\nএরপর কক্সবাজারে রোহিঙ্গাদের ভোটার তালিকায় নাম অন্তর্ভুক্তির অভিযোগে দুই দালালকে আটক করা হয়। তাদের কাছ থেকে পাওয়া তথ্যের ভিত্তিতে গত সপ্তাহে চট্টগ্রাম আঞ্চলিক নির্বাচন কমিশন কার্যালয়ের অফিস সহায়ক জয়নাল আবেদীনকে আটক করে পুলিশ। তার কাছ থেকে সেই ল্যাপটপ দুটির আরেকটি উদ্ধার করা হয়।ছবি-৫।


মৌখিক ইতিহাস ও পুরাকথায় দক্ষিণ দিনাজপুর (শেষ পর্ব) - দক্ষিণের জানালা\nমৌখিক ইতিহাস ও পুরাকথায় দক্ষিণ দিনাজপুর (শেষ পর্ব)\nড. সমিত ঘোষ on আগস্ট 6, 2020\nরঘুনাথের মেলা বাংলাদেশের রাজশাহী জেলার ‘মানদা’তে অনুষ্ঠিত হয়। পরে জনৈক সেবাইত সেখান থেকে মাটি নিয়ে এসে দক্ষিণ দিনাজপুরের বালুরঘাট এর উত্তর চকভবানীতে পুজো শুরু করেন। বর্তমানে মন্দিরটি যেখানে অবস্থিত সেটি রঘুনাথপুর ও ডাকরা মৌজার অন্তর্গত। বছরে একবার রামনবমী উপলক্ষে মন্দিরে বিশেষ পুজোর আয়োজন করা হয়। ভোরবেলা থেকে ভক্তরা আত্রেয়ী নদীতে স্নান করে পুজো দেন। এই পুজো সম্পর্কে নানা কিংবদন্তি আছে। অনেকে বলেন যে এখানে দেবতার কাছে মানত করে অনেকের মনোবাসনা পূর্ণ হয়েছে। পুজোর দিন সকাল থেকে অনেক অন্ধ লোককে মন্দিরে জমায়েত হতে দেখা যায়। অনেকে ‘ধরনা’ দিয়ে ঠাকুরের কাছে মানত করে। স্থানীয়রা বলেন অনেকেই এভাবে তাদের দৃষ্টিশক্তি ফিরে পেয়েছেন।\nরঘুনাথের মন্দির, মহাদেবপুর, বাংলাদেশ ।\nবাসন্তী পুজোর নবমী তিথিতে রামনবমী পুজো হয়। রামচন্দ্র রাবণ বধের আশীর্বাদ লাভের উদ্দেশ্যে অকালে দশভুজার আহ্বান জানিয়েছিলেন, শরৎকালে। মায়ের পায়ে অঞ্জলি দেবেন বলে ১০৮ টি নীলপদ্ম জোগাড় করেছিলেন তিনি। ১০৭ টি পদ্ম অঞ্জলি দেওয়ার পর রামচন্দ্র দেখেন, আর পদ্ম নেই সেখানে। হঠাৎ তার মনে পড়ে যায় সব লোক তাকে ‘কমলাক্ষ’ বলে। তখন তীক্ষ্ণ অস্ত্রে নিজের একটি চোখ উপড়ে ফেলে মায়ের পায়ে অঞ্জলি দিতে উদ্যোগী হন তিনি। এমন সময় দেবী দশভুজা আবির্ভূতা হন রামচন্দ্রের সম্মুখে। দেবী মহামায়া বলেন, তোমার সত্যনিষ্ঠা পরীক্ষা করবার জন্যই আমি তোমার পদ্ম হরণ করেছিলাম। দেবী সেই নীল পদ্ম ফিরিয়ে দেন রামচন্দ্রকে আর বর দেন রাবণ বধের। সেজন্য এখনো অনেক মানুষ বিশ্বাস করেন যে শুদ্ধমনে যদি ঠাকুরকে ডাকা হয় তাহলে অন্ধত্ব নিশ্চয়ই ঘুচবে।\nপৌরাণিক কাহিনী অনেক সময় মৌখিক ইতিহাস ও পুরা কথায় মিশে যায় এবং ইতিহাসের উপজীব্য হয়ে ওঠে। আর সেই ইতিহাস আমাদের জীবন সংস্কৃতিতে মিশে সুগন্ধ প্রদান করে।\nগঙ্গারামপুর থানার নারায়ণ পুর মৌজার পিরপাল গ্রামে রয়েছে বুড়াপীর এর সমাধি। এখন প্রশ্ন এই বুড়াপীর কে? এই প্রশ্নের দুটো অভিমুখ। এক – অনেকে বলেন এই মাজার পীর বাহাউদ্দিনের। দুই – এই মাজার বুড়াপীর ইখতিয়ার উদ্দিন মহম্মদ বিন বখতিয়ার খিলজির। জনশ্রুতি দেবকোটে বখতিয়ার মারা গেলে তাকে পিরপাল গ্রামে সমাধিস্থ করা হয়। প্রতিবছর পীরের এই মাজারে বিশেষ পুজো হয়। অনেকে মানত করে। পীরের মাজারে চাদর চড়ায়, মাটির ঘোড়া মানত করে, সিন্নি উৎসর্গ করে। এখানে একটা প্রথা আছে যেহেতু বুড়াপীর শুয়ে আছে সেজন্য এখানকার অনেকে এখনও খাট বা চকিতে শোয় না, মাটিতে ঘুমায়। একজন দুর্ধর্ষ তুর্কী বীর বখতিয়ার কিভাবে পীর-এ রূপান্তরিত হলেন সেটা অনেককেই ভাবায়।\nকুমারগঞ্জ থানার গোপালগঞ্জে অবস্থিত ব্রহ্মপুর দীঘি। ব্রহ্ম হলেন বিশ্বআত্মা। বৈদিক সাহিত্যে ব্রহ্ম অর্থ কোথাও ব্রাহ্মণ কোথাও ব্রাহ্মণত্ব। আবার বেদবাক্য অর্থে ব্রহ্ম। কথিত যে ব্রহ্ম নামে এক মহাবীর গভীর জঙ্গলাকীর্ণ এই অঞ্চলে বসবাস করতেন। অন্ধকারাচ্ছন্ন এই গ্রামে তিনি বিভিন্ন ধর্মের মানুষজনকে এনে বসতি গড়ে দেন। কিন্তু ওই গ্রামে জল কষ্ট ছিল। জলকষ্টে গ্রামে হাহাকার ওঠে। গ্রামবাসীরা সমবেত হয়ে মহাবীর ব্রহ্মের কাছে জলকষ্ট নিবারনের জন্য প্রার্থনা করেন। ব্রহ্মের কৃপায় মহাবীর জলকষ্ট নিবারণের জন্য একটি দীঘি খনন করে গ্রামবাসীদের উৎসর্গ করেন। গ্রামবাসীরা মহাবীর ব্রহ্মকে চিরস্মরণীয় করে রাখতে জনপদের নামকরণ করে ব্রহ্মপুর। দীঘির নাম হয় ব্রহ্মপুর দীঘি। প্রকৃতপক্ষে দক্ষিণ দিনাজপুর জেলার দীঘি গুলোর খননের পেছনে নানা মৌখিক ইতিহাসের গল্প আছে।\nদক্ষিণ দিনাজপুর জেলা হল মৌখিক ইতিহাস, পুরাকথা, প্রত্নকীর্তি ও পুরাতত্ত্বের স্বর্গভূমি। মাটির নিচে প্রোথিত আছে ইতিহাসের নানা পুরাগল্প, পুরাকথা ও কিংবদন্তি। ক্ষেত্রসমীক্ষায় আজও খুঁজে পাওয়া যায় ইতিহাসের ইতিকথা। কোদালের কোপে মাটির প্রোথিত ইতিহাস আজও জীবন্ত হয়ে ওঠে। দীঘি সংস্কার বা পুকুর খননে পুরনো ইতিহাস কথা বলে। কোন নির্মাণের ভিত খুঁড়তে গিয়ে বরেন্দ্র অঞ্চলের ইতিহাস রঙিন পাখনা মেলে। সময়ের সঙ্গে সঙ্গে দক্ষিণ দিনাজপুর জেলার ইতিহাস এই ভাবেই বয়ে চলেছে।\n১. প্রত্নতীর্থ পরিক্রমা – কৃষ্ণগবিন্দ গোস্বামী\n২. আঞ্চলিক ইতিহাসচর্চা ও গ্রন্থপঞ্জি – যজ্ঞেশ্বর চৌধুরী\n৩. লোকসংস্কৃতি লৌকিক দেবতা – ধনঞ্জয় রায়\n৪. বাংলার লৌকিক দেবতা – গোপেন্দ্র কৃষ্ণ বসু\n৫. আর্থ-সাংস্কৃতিক প্রসঙ্গে দক্ষিণ দিনাজপুর – সমিত ঘোষ\n৬. বাঙালির ইতিহাস – নীহাররঞ্জন রায়\n৭. দক্ষিণ দিনাজপুরের পুরাকীর্তি সাংস্কৃতিক ঐতিহ্য ও ইতিহাস – সমিত ঘোষ\n৮. পশ্চিম দিনাজপুর মধুপর্ণী বিশেষ সংখ্যা, ১৩৯৯ বঙ্গাব্দ\n৯. বাংলার লোকসংস্কৃতি – আশুতোষ ভট্টাচার্য\n১০. স্বদেশচর্চালোক, বাংলার দীঘি জলাশয়\n১১. উত্তরবঙ্গের ইতিহাস ও পুরাকীর্তি, প্রথম খন্ড – সমিত ঘোষ\n১২. আনন্দবাজার পত্রিকা, বর্তমান, আজকাল, উত্তরবঙ্গ সংবাদ প্রাসঙ্গিক সংখ্যা\n১৩. দীর্ঘ ২০ বছর ধরে দক্ষিণ দিনাজপুরের বিভিন্ন অঞ্চলে ক্ষেত্রসমীক্ষা\n১৪. Eastern Bengal District Gazetteers, Dinajpur – F.W. Strong\n১৫. West Bengal District Gazetteers, West Dinajpur – J.C. Sengupta\n১৬. ব্যক্তি ঋণঃ\n(ক) প্রফেসর আনন্দ গোপাল ঘোষ, অবসৃত অধ্যাপক, বঙ্গরত্ন, ইতিহাস বিভাগ, উত্তরবঙ্গ বিশ্ববিদ্যালয়।\n(খ) মন্দিরা ভট্টাচার্য, অবসৃত অধ্যাপিকা, ইতিহাস বিভাগ, উত্তরবঙ্গ বিশ্ববিদ্যালয়।\n*পূর্ববর্তী পর্ব পড়তে এখানে ক্লিক করুন।\nCategories:\tবিশেষ নিবন্ধধারাবাহিক


আহমাদ সাজিদ-এর ব্লগ নির্বাচন কমিশন সমীপেষু\nজীবনের কৌতুক ব্লগে তরুণ কান্তি-এর মন্তব্য: খুবই ভালো লাগলো।\nনতুন বোতলে পুরাতন পানীয় ( কৌতুক) ব্লগে তরুণ কান্তি-এর মন্তব্য: বাহ চমৎকার ।\nতিমিরের ঙ-কার ব্লগে আব্দুল হক-এর মন্তব্য: ধন্যবাদ!\nরসগোল্লা-১ ব্লগে সোলাইমান-এর মন্তব্য: চমৎকার অনুভূতির লিখন কবি ।। ভালো থা...\nরসগোল্লা-১ ব্লগে শমসের শেখ-এর মন্তব্য: ধন্যবাদ কবিকে কিছু বাস্তবতা তুলে ধর...\nরসগোল্লা-১ ব্লগে তাহসিন প্রিন্স-এর মন্তব্য: osadharon\nনতুন বোতলে পুরাতন পানীয় ( কৌতুক) ব্লগে মোঃ মুলুক আহমেদ-এর মন্তব্য: এতদিন পড় পড়লাম! ভালো লাগল|\nদেশ এখন গোপালের খোজে ব্লগে মোঃ মুলুক আহমেদ-এর মন্তব্য: ঠোটের কোণায় হাসি পেল\nজীবনের কৌতুক ব্লগে সমরেশ সুবোধ পড়্যা -এর মন্তব্য: হায় ! জীবন রেখে কি লাভ !!!!!!! স্...\nরম্যকথা ব্লগে পরিতোষ ভৌমিক-এর মন্তব্য: হোঁচ্ট খেলাম বটে , হা : হাঃ হাঃ ।\nরম্যকথা ব্লগে সহিদুল ইসলাম-এর মন্তব্য: এরশাদের চাওয়ায় ভুল হয়েছে। টাকার ...\nভাগ্যবিড়ম্বনা (লজ্জা ছিলো বেশি) ব্লগে জহির রহমান-এর মন্তব্য: ...\nভাগ্যবিড়ম্বনা (লজ্জা ছিলো বেশি) ব্লগে অ -এর মন্তব্য: মজা পেলুম ।\nভাগ্যবিড়ম্বনা (লজ্জা ছিলো বেশি) ব্লগে আহমাদ সাজিদ-এর মন্তব্য: ধন্যবাদ। ভালো থাকুন\nনির্বাচন কমিশন সমীপেষু\n- আহমাদ সাজিদ\nমাননীয় নির্বাচন কমিশনবৃন্দ!\nআসসালামু আলাইকুম। আশা করি গণতন্ত্রের শবযাত্রায় অগ্রণী ভুমিকা পালন করে এখন অনেক ভাল আছেন। জাতি আজ আপনাদের নিয়ে খুবই গর্বিত। আপনারা জাতির বহু কষ্ট লাঘব করে দেশের অপচয় রোধ করেছেন। জাতিকে দেখিয়েছেন নতুন এক পথের দিশা। আমরা পুলকিত আমরা চমকিত। আমরা আশান্বিত আপনাদের কর্মকান্ডে। তাই একজন সাধারণ জনতা হিসেবে আপনাদের কাছে আমার সাধারণ আর্জি।\nআপনারা সারাদেশে মেয়াদোর্ত্তীর্ণ উপজেলা পরিষদ নির্বাচনের তফসিল ঘোষণা করেছেন। আমরা আশা করব এই নির্বাচনও সুষ্ঠু, আপেক্ষিক, অবাধ ও খোলামেলা হবে। জাতীয় অর্থের অপচয় রোধ কল্পে এই নির্বাচনেও ব্যলটের দরকার হবে না বলে আশা করছি। জনগণের বৃহৎ স্বার্থে ও অর্থনৈতিক কারণে সরকারের সাথে সমঝোতার মাধ্যমে এই নির্বাচন করার আবেদন জানাচ্ছি। যাতে করে বেশিরভাগ উপজেলাগুলোতে বিনাপ্রতিদ্বন্দিতায় প্রার্থিরা বিজিত হতে পারে। এতে জনগণের ভোগান্তি কমবে, অর্থের সাশ্রয় হবে। অনেক উন্নয়ণমূলক কাজ হবে।\nঅতএব আপনাদের সমীপে বিনীত নিবেদন এই যে, শান্তিপূর্ণ নির্বাচনের স্বার্থে ও জনগণের জানমালের নিরাপত্তার খাতিরে সবকটি উপজেলায় (ক্ষমতার বোঝাপড়ায়) বিনাপ্রতিদ্বন্দ্বিতায় বিজিত হবার ঘোষণা দিয়ে জনগণকে সাময়িক অস্থিরতা থেকে মুক্তি দিবেন।\nআমরা নিরীহ জনগণ রাজনীতি বুঝি না, বুঝতে চাই না। কে আমাদের শোষণ করবে এটা বড় কথা নয়, কথা হলো, শান্তিপূর্ণভাবে যেন আমাদের বলৎকার করা হয়। কারা কারা অবৈধভাবে উপার্জন করবে, ক্ষমতা লাভ করবে তা আপনারা (দায়িত্বের খাতিরে) ঠিক করে জনগণকে রেহাই দিন। আমাদের মত সাধারণ জনতাকে কয়েকদিন অতিরিক্ত টেনশনে রাখবেন না, এমনিতে বাকি ৫ বছর আমরা কীভাবে বলৎকারিত হবো তাই নিয়ে সারাক্ষণ মানসিক চিন্তায় থাকি। অতএব অতিরিক্ত চিন্তা থেকে জাতিকে মুক্তি দেবার জন্য জোর দাবি জানাচ্চি।\nব্লগটি ৪৬৮ বার পঠিত হয়েছে।\nপ্রকাশের তারিখ: ২২/০১/২০১৪


৩ মাস অন্তর মুনাফাভিত্তিক সঞ্চয়পত্র! ৩ মাস অন্তর মুনাফাভিত্তিক সঞ্চয়পত্র! – উদ্যোক্তার খোঁজে\n৩ মাস অন্তর মুনাফাভিত্তিক সঞ্চয়পত্র!\nমূল্যমানঃ ১,০০,০০০ টাকা; ২,০০,০০০ টাকা; ৫,০০,০০০ টাকা এবং ১০,০০,০০০ টাকা। কোথায় পাওয়া যায়ঃ জাতীয় সঞ্চয় ব্যুরো, বাংলাদেশ ব্যাংকসহ তফসিলী ব্যাংকসমূহ এবং ডাকঘর থেকে ক্রয় ও নগদায়ন করা যায়।\nযারা ক্রয় করতে পারবেনঃ নিম্নে বর্ণিত যে কেউ এই সার্টিফিকেট ক্রয় করতে পারবেন, যথা- (১) একজন প্রাপ্তবয়স্ক; (২) একজন নাবালক;(৩) দুইজন প্রাপ্তবয়স্ক তাহাদের যৌথ নামে- (ক) গ্রাহকদের যৌথভাবে প্রদেয় অথবা যে কোনো একজনের লিখিত সম্মতিতে অন্যজনকে প্রদেয়; (খ) যে কোনো একজনকে প্রদেয়।\n(৪) একজন প্রাপ্তবয়স্ক- (ক) একজন অপ্রাপ্তবয়স্কের পক্ষে, অথবা (খ) যুগ্ম-নামে দুইজন অপ্রাপ্তবয়স্কের পক্ষে, (গ) তিনি স্বয়ং একজন অপ্রাপ্তবয়স্কের সঙ্গে যুগ্ম-নামে, (ঘ) যথাযথ আদালত কর্তৃক কোনো উন্মাদ ব্যক্তির অভিভাবক বা ম্যানেজার নিযুক্ত হইয়া।\nসঞ্চয়পত্র ক্রয় পদ্ধতিঃ নির্ধারিত ফরম (এস.সি-১) যথাযথভাবে পুরণপূর্বক ত্রেতা ও নমিনী (যদি থাকে) প্রত্যেকের ০২ (দুই) কপি ছবি, ক্রেতার জাতীয় পরিচয় পত্র অথবা পাসপোর্ট অথবা জন্ম নিবন্ধন সনদের। ফটোকপিসহ আবেদন করতে হবে। চেক অথবা নগদে সমপরিমাণ অর্থ পরিশোধ করতে হবে। তবে চেকের মাধ্যমে সঞ্চয়পত্র ক্রয়ের ক্ষেত্রে চেক নগদায়নের তারিখে সঞ্চয়পত্র ইস্যু করা হবে;\n[টীকা।- সঞ্চয়পত্র ক্রয় ফরমে জাতীয় পরিচয়পত্রের নম্বর অন্তর্ভূক্তি এবং কর্তৃপক্ষকে উহা প্রদর্শন বাধ্যতামূলক। ক্রেতা জাতীয় পরিচয়পত্র প্রদর্শন করিতে অপারগ হইলে সেই ক্ষেত্রে পাসপোর্ট অথবা জন্মনিবন্ধন সনদের নম্বর অন্তর্ভূক্তি এবং কর্তৃপক্ষকে উহা প্রদর্শন বাধ্যতামূলক হইবে।]\nক্রয়ের ঊর্ধ্বসীমাঃ একক নামে ৩০ লক্ষ অথবা যুগ্ম-নামে ৬০ লক্ষ টাকা। মেয়াদঃ ৩ (তিন) বছর। মুনাফার হারঃ মেয়াদান্তে মুনাফা ১১.০৪%। মেয়াদপূর্তির পূর্বেও নগদায়ন করা যায়। তবে মেয়াদপূর্তির পূর্বে নগদায়ন করিলে টেবিল-১ অনুযায়ী মুনাফা পাওয়া যাবে: প্রতি ১ (এক) লক্ষ টাকায় মূলসহ মুনাফার পরিমাণ, ১ম বছরান্তে, ১০.০০%, ১,১০,০০০.০০। ২য় বছরান্তে, ১০.৫০%, ১,২১,০০০.০০। ৩য় বছরান্তে, ১১.০৪%, ১,৩৩,১২০.০০।\nঅন্যান্য সুবিধাঃ এ সঞ্চয়পত্র বাংলাদেশের যে কেউ ক্রয় করিতে পারিবেন; নমিনী নিয়োগ করা যায়; ক্রেতা মৃত্যুবরন করিলে নমিনী যেকোন সময় সঞ্চয়পত্র নগদায়ন করিতে পারিবেন। নমিনীর ইচ্ছানুযায়ী মেয়াদপূর্তির পূর্বে বা পরে সঞ্চয়পত্র নগদায়ন করিতে পারিবে; সঞ্চয়পত্র হারিয়ে গেলে, পুড়িয়া গেলে বা নষ্ট হইলে ডুপ্লিকেট সঞ্চয়পত্র ইস্যু করা যায়;\nসঞ্চয়পত্র এক অফিস হইতে অন্য অফিসে স্থানান্তর করা যায় (সঞ্চয় ব্যুরো হইতে সঞ্চয় ব্যুরো, ব্যাংক হইতে ব্যাংক এবং ডাকঘর হইতে ডাকঘর); সঞ্চয়পত্র ক্রয়ের সময় জাতীয় পরিচয়পত্র অথবা পাসপোর্ট অথবা জন্ম নিবন্ধন সনদপত্রের ফটোকপি এবং ক্রেতা ও নমিনী (যদি থাকে) প্রত্যেকের ০২ (দুই) কপি করিয়া পাসপোর্ট সাইজের ছবি দাখিল করিতে হইবে। তথ্যসূত্র : জাতীয় সঞ্চয় অধিদপ্তর


Published : Thursday, 15 July, 2021 at 5:44 PM\nআমি একজন প্রবাসী, আমি জানি আমার দেশের মেহনতি মানুষগুলো কি পরিমান কষ্ট করে বিশ্বের বিভিন্ন দেশে খেয়ে না খেয়ে দিনাতিপাত করছেন! নিজ পরিবারের জন্য, দেশের জন্য, পরিবারের সন্তানটির মুখে হাসি ফুটানোর জন্য আজ তারা নিজ জীবনকে উৎসর্গ করে প্রবাস জীবন বেছে নিয়েছেন। নিজ দেশে নিজের আত্মসম্মান সহ ভালো কোন চাকরি, ব্যবসা দিয়ে দিন চালাতে না পেরেই আজ তারা বিদেশী জীবন বেছে নিয়েছে। তারা পরিবারের বাহিরের মানুষটির কাছে সামান্য সম্মান পাওয়ার জন্যই আজ এ কষ্টের পথ বেছে নিয়েছে। হাজার হাজার মাইল পথ পাড়ি দিয়ে প্রবাসী রেমিট্যান্স যোদ্ধারা আজ বিভিন্ন দেশে চাকরি করছে। যেই চাকরিটি আত্বসম্মানের ভয়ে নিজ দেশে করতে পারছেননা! তার চাইতেও কঠিন চাকরি বিদেশের মাটিতে করে পরিবারের পাশে মানবতার খুঁটি হয়ে দাঁড়িয়ে আছে আমার প্রবাসী ভাইয়েরা।\nবহু প্রবাসী নিজের জীবনকে বিলিয়ে তার সন্তানকে পড়াশুনা করাচ্ছে। নিজ মেয়েকে সঠিক পাত্রে পাত্রস্থ করার জন্য নিজের পরনের কাপড় না কিনে মেয়ের জন্য ভালো জামা কাপড়ের ব্যবস্থা করে দিচ্ছেন। অনেকে তার বাবা মা, সংসারের ভাই বোন, স্ত্রীর পিছনে জীবনের সমগ্র ইনকাম খরচ করে জীবনের শেষ সময়ে খালি হাতে দেশে ফিরে যাচ্ছে!\nবিদেশ উন্নত তাই মানুষ মনে করে যে,আমাদের ভাইয়েরা মনে হয় কত কি করে ফেলেছে? তারা হয়ত কোটি কোটি টাকা ইনকাম করে চলেছেন! আরো কত কি ! কিন্তু সত্যিকার চিত্র হচ্ছে বিদেশ উন্নত হচ্ছে কিন্তু আমাদের প্রবাসী ভাইদের কোনই উন্নতি হয়নি। ওদের কান্নার আওয়াজ চার দেয়ালের মাঝেই চাপা পরে আছে।আমার ভাইয়েরা মাথার ঘাম পায়ে ফেলে জন মানুষের কল্যানে জীবনকে বিলায়ে দিচ্ছেন। ঠিকমতো কারো কাছ থেকে সঠিক কোন পরামর্শ বা উপকার থেকেও উপেক্ষিত আমার দেশের প্রবাসী ভাইয়েরা।\nবিদেশের মাটিতে যাওয়ার সময়ও পরিবারের থেকে ধার দেনা করে বিদেশে পারি জমাচ্ছেন খেটে খাওয়া মানুষগুলো। কিন্তু বিদেশে যাওয়ার পরবর্তী সময়ে পরিবারের খরচ পাঠানোর পরে নিয়মিত ভিসা পাসপোর্ট রেনিউ পর্যন্ত করাতে হিমশিম খেতে হয় প্রবাসীদের।দালালের খপ্পরে পরে এক সময়ে ভিসা পাসপোর্ট সবই হারাতে হয়। আবার আমাদের এম্বাসির পক্ষ থেকেও সঠিক সময়ে সঠিকভাবে সহযোগীতা না পাওয়ায় ভুক্তভোগীর স্বীকার হতে হচ্ছে সাধারন প্রবাসীদের।\nপরোক্ষনেই আবার একদল মানবরুপি প্রভাবশালী মহল এই প্রবাসীদের নিয়েই বিভিন্ন উপায়ে কোটি কোটি টাকার সম্পদের পাহাড় বানাচ্ছেন। প্রবাসীদেরকে বিক্রি করেই আজ তারা তাদের সামাজিক স্টেটাস বৃদ্ধি করছেন! কেউ কেউ আবার বিভিন্ন দল ও সামাজিক সংগঠনের নেতা বনে গিয়েছেন।কিন্তু এতোসব অপকর্মেও প্রবাসীরা কাউকে পক্ষ প্রতিপক্ষ ভাবছেননা। প্রবাসীরা সব সময়েই নিরপেক্ষ নিরিহ হিসেবে দিন যাপন করছেন! প্রবাসীরা নিজ কর্মে অর্থ কামাই করে পরিবার ও দেশের সম্মান সমুন্নত করে চলেছেন।\nকিন্তু প্রবাসীদের নিরবতাকে পুজি করে একদল মানুষ যখন আজ তাদেরকে জঙ্গলের সাথে তুলনা করে! প্রবাসীদেরকে দোষারোপ করতে গিয়ে নারী, মদ, জুয়ায় টাকা নষ্ট করছে বলে তোহমত দেয়া হয়!! তখন সত্যিই একজন প্রবাসী হয়ে চুপ থাকা কোন ভদ্র, দেশপ্রেমিক মানুষের পক্ষে সম্ভব নয়। আমিও পারিনি চুপ থাকতে। স্বাধীনতার ৫০ বছরের উন্নয়নের সিংহভাগই হয়েছে আমার প্রবাসীর টাকায়। প্রবাসীকেই আমারা আমাদের স্বার্থে বলি রেমিট্যান্স যোদ্ধা! অথচ বহু ভূয়া যোদ্ধারা দেশটাকে লুটে পুঁটে খাচ্ছে সেখানে আমার প্রাবাসী ভাইয়েরা রেমিট্যান্স যোদ্ধা হয়েও উপেক্ষিত সবসময়।\nআমার প্রবাসী ভাইয়েরা দেশে বিদেশে সব যায়গায় উপেক্ষিত! তারা বিদেশেও যেমনি কষ্ট করে জীবন পরিচালনা করছেন,আবার দেশে গেলেও যথাযথ সম্মান থেকে তারা উপেক্ষিত। বহু কষ্ট করে টাকা জমিয়ে ১০/১২ বছর পরে দেশে যাওয়ার সময় এয়ারপোর্টের কর্মকর্তা কর্মচারীদের চোখ রাঙানী সহ্য করে মেনে নিতে হয়। অনেকে তার শেষ সম্বল ব্যাগ লাগেসটি পর্যন্ত খুঁজে পাননা। এয়ারপোর্ট এ ই চুরি হয়ে যায় প্রবাসীর সম্বলটুকু। আজ বিশ্বের বিভিন্ন দেশে হাজার হাজার প্রবাসীর লাশ মর্গে পড়ে আছে কিন্তু কেউ নেই তাদেরকে উদ্ধার করে দেশে পাঠানোর মতো ব্যাবস্থা করার! জীবন থাকতেও প্রবাসী ভাইটি ছিলো উপেক্ষিত, আবার মৃত্যুর পরেও সীমাহীন অবজ্ঞা, অবহেলায় লাশগুলো পড়ে আছে মর্গের ফ্লোরে। এইতো প্রাবাসীর জীবন! এইতো তাদের সম্মান!\nআমার দেশ আজ স্বাধীন হয়েছে মানুষের খাদ্য, বস্ত্র, বাসস্থান, চিকিৎসা সেবা নিয়ে বেঁচে থাকার জন্য। কিন্তু আমরা কি ৫০ বছরে তা সত্যিই অর্জন করতে পেরেছি? না পারিনি। হা পেরেছে কিছু মানুষ!যারা কিছু নাই থেকেও আজ হাজার হাজার কোটি টাকার মালিক। যারা বিভিন্ন সময়ে রাজনৈতিক পরিচয় পরিবর্তন করে বাড়ী, গাড়ী, দেশ বিদেশে সম্পদের পাহাড় তৈরি করেছেন। কিন্ত আমার সহজ সরল প্রবাসী ভাইয়েরা কিছুই করতে পারেনি জীবনের শেষ দিনটিতেও।\nপ্রবাসীরা আপনাদের কাছে কিছু চায়না, আপনারা প্রবাসীদের জন্য কিছু দিতেও পারবেননা।প্রবাসীরা নিজ পায়ে হালাল উপায়ে মাথা উঁচু করে দাঁড়াতে চায়। প্রবাসীরা বাংলাদেশের সম্মান উঁচু করে বিশ্বের দরবারে দেখিয়ে দিতে চায়, প্রবাসীরা ন্যায়ের পথে চলে পরিবারে শান্তি চায়।\nপরিশেষে বলতে চাই, গলা মোটা করে প্রবাসীদের বিরোধীতা না করে আসুন, আমার ভাইদেরকে সম্মান করে কথা বলি। সম্মানটুকু কেড়ে নেয়ার অধিকার আপনার আমার কারোরই নাই।সম্মান দিলে সম্মান পাওয়া যায়। কোটি প্রবাসী আমাদের সম্পদ, আসুন এই সম্পদ রক্ষায় তাদের পাশে দাঁড়াই। তাদেরকে সম্মান করি। তাহলেই বাঁচবে দেশ, বাচবে মানবতা। আল্লাহ আমাদের সুমতি দান করুন। আমিন।


পঞ্চগড় জেলা সংবাদদাতা | প্রকাশের সময় : ২০ ফেব্রুয়ারি, ২০১৯, ৬:৫৫ পিএম\nবাংলাদেশ ইঞ্জিনিয়ারিং শিল্পমালিক সমিতির (ইঊওঙঅ)পঞ্চগড় জেলা শাখার নবনির্বাচিত কার্য্যনির্বাহী কমিটির শপথ গ্রহন ও পরিচিতি সভা মঙ্গলবার রাতে পঞ্চগড়ের তেতুঁলিয়া সড়কের সমিতির প্রাঙ্গনে অনুষ্ঠিত হয়।\nসমিতির সভাপতি মো. আব্দুস সালামের সভাপতিত্বে অনুষ্ঠিত শপথ গ্রহন ও পরিচিতি সভায় প্রধান অতিথি ছিলেন পঞ্চগড় পৌর আওয়ামীলীগের মো. হুমায়ুন কবীর উজ্জল। বিশেষ অতিথি ছিলেন সাবেক পঞ্চগড় পৌর কাউন্সিলর মো.বেলাল হোসেন।\nঅনুষ্ঠানে আরো বক্তব্য রাখেন, সমিতির সাধারন সম্পাদক মো. আশরাফুল ইসলাম. সহ-সম্পাদক মো. সোহেলরানা,সাংগঠনিক সম্পাদক মো. আইয়ুব আলী, অর্থ সম্পাদক মো. সুজাত আলী(মনি), শ্রম সম্পাদক শাহাদাত হোসেন(শাহীন) কার্য্য নির্বাহী সদস্য সদেশ চন্দ্র রায়, মো. আনোয়ার হোসেন, মো. জালাল উদ্দীন প্রমূখ।\nশেষে বাংলাদেশ ইঞ্জিনিয়ারিং শিল্পমালিক সমিতি পঞ্চগড় জেলা শাখা নবনির্বাচিত কমিটির সকলকে শপথ বাক্য পাঠ করান মো. রায়হানুল কবীর অত্র সমিতির নবনির্বাচিত কমিটির নির্বাচন কমিশনার।


আ.লীগ নেতারা পদোন্নতির চিন্তায় | দ্যা গ্লোবাল নিউজ ২৪\nআ.লীগ নেতারা পদোন্নতির চিন্তায়\nঢাকাঃ আওয়ামী লীগের ২০তম সম্মেলনকে কেন্দ্র করে ইন, আউট ও পদোন্নতি নিয়ে চিন্তিত নেতারা। সম্মেলনে ১৪-১৫ জন পদধারী নেতা কমিটি থেকে ছিটকে যাবেন। আবার ৪-৫ জন পদোন্নতি পাবেন বলে ধারণা করা হচ্ছে।\nকয়েকজন প্রাক্তন ছাত্রলীগ নেতা এবং কয়েক অঞ্চল থেকে কয়েকজন নেতার কেন্দ্রীয় কমিটিতে ঢোকার সম্ভাবনা রয়েছে। আগামী ১০, ১১ জুলাই সম্মেলন অনুষ্ঠিত হবে।\nনাম প্রকাশে অনিচ্ছুক নেতারা জানান, সম্মেলনের তারিখ যতই ঘনিয়ে আসছে, ততই নেতাদের মধ্যে টেনশন বাড়ছে। এর মধ্যে গত রোববার ঘোষিত ঢাকা মহানগর আওয়ামী লীগের দুটি কমিটি দেখে কারো কারো চিন্তা বেড়েছে। শেখ হাসিনা দল ও দলের বাইরে অনেকের সমালোচনা উপেক্ষা করে ২০১৯ সালের নির্বাচন এবং সরকারবিরোধী আন্দোলনকে বিবেচনায় রেখে নতুন নেতাদের কমিটিতে এনে চমক দেখিয়েছেন।\nঢাকা মহানগরের নতুন কমিটি ঘোষণাকালে দলের সাধারণ সম্পাদক সৈয়দ আশরাফুল ইসলাম বলেন, যে কমিটি ঘোষণা করা হয়েছে, সেটা অত্যন্ত শক্তিশালী হবে। আন্দোলন ও আগামী নির্বাচনে এই কমিটি দৃঢ় ভূমিকা রাখবে।\nদলীয় সূত্র জানান, টানা দুই মেয়াদে ক্ষমতায় থাকা আওয়ামী লীগের যে সকল নেতা সংগঠন ও কর্মী থেকে বিচ্ছিন্ন ছিলেন, সভাপতিমণ্ডলী ও সম্পাদকমণ্ডলীর এমন কয়েকজন নেতাকে বাদ দেওয়া হচ্ছে। এমনকি দলটির ‘থিঙ্কট্যাঙ্ক’ হিসেবে পরিচিত উপদেষ্টা পরিষদ থেকেও বিদায় হচ্ছেন বেশ কয়েকজন প্রভাবশালী নেতা। প্রধানমন্ত্রী ও দলের সভানেত্রী শেখ হাসিনা এ সকল নেতার কর্মকাণ্ডে অসন্তুষ্ট বলে জানা গেছে। দলীয় সভানেত্রী বিগত সময়ে এসব নেতার কর্মকাণ্ড ও নিষ্ক্রীয়তা বিষয়ে বিভিন্ন এজেন্সির মাধ্যমে ওয়াকিবহাল রয়েছেন। গুরুত্বপূর্ণ দায়িত্বে থাকা এসব নেতাদের আমলনামাও তিনি সংগ্রহে রেখেছেন। সম্পাদকমণ্ডলীতে থাকা মধ্যম সারির নেতাদের কেউ কেউ পদোন্নতির স্বপ্ন দেখলেও অনেকে নতুন কমিটি থেকে বাদ পড়তে পারেন।\nসূত্র আরও জানান, আওয়ামী লীগের নির্বাচনী ইশতেহার- ‘রূপকল্প ২০২১’ বাস্তবায়নের ব্যাপারে প্রধানমন্ত্রী দৃঢ় অবস্থানে রয়েছেন। এটি বাস্তবায়নে আগামী সম্মেলনে দলকে ঢেলে সাজাবেন- এমন ধারণা করছেন নীতি নির্ধারকরা।\nনাম প্রকাশে অনিচ্ছুক সভাপতিমণ্ডলীর এক সদস্য বলেন, নতুন কমিটিতে পরিবর্তন আসবে। আওয়ামী লীগ গণতান্ত্রিক দল, গণতান্ত্রিক চর্চা বঙ্গবন্ধুর আমল থেকে হয়ে আসছে। তবে নেতৃত্ব নির্বাচনের ক্ষমতা অতীতে কাউন্সিলররা স্বতঃস্ফূর্তভাবে দলের সভানেত্রীর ওপর অর্পন করেছেন। এবারও সেটাই হতে পারে। নেত্রীর কাছে সব নেতার এসিআর (বার্ষিক গোপন প্রতিবেদন) রয়েছে। তিনি রাজধানী থেকে তৃণমূল পর্যন্ত সব নেতার নাম জানেন। তাই বরাবরের মতোই এবারও নেতা নির্বাচনে তিনিই সঠিক সিদ্ধান্ত নেবেন।\nসূত্রটি আরও বলেন, নতুন কমিটিতে সভাপতিমণ্ডলীর সদস্যদের মধ্য থেকে ৩-৪ জনের পদ হারানোর শংকা রয়েছে। সাধারণ সম্পাদক হিসেবে এখনো পর্যন্ত সৈয়দ আশরাফুল ইসলামের বিকল্প ভাবছে না দলীয় নীতি-নির্ধারকরা। অনেকে মনে মনে সাধারণ সম্পাদক পদের প্রত্যাশী হলেও মুখ খুলছেন না।\nবর্তমান কমিটির তিনজন যুগ্ম-সাধারণ সম্পাদকের মধ্যে একজনের পদোন্নতি হচ্ছে বলে গুঞ্জন রয়েছে। অপর দুইজন একই পদে থাকছেন বলে নিশ্চিত করেছে সূত্রটি।\nসূত্রটি আরও জানান, দলের সাত সাংগঠনিক সম্পাদকের মধ্যে ২-৩ জন ছাড়া বাকিদের কর্মকাণ্ডে সন্তুষ্ট নন দলের হাইকমান্ড। জেলা ও থানা কমিটি থেকে ত্যাগী নেতাকর্মীদের বাদ দিয়ে হাইব্রিডদের ঠাঁই দেওয়ার অভিযোগও রয়েছে বেশ কয়েকজনের বিরুদ্ধে। প্রভাবিত হয়ে কমিটি গঠন ও পৌর মেয়র প্রার্থী মনোনয়ন নিয়ে সমালোচনা রয়েছে তাদের বিরুদ্ধে। তাই সাতজনের মধ্যে কয়েক জন বাদ পড়তে পারেন। তবে একজন পদোন্নতি পেয়ে যুগ্ম সাধারণ সম্পাদকও হতে পারেন বলেও জানান সূত্রটি।\nকেন্দ্রীয় কার্যনির্বাহী সংসদের সম্পাদকমণ্ডলীতে থাকা বেশ কয়েকজন নেতার বিরুদ্ধে গণবিচ্ছিন্নতার অভিযোগ রয়েছে। এদের মধ্যে ১০-১৩ জনকে এবার বিদায় দেওয়ার আশংকা রয়েছে। এ ক্ষেত্রে দফতর সম্পাদক আবদুল মান্নান খান, ধর্মবিষয়ক সম্পাদক শেখ মোহাম্মদ আবদুল্লাহ, মহিলাবিষয়ক সম্পাদক ফজিলাতুন্নেসা ইন্দিরা, যুব ও ক্রীড়া সম্পাদক দেওয়ান শফিউল আরেফিন টুটুল, বাণিজ্য বিষয়ক সম্পাদক আবদুস সাত্তার, শ্রমবিষয়ক সম্পাদক হাবিবুর রহমান সিরাজ, তথ্য ও গবেষণা সম্পাদক আফজাল হোসেন, প্রচার ও প্রকাশনা সম্পাদক ড. হাছান মাহমুদ, স্বাস্থ্য বিষয়ক সম্পাদক ডা. বদিউজ্জামান ভূঁইয়াসহ কয়েকজন পদ হারাতে পারেন।\nএ ছাড়া কেন্দ্রীয় কার্যনির্বাহী সদস্য পদ থেকেও কয়েকজন বাদ পড়ছেন। তবে ২-৩ জন নেতার পদোন্নতি হতে পারে বলে উল্লেখ করেন সূত্রটি। এ ব্যাপারে আওয়ামী লীগের কোনো নেতা নাম প্রকাশ করে মন্তব্য করতে রাজি হননি।\nদ্যা গ্লোবাল নিউজ ২৪ ডটকম/১৪ এপ্রিল ২০১৬/রিপন ডেরি\nPrevious : সউদীতে মহিলা গৃহকর্মী পাঠানো বন্ধের হুমকি দিল এজেন্সিগুলো\nNext : আওয়ামী লীগের কাউন্সিলে থাকছে তারুণ্যের চমক!


সমাজ পরিচালনার ভার রাষ্ট্রের | 1099420 | কালের কণ্ঠ | kalerkantho\n৮ ডিসেম্বর, ২০২১ ০৩:৪১ | পড়া যাবে ৪ মিনিটে\nনিকট অতীতের ফেলে আসা যৌথ পরিবারব্যবস্থা ভেঙে পড়তে শুরু করেছে শতবর্ষেরও আগে। জনসংখ্যা বৃদ্ধি, কর্মসংস্থান ইত্যাদি কারণে মানুষকে শিকড় থেকে বিচ্ছিন্ন হতে হয়েছে। তা ছাড়া বিচ্ছিন্নতাকামী ব্যক্তিস্বাতন্ত্র্যবোধের প্রাবল্যে মানুষ আত্মজনদের অচেনা জ্ঞান করছে।\nসমাজপতিরা একদা তাঁদের এলাকার মানুষের দেখভাল করতেন। এখন কর্মভার পড়েছে রাষ্ট্রের ওপর। ফলে ‘কেউ আসে না কারো বাড়ি সবাই যেন পর।’ বেতনভোগীরা সমাজের উপরিকাঠামো যতটুকু দেখতে পারেন, পারিবারিক যন্ত্রণাদগ্ধ মানুষকে ততটা সামনে আনতে পারে না। একদা প্রবীণরা যৌথ পরিবারে অনেকটা উদ্বেগহীনভাবে শেষ দিনের জন্য অপেক্ষা করতেন। এখন প্রত্যেক মানুষ যেন বিচ্ছিন্ন দ্বীপ। কেউ কারো খবর রাখার সময় পায় না। যদিও ফেসবুকের সুবাদে গোটা বিশ্ব শয়নকক্ষের নিভৃতে স্থান করে দিয়েছে। তবে এগুলো বেশির ভাগ বিশ্রম্ভালাপের অনুষঙ্গ। ব্যতিক্রম ছাড়া প্রবীণদের দৃশ্যপটে আনা হয় না। অপসৃয়মাণদের মনে রেখে কী লাভ! বা কজন মনে রাখে? আজকাল বেশির ভাগ সন্তান ভাবে উপযুক্ত করে সঠিক ট্র্যাকে তুলে দেওয়াই অভিভাবকদের দায়িত্ব। তাই তারা পেছন ফিরে চায় না। মানুষের মতো মানুষ করা নিয়ে যারা গর্ব করে, তারা তাদের ত্যাগের কথা স্বীকার না করে গাড়ি-বাড়ির গর্বে অনেকটা বেভুল থাকে। লোক দেখানো সম্পর্ক রাখতেও তারা চায় না। ব্যতিক্রম যে নেই তা নয়, তবে মুষ্টিমেয়।\nআমরা বলছিলাম, সমাজ পরিচালনার ভার এখন রাষ্ট্রের। রাষ্ট্র বাইরের দৃষ্টিগ্রাহ্য বিষয়গুলো সবার কল্যাণে মেরামত করে। ব্যক্তির অন্তর্নিহিত জীবনের সন্ধান রাখা সম্ভব কতটুকু! ভাড়াটে দিয়ে শোকসভা করা যায়, এমনকি কৃত্রিম চোখের জলও ফেলা যায়; কিন্তু প্রকৃত হৃদয়মথিত বেদনা জাগানো কী সহজ।\nকোনো প্রাণী কর্মক্ষমতা হারালে অসহায় হয়ে পড়ে স্বাভাবিক নিয়মে। মুক্ত অনাবাসী প্রাণীর বিদায় দৃশ্য আমরা দেখি না, তবে অনুমান করি। কারণ আমরা যূথবদ্ধ সবাক প্রাণী। আবেগ বিলাসী সভ্যতা সেই অনুমান করার শক্তিটুকুও কেড়ে নিয়েছে। ব্যক্তির ওপরে ওঠার অভিলাষ হৃদয়ধর্মকে ভোলাতে যুদ্ধরত।\nবিশ্বজোড়া করোনা আমাদের চোখে আঙুল দিয়ে দেখিয়ে দিচ্ছে, কী নিদারুণ মানবেতর অবহেলায় প্রবীণ-প্রবীণাদের পরিত্যক্ত করা হচ্ছে। অনেক পশু-পাখি তাদের মৃত সদস্যের বিদায় বেলায় নিজেদের ভাষায় হাহাকার করে। আর মানবসন্তান! আক্রান্ত জনক-জননীকে ঝোপ-ঝাড়-জঙ্গল অথবা নির্জন রাস্তায় ফেলে যায়। এ যেন অপরিহার্য বর্জনীয় বস্তু।\nখেটে খাওয়া মানুষ, যাদের নুন আনতে পান্তা উজাড়, তারা হয়তো যন্ত্রণা গোপন করে উদাসীনতার ভান করে, কিন্তু মধ্যবিত্ত! আগাম সম্পত্তি প্রাপ্তির উন্মাদনায় বাবার মৃত্যু কামনা করে। দুঃখ ভাগ করতে চায় না।\nধর্মে কঠোর নির্দেশ আছে প্রবীণ, বিশেষ করে মা-বাবার প্রতি নমনীয় হওয়ার জন্য। এটা কতজন মান্য করে! তা ছাড়া আইন করে ভালোবাসা উৎপাদন করা যায় না। এটা নিতান্ত মানবিক উপলব্ধির ব্যাপার। আবেগ-অনুভূতি পারিপার্শ্বিকের চাপে ক্ষীণ হয়ে এলে নীতিবাক্যও হাস্যকর হয়ে যায়।\nপ্রাচীন ভারতে পঞ্চাশোর্ধ্ব পুরুষ বাণপ্রস্থে গিয়ে সংসার যন্ত্রণা ভুলে থাকতেন। রমণিকুল সম্পর্কে বলা হয়নি। তাদের সর্বংসহা মনে করে নাকি অবহেলিত ভেবে! অথচ কষ্টের শিকার তারা কম নয়।\nব্যাধি-রোগ-শোক বৃদ্ধি পাওয়া সত্ত্বেও মানুষের গড় আয়ু বৃদ্ধি পাচ্ছে। মানুষের বয়সের সঙ্গে পাল্লা দিয়ে অভাবও বাড়ছে, মানুষের স্বভাব পরিবর্তন হয় না। আরবিতে যাকে বলা হয়েছে ‘আল খাসলাতু লা ইয়ারুদ্দো ইল্লাল কাজা।’ তাই বলে কি প্রবীণরা মানবেতর জীবের চেয়েও শেষ জীবনের ভয়ংকর দিনগুলোকে নিয়তি নির্দেশিত বিশ্বাস করে নিষ্ক্রিয় থাকবেন? আইনের প্রতাপ বা ধর্মনীতির ভয়ে সহসা সবাই প্রবীণ হিতৈষী সাজবে না। আমরা মনে করি রাষ্ট্রের বিধিব্যবস্থা এমনটি হওয়া দরকার, যাতে নির্ধারিত সময়ে অক্ষম সহায়তাপ্রার্থী মানুষ মোটামুটি কষ্ট না পেয়ে চিরবিদায় নিতে পারে। তবে দেখতে হবে যাদের হাতে বিধিব্যবস্থার দায়িত্ব থাকবে, তারা যেন কঠিনভাবে জবাবদিহির আওতায় আসে। আইন থাকলেও কঠোরতার অভাবে গরিব বেচারাদের টাকা নয়ছয় হয় তার নজির আছে।\nপ্রবীণদের সমস্যা নির্ণয়ে তরুণ বা মাঝবয়সীদের ভাবা উচিত। কারণ তারা অচিরেই প্রবীণত্বের স্থান দখল করবে। অথচ তরুণরা কম ভাবছে। এটা বোধ করি বয়সের ধর্ম। রবীন্দ্রনাথ মনে করতেন, তরুণরা নিজের কিংবা জগতের অন্ত পায় না। তাই প্রবীণত্ব নিয়ে ভাবার অবকাশ তাদের থাকে না। আমরা মনে করি, প্রবীণত্ব প্রাকৃতিক নিয়ম। একে সংশ্লিষ্টদের সহনীয় করে তোলার দায়িত্ব মনুষ্যত্বের কর্মের।


Sealdah Metro Station Images: কবে মেট্রো চালু হবে! অসামান্য শিয়ালদহ স্টেশনের নয়া ছবি দেখলে মনে হবে এটাই - Sealdah Metro Station Images: Check exclusive pictures of soon to be opened stretch of East West Metro , Bangla News\nবাংলা নিউজ > ছবিঘর > Sealdah Metro Station Images: কবে মেট্রো চালু হবে! অসামান্য শিয়ালদহ স্টেশনের নয়া ছবি দেখলে মনে হবে এটাই\nSealdah Metro Station Images: কবে মেট্রো চালু হবে! অসামান্য শিয়ালদহ স্টেশনের নয়া ছবি দেখলে মনে হবে এটাই\nUpdated: 21 Apr 2022, 07:37 PM IST লেখক Ayan Das\nইস্ট-ওয়েস্ট মেট্রোর শিয়ালদহ স্টেশনের কাজ খতিয়ে দেখলেন মেট্রোর জেনারেল ম্যানেজার (জিএম) অরুণ অরোরা। শেষ মুহূর্তের কাজ কীভাবে এগোচ্ছে, তা সরেজমিনে খতিয়ে দেখেন। সেই পরিদর্শনের মধ্যেই শিয়ালদহ মেট্রোর একাধিক নয়া ছবি সামনে এসেছে। দেখে নিন সেই ছবি -\n1/11বৃহস্পতিবার শিয়ালদহ স্টেশনের কাজ খতিয়ে দেখলেন মেট্রোর জেনারেল ম্যানেজার (জিএম) অরুণ অরোরা। শেষ মুহূর্তের কাজ কীভাবে এগোচ্ছে, তা খতিয়ে দেখেন তিনি।\n2/11পরিদর্শনের সময় ছিলেন কলকাতা মেট্রো রেল কর্পোরেশন লিমিটেড (কেএমআরসিএল) এবং মেট্রো রেলের আধিকারিকরা।\n3/11লিফট, এসক্যালেটর, স্টেশন কন্ট্রোল রুম এবং যাত্রীদের অন্যান্য সুযোগ-সুবিধা খতিয়ে দেখেন মেট্রোর জেনারেল ম্যানেজার।\n4/11মেট্রো রেলের তরফে জানানো হয়েছে, শিয়ালদহ স্টেশনের প্রস্তুতি খতিয়ে দেখে সন্তোষ প্রকাশ করেছেন জেনারেল ম্যানেজার।\n5/11বুধবার কমিশনার অফ রেলওয়ে সেফটির সঙ্গে বৈঠক করেছিলেন মেট্রোর জেনারেল ম্যানেজার (জিএম)। তারপর আজ নিজেই পরিদর্শনে আসেন।\n6/11গত মাসে (১৭ এবং ১৮ মার্চ) শিয়ালদহ মেট্রো স্টেশনের পরিদর্শন করেছিলেন কমিশনার অফ রেলওয়ে সেফটি মহম্মদ লতিফ খান। সেইসময় একাধিক কাজে ত্রুটি ধরা পড়েছিল। এক মাস কেটে গেলেও পুরোপুরিভাবে সেই কাজ শেষ হয়নি। স্বভাবতই পূর্ণাঙ্গ রিপোর্ট পাঠানো যায়নি।\n7/11সূত্রের খবর, সেই দীর্ঘসূত্রতার জেরে বুধবার মেট্রো ভবনের বৈঠকে বিরক্তি আলোচনা করেছিলেন মেট্রোর জেনারেল ম্যানেজার।\n8/11সূত্রের খবর, কী কী কাজ এখনও বাকি আছে, তা নিয়ে পূর্ণাঙ্গ রিপোর্ট তলব করেছিলেন।\n9/11মেট্রো আধিকারিকদের বক্তব্য, আপাতত যা পরিস্থিতি, তাতে পুরো কাজ শেষ করে অত্যন্ত দ্রুত রিপোর্ট পাঠালেও চলতি মাসে শিয়ালদহ মেট্রোর উদ্বোধন হওয়ার বিষয়টি দুষ্কর।\n10/11তবে বিষয়টি নিয়ে আনুষ্ঠানিকভাবে কিছু জানানো হয়নি। মেট্রো রেলের তরফে জানানো হয়েছে, শীঘ্রই পরিষেবা শুরু হবে।\n11/11এমনিতে প্রথমদিকে পয়লা জানুয়ারি উদ্বোধনের লক্ষ্যমাত্রা নেওয়া হয়েছিল। তারপর পিছিয়ে করা হয়েছিল পয়লা বৈশাখ।


প্রেম নিবেদনের জন্য বিশ্বের সেরা গন্তব্য? - মনের জানালা- RUPCARE (রূপকেয়ার)\nHome/মনের জানালা/প্রেম নিবেদনের জন্য বিশ্বের সেরা গন্তব্য?\nJanuary 23, 2019 মনের জানালা 2,989 Views\nতাহলে আর দেরি কেন? এখনই সাজিয়ে ফেলুন পরিকল্পনা। আপনার পছন্দ অনুযায়ী যে কোনো একটি গন্তব্যে চলে যান প্রিয় মানুষটিকে নিয়ে। শুরু হোক নতুন করে পথচলা।\nPrevious যেমন চলছে মিথিলার জীবন\nNext ইনিই ১০ বছর আগের নুসরত? কসমেটিক সার্জারি নিয়ে ফের কথা উঠল টলিউডে!


রাজাপুরে ইউপি সদস্যের বিরুদ্ধে হত্যার অভিযোগ,লাশ নিয়ে বিক্ষোভ\n• ২০১৯-২০ অর্থবছরে লক্ষ্যমাত্রার চেয়ে বেশি আয় বিটিআরসির • • মৃত্যুর পর যা করতে বললেন স্বস্তিকা! • • আইফোন বিনামূল্যে সারিয়ে দেবে অ্যাপল • • আলবেনিয়ার যে গির্জায় নেই ধর্মের বালাই! • • ‘জাইমাকে নিয়ে আসতে হবে, তারেককে দিয়ে হবে না: ডা. জাফরুল্লাহ • • রাণীশংকৈল পৌরসভা সড়কের ভিত্তি প্রস্থর উদ্বোধন • • কর্মক্ষেত্রে সফল হতে যেসব দক্ষতা অর্জন করা দরকার • • ই-মেইলে কুবির ফার্মেসী বিভাগের শিক্ষকদের হুমকি • • গণতন্ত্র আজো নামে-বেনামে একদলীয় ফ্যাসিবাদের আক্রমণে আক্রান্ত • • ময়মনসিংহে ধর্ষণ মামলায় পুলিশ সদস্য গ্রেফতার •\nSaturday, 23rd May , 2020, 12:55 pm,BDST\nরাজাপুরে ইউপি সদস্যের বিরুদ্ধে হত্যার অভিযোগ,লাশ নিয়ে বিক্ষোভ\nলাস্টনিউজবিডি, ২৩ মে: ঝালকাঠির রাজাপুরে এক ইউপি সদস্যের বিরুদ্ধে তার স্ত্রীকে হত্যার অভিযোগ উঠেছে। ওই ইউপি সদস্যের বিচার দাবিতে মরদেহ নিয়ে ঝালকাঠি প্রেসক্লাবের সামনে বিক্ষোভ করেছে গৃহবধূর স্বজনরা।\nশুক্রবার বিকেলে বিক্ষোভকালে পুলিশ বিচারের আশ্বাস দিলে পরে মরদেহ গৃহবধূর বাবার বাড়িতে দাফনের জন্য নিয়ে যায় স্বজনরা।\nপুলিশ ও গৃহবধূর স্বজনরা জানায়, রুনা লায়লা (২৬) নামের ওই নারী রাজাপুর উপজেলার শুক্তাগড় সাত নম্বর ওয়ার্ডের ইউপি সদস্য মো. কুদ্দুস হোসেনের স্ত্রী। বৃহস্পতিবার বিকেল সাড়ে পাঁচটার দিকে স্বামীর বাড়িতে রাজাপুরের উপজেলার নারিকেল বাড়িয়া গ্রামে নিজ শয়ন কক্ষ ঝুলন্ত অবস্থায় তার মরদেহ উদ্ধার করে পুলিশ। ওই গৃহবধূ দুই সন্তানের মা এবং একই উপজেলার মঠবাড়ি ইউনিয়নের ডহশংকর এলাকার মো. নুর হোসেন গাজীর মেয়ে। ইউপি সদস্য কুদ্দুসের শ্বশুরবাড়ির সঙ্গে তার সম্পর্ক ভাল না থাকায় বাবার বাড়িতে গৃহবধূর যাতায়াত বন্ধ ছিল।\nএদিকে বিক্ষোভকালে রুনা লায়লার স্বজনরা জানায়, দীর্ঘ ধরে ইউপি সদস্য কুদ্দুস রুনা লায়লাকে শারীরিক ও মানুষিকভাবে নির্যাতন করে আসছে। বৃহস্পতিবারও তাকে পিটিয়ে হত্যা করা হয় বলে অভিযোগ করেন। পরে আত্মহত্যা বলে চালিয়ে দিতে মরদেহ ঝুলিয়ে রাখা হয়।\nএদিকে মরদেহ নিয়ে বিক্ষোভের খবর পেয়ে পুলিশ এসে বিচারের আশ্বাস দিলে মরদেহ নিয়ে স্বজনরা বাড়ি ফিরে যায়।


চাপের মুখে রাশিয়া ও গ্রিস | বিশ্ব | DW | 29.01.2015\nইউক্রেনে শান্তি ফেরানোয় উদ্যোগ নেয়ার জন্য ভ্লাদিমির পুটিনকে চিঠি লিখেছেন ইউক্রেনের প্রেসিডেন্ট পোরোশেঙ্কো৷ একই প্রশ্নে রাশিয়াকে আরো কঠোর অর্থনৈতিক অবরোধের হুমকি দিয়েছে ইইউ৷ তবে গ্রিস সমর্থন না দেয়ায় ক্ষুব্ধ তারা৷\nইউক্রেনে চলমান সহিংসতায় এ পর্যন্ত অন্তত ৫,১০০ জন মারা গেছে৷ এক রকেট হামলায় গত সপ্তাহান্তেও মারিউপোলে মারা গেছে ৩১ জন৷ ইউক্রেন সংকটের নিরসন হচ্ছে না৷ মৃত্যু, অর্থনৈতিক ক্ষতিও হ্রাস পাচ্ছে না৷ এবং এ সবের জন্য রাশিয়াকেই দায়ী মনে করে ইউক্রেন সরকার এবং তার মিত্ররা৷ রাশিয়ার প্রত্যক্ষ সমর্থনেই বিচ্ছিন্নতাবাদীরা ইউক্রেনে সহিংসতা চালাচ্ছে – এ অভিযোগ আছে শুরু থেকেই৷ তখন থেকেই অভিযোগটি অস্বীকার করে আসছে রাশিয়া৷ দেশটির ওপর অর্থনৈতিক অবরোধও আরোপ করা হয়েছে৷ তারপরও অনড় ভ্লাদিমির পুটিনের সরকার৷\nগ্রিসের নির্বাচনের পর উল্লাস...\nসর্বশেষ উদ্যোগ হিসেবে পুটিনকে একটি চিঠি লিখেছেন ইউক্রেনের প্রেসিডেন্ট পেট্রো পোরোশেঙ্কো৷ তাতে গত সেপ্টেম্বরে ইউক্রেন এবং ‘রুশ-পন্থি' বিচ্ছিন্নতাবাদীদের মধ্যে স্বাক্ষরিত শান্তি চুক্তি কার্যকর করার জন্য পুটিনকে ভূমিকা রাখার জন্য অনুরোধ করা হয়৷ সঙ্গে ইউক্রেনের পাইলট নাদিয়া সাভচেঙ্কোকে মুক্তি দেয়ার অনুরোধও জানানো হয় চিঠিতে৷ গত জুনে এক বিমান হামলায় রাশিয়ার দু'জন সাংবাদিক নিহত হন৷ সেই হামলায় নাদিয়া জড়িত ছিলেন বলে অভিযোগ রয়েছে৷ ইউক্রেনের বিদ্রোহীরা নাদিয়াকে অপহরণ করে রাশিয়ায় পাঠিয়ে দিয়েছে বলে ধারণা করা হচ্ছে৷\nএখনো পোরোশেঙ্কোর চিঠির জবাব দেননি পুটিন৷ এ বিষয়ে তাঁর প্রতিক্রিয়াও জানাননি৷ এদিকে মঙ্গলবার ইউরোপিয়ান ইউনিয়ন (ইইউ)-এর পররাষ্ট্রমন্ত্রীরা যে যৌথ বিবৃতি দিয়েছিলেন ঠিক সেভাবে যুক্তরাষ্ট্রও বলেছে ইউক্রেনে যুদ্ধরত বিচ্ছিন্নতাবাদীদের নিয়ন্ত্রণ না করলে রাশিয়ার ওপর আরো কঠোর নিষেধাজ্ঞা আরোপ করা হবে৷\nইইউ-র বিবৃতি নিয়েও জন্ম দিয়েছে বিতর্ক৷ যৌথ বিবৃতিতে গ্রিস এবং সাইপ্রাস সরাসরি সম্মতি দেয়নি৷ ইইউ স্বভাবতই ক্ষুব্ধ৷ ইইউ পার্লামেন্টের প্রেসিডেন্ট মার্টিন শুল্জ এ নিয়ে অসন্তোষ প্রকাশ করতে গিয়ে বলেন, এর ফলে গ্রিস ইইউ-তে থেকেও প্রকারান্তরে রাশিয়ার পাশে দাঁড়াল৷ জার্মান টেলিভিশন চ্যানেল জেডডিএফ-কে তিনি বলেন, ‘‘খুব হতাশা নিয়ে লক্ষ্য করলাম, রাশিয়া প্রশ্নে ইইউ-এর সম্মিলিত অবস্থান থেকে সরে দাঁড়াল গ্রিস৷'' গ্রিসের নতুন বামপন্থি প্রধানমন্ত্রী অ্যালেক্সিস সিপ্রাসের সমালোচনা করে তিনি বলেন, ‘‘মি. সিপ্রাসের মতো একদিকে আপনি ইইউকে বলবেন আপনার দেশের প্রতি সংহতি জানাতে, অন্যদিকে প্রথমেই ইইউ-র সম্মিলিত অবস্থানের বিরুদ্ধে দাঁড়াবেন – এটা মেনে নেয়া যায়না৷'' বৃহস্পতিবার গ্রিসে যাবেন শুল্জ৷ সিপ্রাসের সঙ্গে গুরুত্বপূর্ণ আলোচনায় অংশ নেয়ার কথা রয়েছে তাঁর৷\nএসিবি/ডিজি (ডিজিএ, রয়টার্স, এএফপি)\n‘২০১৫-তে ইতিহাসের পাতা উল্টে দেখবেন ওবামা’\nমনে করছেন ডয়চে ভেলের ওয়াশিংটন প্রতিনিধি মিওদ্রাগ জোরিচ৷ সাংবাদিক হয়ে ভবিষ্যদ্বাণী করতে যাওয়াটা বিপজ্জনক, তবুও জোরিচ সেই ঝুঁকি নিচ্ছেন নতুন বছরে যুক্তরাষ্ট্রে কী ঘটতে চলেছে, তার একটা আন্দাজ দেওয়ার জন্য৷ (04.01.2015)\nপূর্ব ইউক্রেনে যুদ্ধবিরতি টিকছে; পিছিয়েছে বৈঠক\nরাশিয়াপন্থি বিচ্ছিন্নতাবাদীদের সঙ্গে যুদ্ধে ফ্রন্ট বরাবর ‘‘নিঃশব্দতার দিন'' ঘোষণা করেছে কিয়েভ: মঙ্গলবার সে যুদ্ধবিরতি টিকছে৷ তবে এ দিন মিনস্ক-এ যে আলাপ-আলোচনা হবার কথা ছিল, তা অন্তত শুক্রবার পর্যন্ত পিছিয়ে যাচ্ছে৷ (09.12.2014)\n‘‘আবার ইউরোপে যুদ্ধ? আমাদের নামে নয়'' - এই শীর্ষক দিয়ে জার্মানির ৬০ জন বিশিষ্ট নাগরিক একটি আবেদন প্রকাশ করেছেন৷ দৃশ্যত তাঁরা পূর্ব ইউরোপ সংক্রান্ত কয়েকটি তথ্য বিস্মৃত হয়েছেন, বলে ইঙ্গো মানটয়ফেল'এর অভিমত৷ (09.12.2014)\nকি-ওয়ার্ডস চাপের মুখে, রাশিয়া, গ্রিস, ইউক্রেন, ভ্লাদিমির পুটিন, পেট্রো পোরোশেঙ্কো, সহিংসতা, অর্থনৈতিক অবরোধ, যুক্তরাষ্ট্র


বোল্ড হয়েও মাঠ ছাড়তে চাননি কোহলি - স্পোর্টস গসিপ বোল্ড হয়েও মাঠ ছাড়তে চাননি কোহলি - স্পোর্টস গসিপ\nসোমবার, ০১ মার্চ ২০২১, ১০:৪৮ পূর্বাহ্ন\nবোল্ড হয়েও মাঠ ছাড়তে চাননি কোহলি\nঈন আলীর আপাতনির্বি'ষ ডেলিভারিটায় সপাটে কভার ড্রাইভ করতে চেয়েছিলেন বিরাট কোহলি। কিন্তু মাটিতে পড়ার স'ঙ্গে স'ঙ্গেই বলটায় যেন কী হয়ে গেল! বলটা মঈন আলী করেছেন, না অবসর থেকে ফিরে এসে মুত্তিয়া মুরালিধরন করেছেন—ধন্দে পড়ে গেলেন অনেকে।\nবলটা এতই দুর্দান্তভাবে ঢুকে গিয়ে কোহলিকে বোল্ড করেছে, পরে অমন বলে ওই কভার ড্রাইভ করা দেখলে কোহলির নিজের কাছেই হয়তো বি র'ক্ত লাগবে।\nএই সিরিজের আগে টেস্টে সর্বশেষ কবে কোহলি শূন্য রানে বোল্ড হয়েছিলেন? জানা গেল, এমন উদাহরণ এর আগে হয়েছিল সেই ২০১৮ সালের জানুয়ারিতে। ইংল্যান্ডের বিপক্ষে এই সিরিজেই টানা দুই ইনিংসে বোল্ড হলেন কোহলি। আগের টেস্টের দ্বিতীয় ইনিংসে বেন স্টোকসের বলে, আর এবার মঈনের বলে।\nটেস্ট ক্রিকে'টে কোহলিকে শূন্য রানে ফেরানো প্রথম স্পিনার হয়েছেন আইপিএলে এত দিন কোহলির সতীর্থ থাকা এই ইংলিশ অলরাউন্ডার। গত মৌসুমে তেমন আলো ছড়াতে পারেনি দেখে আসন্ন মৌসুমে মঈন আলীকে ছেড়ে দিয়েছে কোহলির রয়্যাল চ্যালেঞ্জার্স বে'ঙ্গালুরু। সেই খেদ থেকেই কি না, এবার সাবেক ফ্র্যাঞ্চাইজি অধিনায়ককে নিজের জাত চেনানোর জন্য যেন এক বলের জন্য মুরালিধরনই হয়ে গেলেন মঈন!\nসব মিলিয়ে আন্তর্জাতিক ক্রিকে'টে এটা কোহলির ২৬তম ‘ডাক’। টেস্টে ১১তম। এর আগের ১০ বার ১০ পেসার রানের খাতা খোলার আগে আউট করেছিলেন কোহলিকে। যে তালিকায় জেমস অ্যান্ডারসন, স্টুয়ার্ট ব্রড, প্যাট কামিন্স, বেন হিলফেনহস, লিয়াম প্লা 'ঙ্কেট, মিচেল স্টার্ক, কেমা'র রোচ, সুর'ঙ্গা লাকমাল, রবি রামপালের পাশাপাশি আছে বাংলাদেশের আবু জায়েদের নামও।\nএক দিক দিয়ে অবশ্য কিংবদন্তি শচীন টেন্ডুলকারের পাশে দাঁড়িয়েছেন কোহলি। নিজের ১৫০তম টেস্ট ইনিংস খেলতে আজ নেমেছিলেন ভারত অধিনায়ক। ফিরেছেন শূন্য হাতে। নিজের ১৫০তম টেস্ট ইনিংস খেলতে নেমে টেন্ডুলকারও আউট হয়েছিলেন শূন্য রানে!\nচেন্নাই টেস্টের প্রথম দিনে এই প্রতিবেদন লেখা পর্যন্ত ৩৮ ওভার খেলে ৩ উইকেট হারিয়ে ১৩৯ রান তুলেছে ভারত। কোহলির পাশাপাশি আউট হয়েছেন ওপেনার শুভমান গিল ও চেতেশ্বর পূজারা। গিলকে রানের খাতা খোলার আগেই এলবিডব্লুর ফাঁ'দে ফেলে আউট করেছেন জফরা আর্চারের জায়গায় দলে ঢোকা ওলি স্টোন। ওদিকে পূজারাকে আউট করেছেন স্পিনার জ্যাক লিচ, স্লিপে স্টোকসের ক্যাচ বানিয়ে। ভারতের হয়ে খেলছেন না পেসার যশপ্রীত বু মর'া, অ'ভিষেক হয়েছে অলরাউন্ডার অক্ষর প্যাটেলের।\nকোহলিরা ফিরে গেলেও এক প্রান্ত আগলে রেখেছেন ওপেনার রোহিত শর্মা। প্রথমে ওয়ানডে ধাঁচে ব্যাট চালিয়ে গেলেও মধ্যাহ্নভোজের পর একটু রাশ টেনে ধরেছেন নিজের। সেঞ্চুরির অ'পেক্ষায় আছেন তিনি। ১১৭ বলে ৯৭ রান তুলেছেন, ১৪টি চার ও দুই ছক্কার সাহায্যে।


ইসলামের দৃষ্টিতে মুক্তিযুদ্ধ - মানবকণ্ঠ\n২৯ মার্চ ২০২০, ০০:৪০, আপডেট: ২৯ মার্চ ২০২০, ০৯:২৩\n১৯৭১ সালে মহান মুক্তিযুদ্ধ বাঙালি জাতিকে দিয়েছে একটি ঠিকানা। দূর করেছে আত্ম পরিচয়ের সংকট। এর আগ পর্যন্ত আমাদের পরিচয় নিয়ে এক চরম দ্বদ্ধ ছিল। আমরা কি বাঙালি, না পাকিস্তানি, না কি মুসলিম? এ প্রশ্নের সঠিক উত্তর কেউ দিতে পারত না। পাকিস্তান যে দর্শনের ওপর ভিত্তি করে গঠিত হয়েছিল তাতে পাকিস্তানিদের জাতীয়তা পাকিস্তানি নয়, মুসলমান হওয়া উচিত ছিল। জাতীয়তা ধর্মের ভিত্তিতে নির্ধারিত হয়, না- অঞ্চল, ভাষা ও সংস্কৃতির ভিত্তিতে এ নিয়ে দ্বদ্ধের জেরেই ভারত থেকে পৃথক হয়েছিল পাকিস্তান।\nভারত থেকে পৃথক আরেকটি রাষ্ট্রের গোড়াপত্তন কোনো অর্থনৈতিক বা সাংস্কৃতিক বাস্তবতার ভিত্তিতে হয়নি, হয়েছিল ধর্মের বিভিন্নতা দেখিয়ে। সে হিসেবে তাদের জাতীয়তা পাকিস্তানি কোনোভাবেই হতে পারে না। ধর্মীয় পরিচয় ছাড়া তাদের অন্য কোনো পরিচয় থাকতে পারে না।\nভারতবর্ষ বহু জাতির আবাসস্থল। জাতিগত বিভিন্নতার কারণে এখানে পৃথক রাষ্ট হওয়া অস্বাভাবিক কিছু ছিল না। কিন্তু পাকিস্তান মতবাদের প্রবক্তারা ধর্মকে সামনে নিয়ে এসেছিলেন। ভারতীয় জাতীয়তা থেকে বাঁচতে তারা সাতচল্লিশের আগে উচ্চকণ্ঠে প্রচার করতেন, মুসলমানের জাতীয়তা কোনো দেশের বা ভূ খণ্ডের ভিত্তিতে নয়; ধর্মের ভিত্তিতে হওয়া বাঞ্ছনীয়। অবশেষে যখন পাকিস্তান রাষ্ট্র হয়ে গেল, মুহাম্মাদ আলি জিন্নাহ ঘোষণা করলেন, পাকিস্তানের জাতীয়তা ইসলাম নয়, পাকিস্তানের জাতীয়তা হবে পাকিস্তানি। এখানের অধিবাসী প্রতিটি নাগরিক হিন্দু হোক কি মুসলিম, সবাই পাকিস্তানি জাতীয়তায় পরিচিত হবে।\nউগ্র ধর্মান্ধ গোষ্ঠী যাদেরকে জিন্নাহ লিয়াকতরা এতদিন ধর্মের নামে নাচিয়েছিল তারা এতে খুব আশাহত হয়, তারা তাদের পাসপোর্টে জাতীয়তার স্থানে ইসলাম না লিখে পাকিস্তানি লিখতে বাধ্য হয়। হয়তো তারা ইসলাম ও পাকিস্তানকে সমার্থক মনে করতে থাকে। এভাবে কিছুটা আত্মতৃপ্তি তাদের ভেতরের যন্ত্রণা লাঘব করেছিল সম্ভবত।\nসবকিছুতে ধর্মকে টেনে আনার দ্বারা ধর্ম ছোট হয়। নবীজী তার সাহাবীদের বলেছিলেন, আমি তোমাদেরকে দীন সম্পর্কে কোনো কথা বললে তা অনুসরণ কর, আর পার্থিব বিষয়ে যদি কিছু আমি বলি, তা মানা তোমাদের জন্য আবশ্যক নয়। আনতুম আলামু বি উমুরি দুনিয়াকুম। ‘তোমরাই অধিক জান তোমাদের দুনিয়ার বিষয়ে।’\nসবকিছুতে ধর্মকে টেনে আনা ধর্ম নিয়ে বাড়াবাড়ির শামিল। আল্লাহ সুবহানাহু তায়ালা ইরশাদ করেন, ‘তোমরা তোমাদের ধর্মের ব্যাপারে অতিরঞ্জন করো না।’ মূলত ইসলাম প্রকৃতির ধর্ম। স্বাভাবিক বাস্তব প্রয়োজনে মানুষকে যা করতে হয় সে ক্ষেত্রে কোরান হাদিসে শাখাগত সব নির্দেশনা থাকে না। বরং কিছু মৌলিক কথা থাকে। তার আলোকে এসব বিষয়ের সমাধান বের করতে হয়।\nমুক্তিযুদ্ধের বিষয়টিও এমনই। কোরান হাদিস খুঁজে মুক্তিযুদ্ধে নামেনি আমাদের পূর্বপুরুষ। প্রতিনিয়ত হানাদারদের হাতে নিপীড়িত হচ্ছিল দেশের সাধারণ জনগণ। বছরের পর বছর পাকিস্তান নামক দুঃসহ এক নরকে তাদের বাস করতে হচ্ছিল। ধর্ম চর্চার মতো পরিবেশ একদমই ছিল না। মানুষ দু’বেলা দু’মুঠো খেতেও পেত না। অন্ন বস্ত্র চিকিৎসা বাসস্থান শিক্ষাসহ মৌলিক সব অধিকার থেকে হচ্ছিল বি ত। দুশ’ বছর গোলামির পর আরও ২৩টি বছর চরম অন্যায় অবিচারে ডুবে ছিল এ দেশের মানুষ।\nশাহ ওয়ালিউল্লাহ দেহলভী বলেছেন, যাদের নুন আনতে পানতা ফুরায় তাদের ধর্ম নিয়ে ভাববার ফুরসত হয় না। অর্থনৈতিক ন্যূনতম স্থিতিশীলতা না হলে কোথাও ধর্মচর্চা খুব কঠিন হয়ে পড়ে। চরম বিলাস ব্যসনে যেমন ধর্মচর্চা করা যায় না, চরম দারিদ্র্যের ভেতরও উপাসনার মন তৈরি হয় না। যে লোকটা ডাস্টবিনে কুকুরের সঙ্গে লড়াই করে আবর্জনা থেকে নিজের আহার কেড়ে আনে তার নামাজ হবে কি করে? ধর্মতত্ত¡ নিয়ে বাহাস করার মতো ফুরসত সে কোত্থেকে পাবে?\nএর বাস্তবতা হচ্ছে একাত্তর পর্যন্ত বাংলাদেশে মাদ্রাসার সংখ্যা ছিল সাকুল্যে চার হাজার। ‘পাকিস্তান থেকে আলাদা হয়ে গেলে ইসলাম থাকবে না’ বলে খুব বিলাপ করেছিল ভণ্ড রাজাকাররা। পঞ্চাশ বছরের মাথায় বাংলাদেশের মাদ্রাসা সংখ্যা সদ্য করা বোর্ডের হিসেব অনুসারে ৩০ হাজার। কোথায় ৪০০ আর কোথায় ৩০ হাজার? সুস্থ পরিবেশে সংস্কৃতি ও ধর্ম চর্চার সহজতর হওয়ার এ উৎকৃষ্ট প্রমাণ।\nতো বৈষম্য, দমন-পীড়ন, অপমান লাঞ্ছনায় জর্জরিত হয়ে বাঙালিরা এক সময় রুখে দাঁড়ায়। বঙ্গবন্ধু ছিলেন বাঙালির কণ্ঠস্বর। তার ৭ মার্চের কথাগুলো ছিল সাত কোটি বাঙালির হৃদয়ের কথা। সর্বস্তরের মানুষ যুদ্ধে ঝাঁপিয়ে পড়েছিল। যে যেভাবে পেরেছে প্রতিরোধ করেছে হানাদার বাহিনীকে। সত্যি, তখন ঘরে ঘরে দুর্গ গড়ে তোলা হয়েছিল। প্রাণের টানেই মানুষ যুদ্ধে গেছে।\nযুদ্ধ শেষে কাক্সিক্ষত স্বাধীনতা আসবে; এর জন্য মানুষের ভেতর বাসা বেঁধেছিল বাসনা। স্বাধীনতার স্বপ্ন বুকে নিয়ে মৃত্যুর মুখোমুখি হয়েছে বীর বাঙালি। বিজয় দিবসে প্রতিটি ঘরের ছাদে পতাকা ওড়ানোর সময়টি কল্পনা করুন। কী আনন্দ আর উত্তেজনা উচ্ছল উদ্বেল করেছিল সে সময় বেঁচে থাকা ভাগ্যবান বাঙালিদের।\nমুসলমানের তো ইমান এই স্বাধীনতা। কালিমা তাইয়িবায় তাকে শেখানো হয়েছে, আল্লাহ ছাড়া আর কারো গোলামি করা যাবে না। মুসলমান সত্যিকারের মুসলমান হলে গোলামির মানসিকতা তার থাকতে পারে না। তবু ব্যতিক্রম হয়। উপমহাদেশে উগ্র মৌদুদিবাদীদের ধর্ম চর্চা বহু মানুষের স্বাভাবিক বোধ নষ্ট করে দিয়েছে। তারা বোঝে না নিজের জাতির অকল্যাণকারীকে আল্লাহ কখনও ক্ষমা করবেন না। সামান্য স্বার্থের জন্য পুরো জাতির বিরুদ্ধে দাঁড়ানো আর এ জন্য ধর্মের অপব্যবহার আল্লাহ বরদাশত করবেন না। এই সাধারণ কথা বোঝার মতো বোধশক্তি নষ্ট করে দিয়েছে বিকারগ্রস্ত মৌদুদিবাদী চক্র।\nইসলামি ফিকহের দৃষ্টিতে অতীত সোনালি অধ্যায় মুক্তিযুদ্ধকে দেখলে আনন্দ হয়। সে সময় মাসআলা দেখার মতো পরিস্থিতি একদম ছিল না। কিন্তু ঘটনাগুলো যেভাবে ঘটেছে তাতে অবাক হতে হয়, ইসলামী ফিকহের সিদ্ধান্ত মেনেই একেকটি ঘটনা ঘটেছে। মুক্তিযুদ্ধের সামগ্রিক রূপ বিচ্ছিন্নতাবাদও হতে পারত। কিন্তু তা হয়নি। কোনো নেতৃত্ব ঠিক না করে সুসংগঠিত কোনো প্রয়াস না হলে ইসলামী ফিকহের দৃষ্টিকোণ থেকে তা সন্ত্রাস ও বিচ্ছিন্নতাবাদ হতো।\nকিন্তু ইতিহাদ সাক্ষী, আমাদের গৌরবের মহান মুক্তিযুদ্ধ সুসংগঠিতভাবেই সম্পাদিত হয়েছিল। বঙ্গবন্ধু প্রাদেশিক পরিষদের ১৬৯ আসনের ভেতর ১৬৭ আসনে জয়লাভ করেন। পার্বত্য অ লের চাকমাদের আসনটি বাদ দিলে মূলত একটি আসনেই আওয়ামী লীগ সামান্য ব্যবধানে পরাজিত হয়। সাংবিধানিকভাবেই সরকার গঠনের ক্ষমতা লাভ করেন বঙ্গবন্ধু।\n২৫ মার্চ কালো রাতে গ্রেফতার হবার পর তার একনিষ্ঠ সহকারী ও শিষ্যরা দ্রæতই একটি পূর্ণাঙ্গ সরকার গঠন করেন। তাজউদ্দীন হন প্রধানমন্ত্রী, নজরুল ইসলাম রাষ্ট্রপতি। জেনারেল উসমানীকে করা হয় প্রধান সেনাপতি। এগারোটি সেক্টরে ভাগ করা হয় সৈনিকদের। সেক্টর কমান্ডার নির্ধারণ করা হয়। বঙ্গবন্ধুর পক্ষ থেকে ঘোষণা করা হয় স্বাধীনতা। নিয়মতান্ত্রিকভাবে যোদ্ধারা যুদ্ধে অবতীর্ণ হন। এভাবে সুশৃঙ্খলভাবে পরিচালনা করা হয় মুক্তিযুদ্ধ।\nনয় মাস যুদ্ধের পর অগণিত মানুষের ত্যাগের বিনিময়ে অসংখ্য শহীদের রক্তে রঞ্জিত হয়ে স্বাধীনতার লাল সূর্য উদিত হয় বাংলাদেশের। বাংলাদেশ নামে নতুন একটি দেশ পৃথিবীর মানচিত্রে স্থান করে নেয় সগৌরবে। মহিমান্বিত আমাদের ইতিহাস। উজ্জ্বল এক গৌরবান্বিত সংগ্রামের ভেতর দিয়ে আল্লাহ সুবাহানাহু তায়ালা আমাদের দিয়েছেন এ মাটি।\nএ দেশকে রক্ষা করা তাই আমাদের সবার কর্তব্য। এদেশের উন্নতির জন্য কাজ করা আমাদের জন্য সম্মানের বিষয়। এ মাটিতে আমাদের জন্ম, এ মাটিতেই আমাদের জীবন, এখান থেকেই কাল কেয়ামতে আমাদের উঠতে হবে। কাজেই এদেশের মাটিকে যারা অপবিত্র করতে চায়, অপমান করতে চায়, ধর্ম অধর্মের নামে নষ্ট করতে চায় এর পরিবেশ; তাদেরকে রুখে দিতে হবে। দেশাত্ববোধে উজ্জীবিত হয়ে ঐক্যবদ্ধভাবে এগিয়ে নিতে হবে প্রিয় মাতৃভ‚মিকে। আল্লাহ আমাদের সহায় হোন। আমীন।\nলেখক: মুফতি ফয়জুল্লাহ আমান- মুফতী ও মুহাদ্দিস, জামিআ ইকরা বাংলাদেশ


রাতে আরটিভিতে ‘শেষ বিকালের গল্প’ Dhakatimes24\n| প্রকাশিত : ২০ জুন ২০২১, ১৩:০৯\n‘শেষ বিকালের গল্প’ নাটকের একটি দৃশ্যে তারিক আনাম খান ও জাকিয়া বারী মম\nদুই দশক পর লন্ডন থেকে ঢাকা এসেছে রেণুকা। তার বাবা বেঁচে নেই। তাই উঠেছেন খালার বাসায়। কিন্তু খাবার টেবিলে বসে জানতে পারেন, তার বাবা তারিক খান বেঁচে আছেন! অথচ ছোটবেলা থেকেই রেণুকা জানতেন, তার বাবা তারিক খান মারা গেছেন। এই কারণেই তার মা ব্রিটিশ নাগরিক বিয়ে করে লন্ডনে পাড়ি দেন।\nতারিক খান সেই সময় খ্যাতিমান লেখক ছিলেন। এক প্রকাশকের সাহায্যে অবশেষে রেণুকা খুঁজে বের করেন তার বাবাকে। তারিক খান কোনোভাবেই তার মেয়ে রেণুকাকে গ্রহণ করতে চান না। তার সন্দেহ, শত্রু পক্ষের লোকজন তাকে মারার জন্য এই মেয়েকে পাঠিয়েছে! এমনই এক বাবা-মেয়ের মর্মস্পর্শী গল্প নিয়ে নির্মিত হয়েছে ‘শেষ বিকালের গল্প’ নাটক।\nজুবায়ের ইবনে বকরের রচনা ও পরিচালনায় বাবা দিবসের বিশেষ এই নাটকে বাবা চরিত্রে অভিনয় করেছেন তারিক আনাম খান এবং মেয়ে রেণুকা চরিত্রে অভিনয় করেছেন জাকিয়া বারী মম।\nনাটকটি প্রসঙ্গে নির্মাতা বলেন, ‘এমন ঘটনা অনেক রয়েছে আমাদের সমাজে। তবে এই ঘটনাটি একটু ব্যতিক্রম বলে আমি মনে করি। কারণ, রেণুকা তার বাবাকে খুঁজে পেয়েই কিন্তু গল্পটা শেষ হচ্ছে না। বরং গল্পের শুরুটা সেখান থেকেই হলো। আমার বিশ্বাস দর্শকদের মনে দাগ কাটবে নাটকটি।’\nনির্মাতা ইবনে বকর আরও জানান, বাবা দিবস উপলক্ষে নাটকটি আজ ২০ জুন, রবিবার রাত ৮টায় বেসরকারি টিভি চ্যানেল আরটিভিতে প্রচার হবে।


কাবুলে হামলাকারী কারা এ আইএস-কে? কাবুলে হামলাকারী কারা এ আইএস-কে? – দৈনিক খবর একদিন\nসর্বশেষ সংবাদ শুক্রবার, ২৭ আগস্ট, ২০২১\n১১১\tবার প‌ঠিত\nদৈনিক খবর একদিন বিদেশ : ইসলামিক স্টেট খোরাসান (আইএস-কে) আফগানিস্তানের রাজধানী কাবুলের হামিদ কারজাই বিমানবন্দরে ভয়াবহ বোমা হামলার দায় স্বীকার করেছে। এ হামলায় এখন পর্যন্ত নিহতের সংখ্যা ১১০ জন। আহত আরও দেড় শতাধিক হাসপাতালে চিকিৎসাধীন। আহতদের মধ্যে অনেকেরই অবস্থা গুরুতর বলে জানা গেছে বিভিন্ন আন্তর্জাতিক গণমাধ্যম সূত্রে। কিন্তু কারা আসলে এ সন্ত্রাসী গোষ্ঠী আইএস-কে? তাদের হামলার উদ্দেশ্য বা কি ছিল? বিবিসির এক প্রতিবেদনে জানা গেছে, আফগানিস্তানের কাবুলে হামলা চালানো আইএস-কে সংগঠনটির পূর্ণ নাম ইসলামিক স্টেট অব খোরাসান। জঙ্গী গোষ্ঠী ইসলামিক স্টেট (আইএস) এর আঞ্চলিক সহযোগী শাখা হিসেবে কাজ করছে তারা। বর্তমান আফগানিস্তান ও পাকিস্তান নিয়ে প্রাচীন আমলে যে অঞ্চল সেটিই খোরাসান নামে পরিচিত ছিল। বর্তমানে আইএস-কে আফগানিস্তান ও পাকিস্তানে সক্রিয় রয়েছে বলে জানা গেছে। কয়েক বছর ধরে সহিংস ঘটনার পেছনে এই গোষ্ঠীটি দায়ী বলে অভিযোগ পাওয়া যায় এর আগে। বিশেষ করে তারা স্কুলছাত্রীদের ওপর হামলা এমনকি হাসপাতালে টার্গেট করে হামলা চালিয়েছিল। এখন তারা আন্তর্জাতিক সন্ত্রাসী গোষ্ঠী আইএসের নেটওয়ার্কের সঙ্গে সম্পৃক্ত। এটাও ধারণা করা হয় যে, আইএস-কে’র তালেবানের তৃতীয় পক্ষ হাক্কানি নেটওয়ার্কের সঙ্গে সম্পৃক্ততা রয়েছে। তবে তালেবানের সঙ্গে তাদের বড় পার্থক্যও বিদ্যমান। তারা অভিযোগ করে গোপন চুক্তির অংশ হিসেবে আমেরিকানরা আফগানিস্তানকে তালেবানের হাতে তুলে দিয়েছে। ধারণা করা হচ্ছে, আইএস এখন আফগানিস্তানের নিরাপত্তার জন্য বড় হুমকি হয়ে দাঁড়িয়েছে যেটি আগামী তালেবান সরকারের জন্যও অশনিসংকেত। ১৫ আগস্ট তালেবান কাবুল দখলে নেওয়ার পর আফগানিস্তানের পরিস্থিতির আরও অবনতি হয়। দেশটির প্রেসিডেন্ট আশরাফ গানি পালিয়ে যাওয়ার কারণে নিরাপত্তা ব্যবস্থা ভেঙে পড়ে। তালেবান সরকার গঠনের কাজ শুরু করলেও আঞ্চলিক কয়েকটি সংগঠন তালেবানের বিরোধীতা শুরু করে। তালেবানের পূর্বের শাসনকাল নিয়ে জনমনে এক ধরনের অস্বস্তি তো আছেই। এর মাঝেই বিমানবন্দরে হামলা চালিয়ে তাদের উপস্থিতি জানান দিলো আইএস-কে।


কী করে বুঝবেন কেউ আপনার প্রেমে পড়েছেন (প্রথম অংশ) | ধর্ম ও জীবন | বিডি টাইপ\nকী করে বুঝবেন কেউ আপনার প্রেমে পড়েছেন (প্রথম অংশ)\n১৩ জানুয়ারী, ২০২০6months ago\nপ্রেমে পড়ার শুরুর দিকে দোটনায় থাকা খুবই সাধারণ ও স্বাভাবিক একটি বিষয়। মনের মধ্যে বারবার একটি প্রশ্ন উঁকি দেয়, আমি যাকে ভালোবাসি সেও কি আমাকে ভালোবাসে? একজনকে ভালো লাগার পর নিজের মনের কাছে জানতে চায়, এই অনুভূতি কি শুধুই ভালো লাগা, নাকি ভালোবাসা।\nকীভাবে আপনি নিশ্চিত হবেন যে আপনার অনুভূতিটি কিসের? জাতীয় মানসিক স্বাস্থ্য ইনস্টিটিউটের সহকারী অধ্যাপক আহমেদ হেলাল জানালেন, অনেকে আছেন, যাঁদের নিয়মিত কাউকে না কাউকে ভালো লাগে, এগুলোকে ভালোবাসা বলা যায় না। সিদ্ধান্তে আসতে অনেকে বন্ধুদের সহায়তা নেন, কিন্তু কাউকে ভালোবাসি কি না, তার উত্তর আপনি নিজেই সবচেয়ে ভালো জানবেন। নিজের কিছু অনুভূতিকে বিশ্লেষণ করলে বুঝবেন আসলেই তাকে ভালোবাসেন কি না।\nহঠাৎ নতুন কিছু করা শুরু করেছেন?\nযখন মানুষ প্রেমে পড়ে, তখন সে তার স্বাভাবিক কর্মকাণ্ড থেকে ব্যতিক্রমী নানা কাজ করতে শুরু করে। সাধারণত প্রেমিক বা প্রেমিকা যা পছন্দ করে, তা করতেই বেশি ভালো লাগতে থাকে। আপনি হয়তো নতুন খাবার খাওয়া, নতুন অনুষ্ঠান দেখা বা নতুন কাজ, যেমন: দৌড়ানো, মাছ ধরা, গান শোনা, সিনেমা দেখা শুরু করতে পারেন। নতুন প্রেমে পড়লে নিজের চিন্তাভাবনার মধ্যে নানা পরিবর্তনও আসতে শুরু করে।\nসব সময় চিন্তামগ্ন থাকেন?\nখেয়াল করবেন, ঘণ্টার প্রতিটি সেকেন্ডে সেকেন্ডে আপনি একজনের কথা ভাবতে থাকবেন। এই মুহূর্তে সে কী করছে? সে কেমন আছে? সে কী খেয়েছে? সে কি আপনাকে পছন্দ করে? আরও অনেক চিন্তা আপনার মনে আসবে। তবে এটা স্বাভাবিক। আপনি যদি তাকে সত্যিই ভালোবাসেন, তাহলে দেখবেন তার সঙ্গে কথা না বললে, তার কথা না ভাবলে যেন একটি দিনও পার হবে না। আপনি যতবার তাকে দেখবেন, আরও দেখতে ইচ্ছা করবে।\nমনের কথা একজনকেই বলতে ইচ্ছা হয়?\nএ কথা সত্য যে, সব কথা সবাইকে বলা যায় না। কিন্তু কেউ কি আছে, যার সঙ্গে আপনি নির্দ্বিধায় সব কথা বলতে পারছেন। আপনি দেখবেন, কোনো প্রকার জড়তা ছাড়াই কোনো একজনের সঙ্গে গোপন বা মনে লুকানো কথাগুলো বলতে পারছেন। আপনি আপনার কাজে তার সাহায্য আশা করবেন আর চাইবেন এই মুহূর্তে আপনার করণীয় কী হতে পারে, তা বলে দেবে আপনার প্রিয় এই মানুষটি।\nহঠাৎ আনন্দের অনুভূতি অনুভব করছেন?\nপ্রেমে পড়লে মনের স্থিরতা থাকে না। হঠাৎ করেই মন ভালো হয়ে যায়। বিচিত্র এক অনুভূতিতে আপনি হয়তো নিজেও জানবেন না আপনি হঠাৎ করে হেসে উঠেছেন। প্রিয় মানুষটির কথা মনে পড়লেই আপনার মুখে হাসি ফুটে উঠবে, আনন্দ অনুভূত হবে। বন্ধুমহল আপনার এই হঠাৎ হাসির অনুভূতির কারণে আপনাকে নিয়ে মজা করতে শুরু করবে। এই সময়ে নিজের ভেতরে একটি অন্য রকম ভালো লাগার অনুভূতি সৃষ্টি হয়। তখন আপনার কাছে সবকিছুই ভালো লাগবে।\nকাউকে সাহায্য করে আনন্দ অনুভব করছেন?\nভালোবাসায় নিজের নয়, প্রিয়জনের ভালো লাগাই নিজের ভালো লাগা হয়ে ওঠে। যদি সত্যিই তাকে ভালোবাসেন, দেখবেন মন থেকে কারও জন্য অনেক কিছু করতে ইচ্ছা হবে। যখন প্রিয় ব্যক্তিকে কিছু খাওয়াবেন, তখন আপনার মন থেকে একপ্রকার ভালো লাগার সৃষ্টি হবে। আপনি তার পছন্দের কাজগুলো নিজ হাতে করতে চাইবেন এবং এর বিনিময়ে আপনি তার কাছ থেকে কিছুই আশা করবেন না। আপনি চাইবেন তার যে কাজে অনেক বেশি কষ্ট হয়, তা নিজে করে দিয়ে তার কষ্ট কিছুটা কমানোর চেষ্টা করতে।\nকাউকে হারিয়ে ফেলার ভয় পাচ্ছেন?\nপ্রতিমুহূর্তে আপনার প্রিয় ব্যক্তিটিকে হারিয়ে ফেলার ভয় পাবেন। সর্বক্ষণ আপনার মনে এই সংশয় ঘুরপাক খাবে। আপনি এমন কিছু করবেন না বা চাইবেন না মানুষটি এমন কিছু করুক, যাতে আপনি তাকে হারিয়ে ফেলেন। এই ভয়ের কারণেই উদ্ভট অনেক কিছু করে ফেলতে ইচ্ছা হতে পারে। এই হারানোর ভয় যদি আপনার মধ্যে থাকে, তাহলে সত্যি সত্যি আপনি প্রেমে পড়েছেন।\nসব সময় একজনের কথা ভাবেন, একজনের জন্য আপনার মনে কারণে-অকারণে খারাপ লাগতে থাকে, কোনো একজনের চোখে সেরা হয়ে ওঠার ইচ্ছা জাগতে শুরু করলে, কোনো একজন যা বলছে তাতেই আপনার ভালো লাগতে থাকলে, কোনো একজনের সঙ্গে সব সময় হাসিখুশি থাকেন, কারও সঙ্গে দেখা করার আগে অনেক প্রস্তুতি নিতে শুরু করেন, কোনো একজন মানুষের জন্য সবকিছু ত্যাগ করতে রাজি আছেন বলে মনে হয়, কোনো একজনের ছোট কোনো কাজে সহজেই মন খারাপ হয়ে যায়, তাহলে বুঝবেন সেই ব্যক্তির প্রেমে পড়েছেন আপনি। তাই দেরি না করে, কোনো ধরনের চিন্তা না করেই নিজের মনের কথা বলে ফেলুন আপনার এই বিশেষ মানুষকে।\nঅমুসলিম কাউকে কি কোরবানির গোস্তো দেয়া জা...\nকোন পুরুষ প্রথমবার আমাকে দেখতে এসেছেন


রাতের আঁধারে বৃষ্টিতেই চলছে সড়কের ঢালাই কাজ! রাতের আঁধারে বৃষ্টিতেই চলছে সড়কের ঢালাই কাজ!\nসারাদেশ | 7th July, 2019 12:50 pm\nজানা যায়, শুক্রবার রাতে প্রচন্ড বৃষ্টির সময় দুর্গাপুর নাজিরপুর মোড়ে পিছ ঢালাই এর কাজ চলতে থাকায় জনমনে অসন্তোষ দেখা দিয়েছে। বৃষ্টি চলাকালীন সময়ে রাস্তায় কাজ চলছে এমন একটি ভিডিও ফেইসবুকে আপলোড হলে এলাকার মানুষের মাঝে এটি ছড়িয়ে পড়লে এলাকাবাসী ক্ষোভ প্রকাশ করেন। রাস্তার কাজ শুরু হওয়ার সময় থেকেই নানা অনিয়মের জন্য এলাকার মানুষ প্রতিবাদ করে আসলেও কোন কাজ হচ্ছে না। দায়সারা ভাবেই এগিয়ে চলছে দুর্গাপুর শ্যামগঞ্জ আঞ্চলিক মহা সড়কের উন্নয়ন কাজ।\nফিলিস্তিনের জন্য টাকা তুলে আত্মসাৎ, আটক এক\nযুক্তরাষ্ট্রে করোনাভাইরাসে একদিনে ৯ প্রবাসী বাংলাদেশির মৃত্যু\n‘মায়া-মহিউদ্দিন আলমগীর নির্বাচন করতে পারলে খালেদা জিয়া কেন পারবেন না’


ইসলামই আমার একমাত্র উপায়\nহোমইসলামইসলামই আমার একমাত্র উপায়\nতখন (৫/৬ বছর বয়সে) মাত্র বুঝতে শুরু করেছি। অর্থাৎ স্মরণ শক্তি স্থির হতে শুরু করলো মাত্র । কাকার সাথে আমি আর আমার (৩/৪ বছর বয়সের) ছোট বোন প্রায়ই শুক্রবারে মসজিদে যাওয়ার আবদার করতাম। কাকা মাঝেমাঝে আমাকে নিয়ে যেতেন, আবার কখনো দু'জনকেই নিয়ে যেতেন।\nআবার পরিবারের বড়দের (দাদা, চাচাদের) লুঙ্গি পড়ে মসজিদে যাওয়া দেখে আমিও লুঙ্গির জন্য আবদার করলাম। যখন আমার জন্য লুঙ্গি আনলো তখন কেবল তা পড়েই নামাজ পড়তাম।\nসকাল বেলায় মক্তবে যাওয়া ছিলো বাধ্যতামূলক। তাই ফাঁকি দেওয়ার কোন সুযোগ ছিলো না। এছাড়া মক্তবের হুজুর দাদাকে খুব ভয় পাইতাম। তাই কান ধরে উঠা-বসা করার ভয়ে প্রায় সময়ই মক্তবে যেতে যেতে (হাটতে হাটতে) ফজর নামাজ আদায় করতাম।\nউপরের সবকটিই ঘটনাই আমার ছোটবেলায় ঘটেছে। লক্ষ্য করলে দেখা যাবে কিছু ফিতরাত থেকে, কিছু পরিবেশ থেকে, আর কিছু ওস্তাদের ভয়ে ঘটেছে। তবে এসব ঘটনার কোনটিই আমি ইসলামকে ভালোবেসে করেনি এবং তখন তা প্রয়োজনও পড়েনি। আর তখন ইসলামের প্রতি প্রকৃত ভালোবাসা সৃষ্টি না হওয়াটা স্বাভাবিক হওয়ার কারণেই ঐ বয়সে আল্লাহ্ আমার উপর ইসলামের বিধান ফরয করেননি।\nকিন্তু পরবর্তীতে যখন বিভিন্ন ইসলামিক বিধান আমার উপর ফরয, ওয়াজিব শুরু হতে থাকলো তখন কিন্তু ইসলামের প্রতি ভালোবাসার বেশ প্রয়োজন পড়লো। কিন্তু সেরকম কোন ভালোবাসা না থাকায় মধ্যবর্তী অনেকটা সময় চলে গেল হেয়ালিপনায়। হয়ে গেল আল্লাহ ও তাঁর রসূলের (সা:) প্রতি নানারকম অবাধ্যতা। কিন্তু আমার প্রভুর বিশেষ দয়া ও পরম ক্ষমাশীলতার ঘোষণায় এখন ইসলামের প্রতি কিছুটা হেলে পড়া অনুধাবন করছি। তবে এখন আর সেই বাচ্চাকালের মতো ইসলাম শেখা নয়। যখন আমার বাবা-চাচাই ছিলো আদর্শ, যখন হুজুরের শাস্তি থেকে বাঁচাই ছিলো সফলতা। এখন আমার প্রভু আমাকে কিছুটা জ্ঞান দিয়েছেন, কিছুটা সাহস দিয়েছেন। তাই বাবা-চাচার দুই-এক ওয়াক্ত নামাজ আর সপ্তাহে একবার মসজিদে যাওয়া আমার পছন্দ নয়, হুজুরকে খুশি করা আমার উদ্দেশ্য নয়। আল্লাহর দেওয়া বিধান আল্লাহর সন্তুষ্টির জন্যই করতে হয় এই বুঝটা এখন গড়ে উঠেছে (আলহামদুলিল্লাহ)।\nপাঁচ ওয়াক্ত সালাত আদায় আর মুখভর্তি দাড়ি দেখেই সমাজের অনেকে ধরে নিয়েছে ইসলামিক বিষয়ে খুব সিরিয়াস হয়ে গেছি, ইসলামকে খুব ভালোবেসে ফেলেছি। যদিও এগুলো প্রত্যেক মুসলিমের সাধারণ বৈশিষ্ট্যের মধ্যেই পড়ে। কিন্তু শয়তানের দীর্ঘ পরিশ্রমে মুসলিম হতে এখন নিজেকে মুসলিম দাবি করাই যথেষ্ট হয়ে গেছে। অথচ ইসলাম যে শুধু দাবি করার বিষয় নয় তা একটু খেয়াল করলেই বুঝা যায়। আর না হয়তো সে সময় মক্কার মুশরিকরা তাদের মিথ্যা প্রভুগুলোকে বর্জন না করেও মুসলিম হতে পারতো। কিন্তু তা হয় নি। তবে এর পরিবর্তে একমাত্র যে রব্ব এর দাসত্ব পেয়েছি তা যে কতো বড় নিয়ামাহ্ তা এ দাবিকৃত মুসলিমদের পক্ষে বুঝে উঠা সম্ভব নয়। কারণ যখন আমি আমার রব্বের উপর আস্থা রেখে কোন কাজ শুরু করি তখন মনে হয় কল্যাণ নিশ্চিত। এতে যদি হেরেও যাই, তবে তাই আমার জন্য কল্যাণকর। এছাড়া দৈনিক পাঁচবার আপন রব্ব এর সামনে দাঁড়িয়ে আমি আমার সকল চাওয়া-পাওয়াগুলোও সেরে ফেলতে পারি। যা অনেকের পক্ষেই সম্ভব নয়। তাই তাদের মাথা সবসময়ই বোঝা হয়ে থাকে। অথচ আমি এমন মহান এক রব্ব পেয়েছি, যার সাথে আমার সুখ-দুঃখগুলো শেয়ার করতে পারি, যার কাছে একান্ত কিছু চাইতে পারি। এছাড়া কেবল তাঁর আনুগত্য করারর মধ্যেই আমার প্রকৃত সফলতা। আর এই সুযোগটির সন্ধান ইসলামই আমাকে এনে দিয়েছে।\nআসলে নিজেকে তখন খুবই ভাগ্যবান মনে হয় যখন দেখি সমবয়সী কেউ তার সৃষ্টিকর্তার দেওয়া বিধানের সাথে অহংকার করে অন্যায় করেই চলছে। সে বুঝতে চায়না তার রব্ব তাকে কেন সৃষ্টি করেছে! অথচ সে তার রব্ব এর নিকট কেবল তাঁরই ইবাদাত করার ওয়াদা দিয়ে এসেছে। আর তার রব্ব এর নিকট একমাত্র মনোনীত দ্বীন ইসলামই কেবল একজন মানুষকে যাবতীয় অন্যায় থেকে বিরত রাখতে পারে এবং তার প্রবৃত্তির অনুসরণ থেকে বাঁচাতে পারে। এই ইসলাম এনে দেয় একটি পবিত্র জীবনব্যবস্থা, যেখানে থাকে না কোন হারানোর আশংকা। আবার এই ইসলাম দেখিয়ে দেয় একটি অনন্ত জীবনের রাস্তা, যা কখনো শেষ হবার নয়।\nএই বিষয়গুলো ভাবতে গেলেই অন্তরে একটি আশার সঞ্চার হয়, মনে হয় আমি তাকে পেয়ে গেছি যে কিনা আমাকে আমার প্রভুর নৈকট্য লাভের পথ দেখাবে। আর এটাই ইসলাম, যা যুগেযুগে নবীগণ (আকাইহিস সালাম) প্রচার করে গেছেন।\nযখন দেখি পাশের লোকগুলো দুনিয়ার হিসেব মেলাতে গিয়ে হাহাকার করে উঠছে, তখন মনে হয় ইসলাম আমায় কতইনা সহজ করে দিয়েছে। সে আমার চিন্তাগুলোকে আমার প্রভুর নিকট সপে দিয়েছে, সে আমাকে আমার পালনকর্তার উপর আস্থা রেখে ভয় না করার সাহস দিয়েছে, এমনকি আমার চরম একাকীত্বের সময়গুলোতেও সঙ্গ দিয়েছে, আলহামদুলিল্লাহ। এরকম বহু বিষয়ে ইসলামের মধ্যস্থতা আমাকে তার প্রতি কৃতজ্ঞ করে তুলেছে। যদিও ইসলামের প্রতি আমার এই কৃতজ্ঞতা খুবই সামান্য।\nমাঝেমধ্যে উম্মাহর শ্রেষ্ঠ মানুষগুলোর কথা সামনে আসতেই নিজের অজান্তে শরীরটা শিহরিত হয়ে উঠে। তখন মনে হয় ঐ মানুষগুলো কতোটাইনা ত্যাগ করেছে। তাদের ত্যাগের পরিমাণ ভাবতেই অন্তরটা ভীত হয়ে পড়ে। হতে পারে এই ভীত হওয়ার ভালোবাসাটাই এখন পর্যন্ত আমার মধ্যে সৃষ্টি হয়েছে, কিন্তু তাদেরকে পুরোপুরি অনুসরণ করতে অনেকটা পথই বাকি রয়েছে। তবে তাদের এই আদর্শ আর ত্যাগ প্রতিনিয়ত আমাকে অনুপ্রাণিত করে, আমাকে শেখায় কিভাবে ইসলামকে ভালোবাসতে হয়।\nএকটু খেয়াল করলেই দেখা যায় আমার মতো বহু ছেলেই গাড়ি চাপায়, সন্ত্রাসির গুলিতে, পুলিশের গুলিতে, এমনকি বন্ধুদের হাতেও মারা যায়। যে মৃত্যুর জন্য সে কখনোই প্রস্তুত ছিলোনা। কিন্তু মৃত্যু একমাত্র জিনিস যা পরবর্তীতে আফসোস করারও সুযোগ দেয়না। তবে প্রত্যেকের কর্মফল অনুযায়ী আখিরাতে খুশি হওয়ার কিংবা আফসোস করার সুযোগ রয়েছে। তখম তা আর পরিবর্তন করার কোন সুযোগ থাকবে না। তাই ভাবতেই ভয় হয় আমি যদি আমার রব্ব কে খুশি করার কোন চেষ্টাই না করি, তবে আমি কাকে খুশি করে চলছি? নিশ্চয়ই আমি শয়তানকে খুশি করে যাচ্ছি! আর যে শয়তানের স্থান জাহান্নাম নির্ধারিত, তার উত্তরসূরী হিসেবে আমার স্থান কোথায় হবে তা কি চিন্তার বিষয় নয়?\nআসলে পরকালীন চিন্তা থেকেই ইসলামের প্রতি ভালোবাসার সৃষ্টি হয়। যখনই জাহান্নামের কঠিন শাস্তি আর জান্নাতের অসীম নিয়ামতের কথা সামনে আসে তখনই মনে হয় ইসলামই আমার একমাত্র উপায়। যে আমাকে জাহান্নাম থেকে বাঁচাতে পারে এবং জান্নাতীদের অন্তর্ভুক্ত করতে পারে (আমীন)।\nপরকালীন মুক্তির পাশাপাশি ইসলামের আরো একটি আলাদা গুণ রয়েছে। সে কখনোই তার অনুসারীদের নিরাশ করে না। এমনকি ইসলামের প্রকৃত অনুসারীরাও কখনো নিরাচ হয়নি। আর তা প্রতিটি ইসলামপ্রেমী মুসলিমের জন্য বড় পাওয়া। তাইতো নবী মুহাম্মদ (সা:) ও তার সাহাবীগণ শিশু ইসলামকে বড় করতে গিয়ে নানা কষ্টের শিকার হয়েও থেমে যাননি। বরং তাঁরা শত্রুর তরবারীর নিচে থেকেও ভাবতেন আল্লাহই ফয়সালা করবেন। তাই সেই কঠিন মূহর্তগুলো ছিলো তাদের ভালোবাসা প্রমাণের সুবর্ণ সুযোগ। আর সেই সুযোগ কাজে লাগিয়ে তারা দুনিয়া থেকেই জান্নাতের টিকেট নিয়ে পরকালে পারি জমিয়েছেন। তাদের পৃথিবীতে সম্পদশালী হওয়ার কোন ইচ্ছে ছিলোনা। তবে তাদের চাওয়া ছিলো এর চেয়ে বড়। তাই তারা পৃথিবী থেকে কয়েকগুণ বড় জান্নাত পেয়ে গেছেন (সুবহানআল্লাহ্)।\nআসলে উনাদের ভালোবাসা আর আমাদের ভালোবাসার মধ্যে অনেক তফাত রয়েছে। আমরা মুখে বললেও কর্মক্ষেত্রে তার উল্টোটাই বেশি করি। তাইতো ইসলামকে ভালোবাসি কথাটা চিৎকার করে বলার সাহস রাখা ছেলেটাও হলিউড, বলিউড আর বাংলা ছিনেমার নাটক দেখা ছাড়তে পারে না। একটা ছেলে সহসা রসূলের (সা:) জন্য জীবন দিয়ে দেয়ার সাহস দেখায় কিন্তু রসূলের (সা:) সতর্কতা উপেক্ষা করে আবার গাইরে মাহরাম মেয়ে নিয়ে দিব্যি ঘুরে বেড়ায়। আসলে এসব ভালোবাসা দিয়ে নিজেকে বুঝানো যায়, রব্ব কে নয়! নিজের রব্ব এর জন্য প্রয়োজন খাঁটি একটি ভালোবাসা। যা আমাদের সালাফগণ দেখিয়ে গেছেন।\nতবুও একজন পাপী হিসেবে যেহেতু আমার প্রভুই আমার শেষ ঠিকানা, সেহেতু তাঁর মনোনীত ধর্মই আমার একমাত্র মুক্তির আশা। আর ইসলামই যেহেতু আমার এই আশাকে পূরণ করার অঙ্গীকার দিয়েছে, তাই শেষ বেলায় এসে এতটুকুই বলবো- ইসলামকে এজন্যই ভালোবাসি যে, ইসলামই আমার পরকালীন মুক্তি এনে দিতে পারে এবং আমাকে আমার রব্ব এর সন্তোষভাজন করে দিতে পারে (আমীন)।\nসবশেষে আমার প্রভুর পক্ষ হতে অন্তর শীতলকারী একটিবাণী:\n''জেনে রাখ! আল্লাহর বন্ধুদের কোন ভয় নাই এবং তারা চিন্তান্বিত হবে না। যারা ঈমান আনে এবং তাকওয়া অবলম্বন করে, তাদের জন্য আছে সুসংবাদ দুনিয়া ও আখিরাতে, আল্লাহর বাণীর কোন পরিবর্তন নাই; উহাই মহাসাফল্য।'' -[সূরা ইউনুস ১০, আয়াত ৬২-৬৪]\nলিখেছেন: আরিফুল ইসলাম দিপু (ফার্মাসিস্ট)\nMuhammad Alamgir alam ৮/২২/২০১৯ ১১:৫১:০০ AM


একা রামে রক্ষা নেই, সুগ্রীব দোসর - হাসান হামিদ\nএকা রামে রক্ষা নেই, সুগ্রীব দোসর\nবেশ কিছুদিন আগে সাইকেলে চড়া এক মহিলা পুলিশ সদস্যের ছবি সামাজিক যোগাযোগ মাধ্যমে ভাইরাল হয়েছিলো। ছবিটা দেখে অনেকেরই ভালো লেগেছে, অন্তত আমরা যারা সমাজ ও দেশের উন্নয়নে নারী অংশগ্রহণ পূর্ণভাবে চাই। দীর্ঘকাল ধরে আমাদের পরিবারগুলোয় ধরা ঘুণ আর মৌলিক অবক্ষয়, সঠিক ধর্মীয় জ্ঞানের অভাব ও ধর্ম সম্পর্কে ভুল ধারণার প্রকাশ আমরা মাঝেমাঝেই দেখি। যদিও বলা হচ্ছে আমরা সভ্যতায় অনেকটা এগিয়েছি এবং পরিবর্তিত কৌশল ও উন্নত প্রযুক্তির প্রভাবে অসংখ্য পরিবার হয়ে পড়েছে যান্ত্রিক। আর ছোট ছোট যন্ত্রের আঘাতে অহর্নিশি কষ্ট পাচ্ছে শিক্ষিত নারীরা; সভ্যতার এতটা অগ্রগতির দিনেও যারা পারিবারিক সম্পর্কের বাইরে নিজেকে একজন ‘মানুষ’ ভাবার সুযোগ পায়নি। মেয়েদের কাজের জায়গাটিতে ঝামেলা তো থাকেই, তার উপর যুক্ত হয় পরিবার বিশেষ করে স্বামী বা শ্বশুরবাড়ির লোকদের কাজ বা বাইরে যাওয়ার অতি-অনুমতি প্রথা! এ যেনো একা রামে রক্ষা নেই, সুগ্রীব দোসর!\nহিন্দু পৌরাণিক কাহিনিতে বলা হয়েছে, রাবণ কর্তৃক সীতা অপহৃতা হওয়ার পর- রাম-লক্ষ্মণ সীতাকে খুঁজতে খুঁজতে এখানে এলে, সুগ্রীবের সাথে এঁদের বন্ধুত্ব হয়। বালীকে হত্যার পরিবর্তে সুগ্রীব রাম-লক্ষ্মণের সহায়তা করবেন এমন প্রতিজ্ঞা করেন। পরে রামের পরামর্শে সুগ্রীব কিষ্কিন্ধায় গিয়ে বালীকে দ্বন্দ্বযুদ্ধে আহ্বান করেন। যুদ্ধ চলাকালে রাম আড়াল থেকে বাণ নিক্ষেপে বালীকে হত্যা করবেন এমন প্রতিজ্ঞা করলেও যুদ্ধ চলাকালে উভয়ের দৈহিক আকৃতি একই রকম মনে হওয়ায় রাম বাণ নিক্ষেপ থেকে নিজেকে বিরত রাখেন। সেদিন সুগ্রীব কোনমতে বালীর হাত থেকে পালিয়ে বাঁচেন। পরদিন রাম সুগ্রীবের গলায় গজপুষ্পীলতা বেঁধে যুদ্ধক্ষেত্রে পাঠান। বালী-সুগ্রীবের যুদ্ধচলাকালীন সময়ে রাম গজপুষ্পীলতা’র চিহ্ন দেখে সুগ্রীবকে চিহ্নিত করেন এবং বালীর প্রতি বাণ নিক্ষেপ করে তাঁকে হত্যা করেন। এরপর সুগ্রীব রাজ্য দখল করে নিজ স্ত্রী রূমা ও বালীর পত্নী তারাকে অধিকার করেন।\nযুগ আধুনিক হচ্ছে, যুগের সাথে তাল মিলিয়ে আধুনিক হচ্ছে মানুষ। কর্মক্ষেত্রে এগিয়ে যাচ্ছে নারীরা। অনেক গুরুত্বপূর্ন পদে নিযুক্ত হচ্ছে নারী। কিন্তু তারপরেও নারীদের বিড়ম্বনার শেষ নেই। কর্মজীবনে এখনও প্রতিনিয়ত হেনস্তা হচ্ছে নারী। বিভিন্ন জরিপ ও গবেষণা সূত্রে জানা যায়, আমাদের দেশের বেশির ভাগ শহরের বিভিন্ন কর্মস্থলগুলো নারীবান্ধব নয়। কোথাও আবার নারীদের জন্য আলাদা আসন ব্যবস্থা থাকলেও বাচ্চাদের জন্য ফিডিং কর্ণার ও আলাদা ওয়াশরুম খুব একটা থাকে না। বিশেষ করে সরকারি অফিস, সরকারি ও বেসরকারি স্কুল কলেজ ও হাসপাতালে নেই নারী বান্ধব পরিবেশ। বিভিন্ন শহরের কর্মজীবী নারীদের সবচেয়ে বড় সমস্যা আবাসনের অভাব। বেশিরভাগ শহরেই কর্মজীবী নারীদের জন্য আবাসন ব্যবস্থা নেই। এ কারণে কোনো কর্মজীবী নারীকে দূর থেকে এসে চাকুরী করতে দিতে চান না পরিবারের অন্য সদস্যরা। কোনো ধরনের অবকাঠামোগত সুযোগ-সুবিধা সৃষ্টি করা ছাড়া নারীদের প্রত্যন্ত অঞ্চলে নিয়োগ দিলে, পরিবার বা স্বামী ওই পরিবেশে নারীকে চাকরি করতে দিচ্ছেন না। শিক্ষিত, যোগ্য হওয়ার পরেও তারা কাজ করতে পারছেন না। বাল্যবিবাহের ফলেও মেয়েদের একটি অংশ শিক্ষা ও কর্মক্ষেত্র থেকে ঝরে পড়ছে। এটা আমাদের উন্নতিতে কতোটা আঘাত করছে তা আজকে না বুঝলেও, পরে বোঝা যাবে। জনসংখ্যার অর্ধেককে পিছনে ঠেলে আমরা জাতিকে কীভাবে এগিয়ে নিতে পারবো?\nকর্মজীবী নারীর আবাসন, যাতায়াতের সুব্যবস্থা, নিরাপত্তা নিশ্চিত করা, প্রশিক্ষণ, সন্তান লালনপালনের জন্য শিশু দিবাযত্ন কেন্দ্র গড়ে তোলার ক্ষেত্রে বিনিয়োগ এবং নজর না বাড়ালে কর্মক্ষেত্রে নারীদের ধরে রাখা সম্ভব হবে না। প্রতিযোগিতামূলক শ্রমবাজারে টিকে থাকতে হলে নারীর দক্ষতা বাড়ানোর কোনো বিকল্প নেই। দেশের বিশাল জনসংখ্যা নারীকে উৎপাদনব্যবস্থার বাইরে রেখে উন্নতি করা কি সম্ভব?\nউইমেন আই টুয়েন্টি ফোর – ১৯/০৮/২০১৭\nPosted in ARTICLES By Hasan HamidPosted on April 30, 2021 April 30, 2021 Tagged কর্মজীবী নারী\nহাওরবাসীর এ দুর্যোগ নিয়ে তামাশা করবেন না


স্যার, একটা প্যাকেট ত্রাণ দেন, না হলে আমি মরে যাবো! – বরিশাল ক্রাইম ট্রেস\nপ্রকাশিত জুন ২৩ বৃহস্পতিবার, ২০২২, ০৫:২২ অপরাহ্ণ\nনিজস্ব প্রতিবেদকঃ সুনামগঞ্জে নৌযান দেখলেই ত্রাণের আশায় ঝুঁকি নিয়ে ছুটে যাচ্ছেন বানভাসি মানুষ। কেউ সাঁতার কেটে কেউবা গলাসমান পানিতে নেমেও নৌযানের কাছাকাছি চলে যাচ্ছেন। তবে বেশিরভাগই ফিরছেন খালি হাতে। বিশেষ করে বৃদ্ধ ও শিশুরা প্রতিযোগিতায় টিকতে না পেরে ফিরছেন ত্রাণ না পাওয়ার বেদনা নিয়ে। সুনামগঞ্জ জেলার বেশিরভাগ এলাকায়ই এ অবস্থা দেখা গেছে।\n‘স্যার, আমারে একটা প্যাকেট দিন। আমার ঘরে গলা পানি। খাবার না পেলে আমি মারা যাবো’—ঠিক এভাবেই কোস্ট গার্ডের বোটের সামনে এক প্যাকেট ত্রাণ নিতে এমন আকুতি করতে দেখা যায় ১০ বছরের শিশু জীবন মিয়াকে।\nশুধু জীবন নয়, শিশু থেকে শুরু করে নারী, পুরুষ ও বৃদ্ধ সবাইকে দেখা গেছে ত্রাণের প্যাকেট পেতে আকুতি করতে। সুনামগঞ্জজুড়ে ত্রাণের জন্য এমন হাহাকার করতে দেখা গেছে।\nপ্রবল বর্ষণ ও পাহাড়ি ঢলে গত বৃহস্পতিবার (১৬ জুন) সুনামগঞ্জের বেশিরভাগ এলাকা প্লাবিত হয়। ওইদিন রাতের মধ্যে ডুবে যায় জেলার ৮০ ভাগেরও বেশি এলাকা। সুনামগঞ্জ সদর, বিশ্বম্ভরপুর, দোয়ারাবাজার ও ছাতকের বেশিরভাগ চাল ছুঁয়েছে ঢলের পানি।\nতালা দেওয়া অনেক দোতলায় গুরুত্বপূর্ণ অফিস ও ব্যক্তি মালিকানাধীন ভবনের তালা ভেঙে জীবন বাঁচিয়েছেন লাখো মানুষ। ভয়াবহ বন্যার তাণ্ডবে ঘরে থাকা ধান-চাল, জমিতে থাকা সবজি, পুকুরের মাছ সবই ভেসে গেছে।\nবর্তমানে বন্যার পানি কিছুটা কমলেও ঘরে খাবার নেই, বাইরে কাজ নেই। বেশিরভাগ দোকানপাট এখনো খুলতে পারেননি দোকানিরা। এ অবস্থায় জেলার বেশিরভাগ এলাকায় খাদ্য সংকট দেখা গেছে। মধ্যবিত্ত, নিম্নবিত্ত সবাই মহাবিপদে পড়েছেন। হাওরে নৌযান দেখলেই ত্রাণের আশায় জীবনের ঝুঁকি নিয়ে ছুটে যাচ্ছেন নারী, পুরুষ, শিশু ও বৃদ্ধরা।\nসদর উপজেলার বাসিন্দা ইমরান হোসেন বলেন, ‘এক প্যাকেট ত্রাণ পাওয়ার আশায় সকাল থেকে পানির মাঝখানে দাঁড়িয়ে আছি। নৌকা গেলেই ডাকছি। কিন্তু কেউ নৌকা ভেড়ায় না।\nসদর উপজেলার বাসিন্দা সুমন মিয়া অভিযোগ করে বলেন, ‘সরকারি খাদ্য আসে ঠিকই কিন্তু আমরা পাই না। কয়েকজনকে দিয়ে চলে যায়। আমরা কিছুই পাই না।\nবুধবার (২২ জুন) সুনামগঞ্জ লঞ্চঘাট থেকে প্রায় ৩০০ প্যাকেট ত্রাণ নিয় কোস্ট গার্ডের একটি দল সুনামগঞ্জ সদর উপজলার গৌরারংয়ের দিকে রওনা দেয়। পথে ইব্রাহিমপুর, সদরগড় ও অক্ষয়নগরের হাজারও বানভাসি মানুষ ঝুঁকি নিয়ে নৌযানের দিক ছুটে আসতে থাকেন। কোস্ট গার্ডের সদস্যরা ত্রাণবাহী নৌযান অক্ষয়নগর, পূর্ব-পশ্চিম সদরগড় ও ইব্রাহিমপুর ভেড়ানার চেষ্টা করলেও বানভাসি মানুষের ভিড় দেখে এগোতে পারেননি। পরে নৌযান থেকেই ত্রাণের বস্তা ছুড়ে দিয়েছেন কোস্ট গার্ডের সদস্যরা।\nকোস্ট গার্ড কর্মকর্তা লে. সাব্বির আলম বলেন, ‘সুনামগঞ্জে দুর্গম এলাকায় আমরা ত্রাণ বিতরণ করছি। কিন্তু বন্যা আক্রান্ত মানুষের সংখ্যা আরও বেশি। আমরা ঊর্ধ্বতন কর্তৃপক্ষকে বিষয়টি জানিয়েছি।’\nসুনামগঞ্জের জেলা প্রশাসক মো. জাহাঙ্গীর হোসেন বলেন, বন্যাদুর্গত এলাকায় আমরা ত্রাণ পৌঁছে দেওয়ার চেষ্টা করছি।\nএদিকে সুনামগঞ্জের সুরমা নদীর পানি বৃহস্পতিবার (২৩ জুন) সকালে বিপৎসীমার ২ সেন্টিমিটার ওপর দিয়ে প্রবাহিত হচ্ছে বলে জানিয়েছে পানি উন্নয়ন বোর্ড। তবে এখনো বন্যার পানিতে প্লাবিত সুনামগঞ্জের বিভিন্ন উপজেলা। এমনকি জেলা সদরের সঙ্গে এখন পর্যন্ত যোগাযোগ সচল হয়নি ১২টি উপজেলার।


রোনালদোর অভিষেক ম্যাচ দেখা যাবে মোবাইলে! - সিএস২৪বিডি.কম\nরোনালদোর অভিষেক ম্যাচ দেখা যাবে মোবাইলে!\nপ্রকাশিতঃ আগস্ট ৭, ২০১৮, ৩:০৫ অপরাহ্ণ\nসিআর সেভেন ভক্তদের জন্য সুখবর! জুভেন্তাসের জার্সিতে পর্তুগিজ সুপারস্টারের অভিষেক ম্যাচ এবার দেখা যাবে ফেসবুকে। ১৮ আগস্ট ইতালির সিরি আ লিগের প্রথম ম্যাচে নামছেন রোনালদো। সেই ম্যাচ বিমামূল্যে লাইভ স্ট্রিমিং করতে চলেছে ফেসবুক। সিরি আ লিগের নতুন সম্প্রচার চ্যানেল ইলেভেন স্পোর্টসের পক্ষ থেকে জানানো হয়েছে রোনালদো ভক্তদের কথা মাথায় রেখেই তারা ফেসবুকে ম্যাচ দেখানোর সিদ্ধান্ত নিয়েছেন।\nচুক্তি অনুয়ায়ী ব্রিটেনের দর্শকরা প্রতি সপ্তাহে লিগের একটি করে ম্যাচে ফেসবুকে স্ট্রিমিংয়ের মাধ্যমে দেখতে পারেন। ইলেভেন স্পোর্টেসের ফেসবুকে পেইজেই দেখা যাবে সেই ম্যাচ। রোনালদোর অভিষক ম্যাচ দিয়েই সেই চমক দেওয়া শুরু হচ্ছে।\nরোনালদোর অভিষেক নিয়ে এখন থেকে দিন গুনতে শুরু করে দিয়েছেন ভক্তরা। রিয়াল মাদ্রিদ ছেড়ে ক্যারিয়ারের শেষ লগ্নে নতুন ক্লাবে এসে রোনালদো কেমন পারফর্ম্যান্স করেন সেটাই এখন দেখার। তুরিনের মাটিতে পা দেওয়া থেকেই রোনালদোকে নিয়ে উত্তেজনা চরমে পৌঁছে গিয়েছিল।\nবয়স ৩৩ ছাড়ালেও ফিটনেসে তরুণ ফুটবলারদের ছাপিয়ে যাচ্ছেন রোনালদো। তুরিনের ক্লাবের হয়ে অভিষেকের আগে মেডিক্যাল টেস্টে তার বায়োলজিক্যাল বয়স ধরা পড়েছে ২৩ বছর! রোনালদো নিজেও স্বীকার করেছেন তার বয়সে অনান্য ফুটবলাররা যখন চীন বা জাপানের ফুটবল লিগে খেলছেন, সেখানেই তিনি এখনও জুভেন্তাসে। নিজেকে নতুন চ্যালেঞ্জের মুখে ছুঁড়ে দিয়েছেন রোনালদো। এবার পরীক্ষায় নামার পালা!


‘‘হে বানী আদম! তোমরা প্রত্যেক সলাতের সময় সাজসজ্জা অবলম্বন কর, খাও, পান কর এবং অপব্যয় করোনা। তিনি অপব্যয়ীদেরকে পছন্দ করেন না’’। মানুষের শরীর থেকে যেই পরিমাণ পানি ও মলমূত্র বের হয়ে যায়, আল্লাহ্ তা‘আলা ঠিক সেই পরিমাণ খাদ্য-পানীয় শরীরে প্রবেশ করানোর আদেশ দিয়েছেন। এর মাধ্যমে তাদের শরীর ও স্বাস্থ্য ঠিক থাকবে। খাদ্যের পরিমাণ ও তা গ্রহণের পদ্ধতি তাই হওয়া উচিৎ, যা দ্বারা শরীর উপকৃত হবে। সুতরাং পরিমাণ মত পানাহার গ্রহণ বা না গ্রহণের মধ্যেই স্বাস্থ্য রক্ষা বা নষ্ট হওয়ার বিষয়টি নিহিত। সেই সাথে পানাহার গ্রহণের পদ্ধতি বা ধরণটির প্রতিও বিশেষ খেয়াল রাখা জরুরী। প্রয়োজনের অতিরিক্ত খাদ্য গ্রহণ করলে, তা অপচয়ে পরিণত হবে। সুতরাং অতিরিক্ত পানাহার গ্রহণ এবং পরিমাণ মত পানাহার না গ্রহণ- উভয়টিই স্বাস্থ্যের জন্য ক্ষতিকর এবং রেসূ-ব্যধির কারণ। খাও এবং অপচয় করোনা- এই দু’টি ঐশি কালেমার (শব্দের) মধ্যেই স্বাস্থ্য রক্ষার বিষয়টি জড়িত।\nআল্লাহ্ তা‘আলা এই দু’টি পবিত্র শব্দের মধ্যে স্বাস্থ্য রক্ষার সকল বিষয় ঢুকিয়ে দিয়েছেন। আর সুস্বাস্থ্য ও বিপদাপদ মুক্ত থাকা যেহেতু আল্লাহর নিয়ামাত সমূহের মধ্যে অন্যতম একটি বিরাট নিয়ামাত এবং বান্দার উপর আল্লাহর এক বিশাল অনুদান; বরং এটিই সর্বাধিক বড় নিয়ামাত, তাই আল্লাহ্ তা‘আলা যাকে এই নিয়ামাতটি দিয়েছেন, তার উচিৎ এটির পরিচর্যা করা এবং একে ক্ষতিকর বিষয় হতে হেফাজত করা। নাবী (সাঃ) বলেন-\nএমন দু’টি নিয়ামত রয়েছে, যাতে অধিকাংশ লোক প্রতারিত হয়ে থাকে। একটি হচ্ছে সুস্বাস্থ্য আর অপরটি হচ্ছে অবসরতা’’।\nতিরমিযী এবং অন্যান্য সুনান গ্রন্থে মারফু সূত্রে বর্ণিত হয়েছে, নাবী (সাঃ) বলেন- যে ব্যক্তি সুস্থ ও স্বীয় বাসস্থানে নিরাপদ অবস্থায় সকালে ঘুম থেকে উঠল এবং তার কাছে এক দিনের পানাহারও বিদ্যমান রয়েছে, তাকে দুনিয়ার সমস্ত সম্পদই দেয়া হয়েছে। তিরমিযীতে মারফু সূত্রে আরও বর্ণিত হয়েছে,\n‘‘কিয়ামতের দিন বান্দাকে সর্বপ্রথম নিয়ামাত সম্পর্কে জিজ্ঞেস করা হবে। আল্লাহ্ তা‘আলা তাঁকে বলবেনঃ আমি কি তোমার শরীর সুস্থ রাখিনি? আমি কি তোমাকে ঠা-া পানি দ্বারা পরিতৃপ্ত করিনি?\nএ জন্যই পূর্ব যামানার কোন কোন আলেম বলেন, আল্লাহ্ তা‘আলার বাণীঃ\n‘‘এরপর অবশ্যই সেদিন তোমরা নিয়ামাত সম্পর্কে জিজ্ঞাসিত হবে’’। এর ব্যাখ্যায় বলেছেন- এখানে নিয়ামাত বলতে সুস্বাস্থ্য উদ্দেশ্য। মুসনাদে আহমাদে মারফু সূত্রে বর্ণিত,\nسَلُوْا الله اليَقِيْنَ وَالْمُعَافَاةَ فَمَا أُوْتِيَ أَحَدٌ بَعْدَ اليَقِيْنِ خَيْراً مِنَ الْعَافِيَةِ\n‘‘তোমরা আল্লাহর কাছে ঈমান ও সুস্বাস্থ্য প্রার্থনা কর। সুতরাং ঈমানের পর সু-স্বাস্থ্যের চেয়ে অধিক উত্তম আর কোন নিয়ামাত নেই’’। এই হাদীছে দ্বীন ও দুনিয়ার আফিয়াত তথা সুস্থতা ও নিরাপত্তার বিষয়কে এক সাথে উল্লেখ করা হয়েছে। বাস্তবেও তাই। দুনিয়া ও আখিরাতে ঈমান ও সুস্থতা ব্যতীত কোন বান্দাই সফল হতে পারেনা। একমাত্র পরিচ্ছন্ন ঈমান ও গভীর বিশ্বাসই বান্দার উপর থেকে আখিরাতের শাস্তি দূর করতে পারে। আর দুনিয়াতে বাহ্যিক ও আভ্যন্তরীন রেসূ থেকে বাঁচার একমাত্র মাধ্যম হচ্ছে আফিয়াত (সুস্বাস্থ্য) বজায় রাখা।\nনাসাঈ শরীফে মারফু সূত্রে বর্ণিত হয়েছে,\nسَلُوا الله العَفْوَ وَالعَافِيَةَ والْمُعَافَاةَ فَمَا أُوْتِيَ أَحَدٌ بَعْدَ الْيَقِيْنِ خَيْراً مِنَ الْمُعَافَاةِ\n‘‘তোমরা আল্লাহর কাছে ক্ষমা, সুস্থতা এবং নিরাপত্তা প্রার্থনা কর। কেননা ঈমানের পর সুস্থতার চেয়ে উত্তম নেয়ামত কাউকেই প্রদান করা হয় নি’’। হাদীছে বর্ণিত তিনটি শব্দের দ্বারা তিন রকমের অকল্যাণ হতে আশ্রয় প্রার্থনা করা হয়েছে। ক্ষমা চাওয়া দ্বারা অতীতে কৃতকর্মের অকল্যাণ দূর করা হয়, আফিয়াত তথা সুস্বাস্থ্য চাওয়ার মাধ্যমে বর্তমানের অকল্যাণ হতে বাঁচার আবেদন করা হয়েছে এবং মুআফাত চাওয়ার মাধ্যমে ভবিষ্যতের অকল্যাণ হতে বাঁচানোর আবেদন করা হয়েছে।\n. সূরা আরাফ-৭:৩১\n. বুখারী, অধ্যায়ঃ কিতাবুর রিকাক, তাও.হা/৬৪১২, ইফা. ৫৯৭০, আপ্র. ৫৯৬৪, সহীহ আত তিরমিযী, মাপ্র. হা/২৩০৪, মিশকাত, হা/ ৫১৫৫\n. তিরমিযী, অধ্যায়ঃ কিতাবুয্ যুহ্দ। ইমাম তিরমিযী রহঃ) বলেনঃ এই হাদীসটি মারওয়ান বিন মুআবীয়ার সনদ ব্যতীত অন্য কোন সনদে বর্ণিত হয় নি। তবে হাদীসের শাহেদ থাকার কারণে অর্থাৎ অনুরূপ বিষয় অন্য সনদে বর্ণিত হওয়ার কারণে তা শক্তিশালী হয়েছে। ইমাম আলবানী রহঃ) এ কারণেই হাদীসটিকে হাসান (সহীহ) বলেছেন। সিলসিলাহ সহীহা, হা/২৩১৮।\n. সূরা তাকাছুর-১০২:৮\n. মুসনাদে আহমাদ এবং ইবনে মাজাহ। ইমাম আলবানী রহঃ) হাদীসটিকে সহীহ বলেছেন।\n. ইমাম নাসাঈ হাদীসটিকে দিবারাত্রির আমল নামক কিতাবে উল্লেখ করেছেন। বিভিন্ন শব্দে এবং একই অর্থে হাদীসটি অন্যান্য কিতাবেও বর্ণিত হয়েছে। ইমাম আলবানী রহঃ) ও এই অর্থে বর্ণিত একাধিক হাদীছগুলোকে সহীহ বলেছেন। সিলসিলাহ সহীহা, হা/১১৩৮।


মে 8, 2019 বাইনারি বিকল্প রিভিউ ট্রেডিং লেখক স্বর্ণা বণিক 1921 দর্শকরা\nঘ. উদ্দীপকের ঙঁঃঢ়ঁঃটি ৎবমরংঃবৎ এ সংরক্ষণ করে দেখাও। ৪ সর্বাধিক ব্রোকারেজ বোর্ড জুড়ে সর্বনিম্ন দাম অফার করবে না। উদাহরণস্বরূপ, যেসব দালাল কমিশন-মুক্ত বিনিময়-ব্যবসায়িত তহবিলের (ইটিএফ) বৃহত নির্বাচন প্রস্তাব করে থাকে তাদের সাধারণত উচ্চ স্টক ট্রেডিং কমিশন থাকে; অলিম্পিক ট্রেড টিভি বিকল্প হাউস মত ডিসকাউন্ট দালাল প্রতি বাণিজ্য শুধুমাত্র $ 4.95 চার্জ করতে পারে, কিন্তু কমিশন মুক্ত বাণিজ্য যে কোন ETF আছে।\nআমি বলতে চাই যে এটি ফরেক্স থেকে সহজ। Cryptocurrency বিনিময় কারণ আপনার অবস্থান একটি স্টপ আউট বন্ধ করা হবে না। যদি আপনি ফরেক্স নিয়ে সামান্য মুখোমুখি হন, তবে আপনি যা বুঝবেন তা বুঝতে পারবেন। টাস্কটি সহজ - এটি বিটকয়েন কিনুন এবং দাম বাড়ানোর জন্য অপেক্ষা করুন, বা বিপরীত - বিক্রি করুন এবং কম দামে বিটকিন কিনতে ক্রয়ের জন্য অপেক্ষা করুন। এই ক্ষেত্রে, বিটকিনে উপার্জন করার এই পদ্ধতিটি উচ্চ চাহিদা এবং জনপ্রিয়তার মধ্যে রয়েছে। সূচকে বাংলাদেশের স্কোর ৩ দশমিক ৯৮, পাকিস্তানের ৩ দশমিক ৫৫ ও ভারতের ৩ দশমিক ০৯৷ তবে ৪ দশমিক ১৫ পয়েন্ট নিয়ে এ তালিকায় ২২তম অবস্থানটি নেপালের৷ শুধু দক্ষিণ এশিয়া নয়, দক্ষিণ-পূর্ব এশিয়ার প্রতিদ্বন্দ্বীদের অনেকের চেয়েও ভালো করেছে বাংলাদেশ৷ পেছনে ফেলেছে ইন্দোনেশিয়া ও ফিলিপাইন্সকে৷ তবে খুব কাছাকাছি আছে ভিয়েতনাম ও ক্যাম্বোডিয়া৷\nঅলিম্পিক ট্রেড টিভি - ট্রেডিং টুলস\n–যত্তো সব চোর-ছ্যাঁচোড়ের পাড়া ছিল তোর সেই জুহি পরমপুরওয়া স্লাম, কানপুরের সবচেয়ে কুখ্যাত স্লাম। এছাড়াও আগের অলিম্পিক ট্রেড টিভি সমস্থ কাগজের মুদ্রা গুলি সমান ভাবে প্রচলিত (আগের ৫০০ ও ১০০০ এর মুদ্রা ছাড়া)।\nকমলনাথের পাশে দাঁড়িয়েছেন ইউপিএ মন্ত্রিসভায় তাঁর সতীর্থ কপিল সিব্বলও। তিনি বলেন, শিখ দাঙ্গার ঘটনা দুর্ভাগ্যজনক। আদালতে যে প্রক্রিয়া চলছে তাও স্বাগত। কিন্তু প্রশ্ন হল, গোধরা দাঙ্গায় প্ররোচনা দেওয়ার জন্য অভিযুক্ত মায়া কোদনানীর নেতার বিরুদ্ধে তদন্ত হবে না? এর পরেও কেন প্রধানমন্ত্রীর পদ থেকে ইস্তফা দেবেন না তিনি! অ্যাডমিনিস্ট্রেশন ঘনিষ্ঠভাবে তহবিলের সব আন্দোলন নিরীক্ষণ স্টক এক্সচেঞ্জ, এবং সন্দেহজনক ব্যবহারকারীদের একাউন্ট স্থগিত করে দেওয়ার অধিকার সংরক্ষণ করে।\nযখন এটি পুনরাবৃত্তি, আপনি একটি ভুল করতে পারেন এবং "দেখুন" কোনো বিকল্প করতে পারেন জালিয়াতি এড়ানোর জন্য ড্রাগ ব্যবসায়ের নিরাপত্তাকে নিশ্চিত করার জন্য, নতুন পদ্ধতি ফার্মাসিউটিক্যাল শিল্পে ব্যবহার করা হয়েছিল, কারণ "ফার্মাসিট" সংস্থাগুলির কার্যকলাপের কারণে আইনী সংস্থাগুলি অলিম্পিক ট্রেড টিভি বিপুল ক্ষতি ভোগ করে এবং গ্রাহকরা তাদের স্বাস্থ্য এবং কখনও কখনও তাদের জীবনকে ঝুঁকিপূর্ণ করে। QR কোডগুলি ব্যবহার করে, সহজেই জাল ড্রাগগুলি সনাক্ত করা সম্ভব হয়েছিল এবং ট্রুট্যাগ টেকনোলজিস ইনকর্পোরেটেড দ্বারা উন্নত পদ্ধতিটি ইতিমধ্যেই উৎপাদন পর্যায়ে এই ওষুধগুলি চিহ্নিত করার অনুমতি দেয়।\nএইগুলি ন্যারড ওয়াললেট পুরস্কারগুলির জন্য সরকারী বিধিগুলি (ব্যক্তিগত এবং বহুবচন, "সুইপস্টেকস")। এই সুইপস্ট্যাক্সের স্পনসর এবং প্রশাসক নেরড ওয়াললেট, ইনকর্পোরেটেড 875 স্টিভেনসন স্ট্রিট, সান ফ্রান্সিসকো, CA 94103, মার্কিন যুক্তরাষ্ট্র, ("নেরড ওয়াললেট" বা "স্পনসর")। অলিম্পিক ট্রেড টিভি পৃষ্ঠপোষকের পরিষেবার শর্তাদি এবং গোপনীয়তা নীতি এই স্বেচ্ছাসেবকদের ক্রিয়াকলাপ পরিচালনা করে এবং এগুলি এখানে রেফারেন্স দ্বারা অন্তর্ভূক্ত হয়। খেলাধুলা জড়িত প্রতিটি ব্যক্তি, একটি ত্রাণ এবং taut শরীরের স্বপ্ন। এবং যদি অন্যান্য পেশী প্রশিক্ষণের কয়েক সপ্তাহ পরে দাঁড়াতে শুরু করে, তাহলে পেটে লাল রঙের কিউবগুলি পেতে, আপনাকে অবশ্যই বিশেষ অধ্যবসায় এবং অধ্যবসায় দেখাতে হবে।


Lansung U1 - উচ্চ মানের, AliExpress সঙ্গে সুন্দর এবং সস্তা টুথব্রাশ। সংক্ষিপ্ত বিবরণ - মহিলাদের সাইট Femme আজ\nLansung U1, যখন উচ্চ মানের, চমৎকার এবং সস্তা\nদাম: $ 15,36\nআজকের পর্যালোচনা নতুন পণ্য ভক্তি করা হয় Lansung থেকে U1 প্রতিনিধিত্ব। এই টুথব্রাশ একটি শব্দ হিসাবে নিজেকে স্থান হয়েছে, প্রতি মিনিটে 31,000 দোলন, বিভিন্ন অপারেটিং মোড এবং হার 1000r এ হয়েছে। আগ্রহী? আমি একটি বিড়াল জিজ্ঞাসা!\nএকমত, সেখানে বার যখন আপনি ধরা নিজেকে একটি বৈদ্যুতিক টুথব্রাশ, যা অপ্রয়োজনীয় আন্দোলন নিষ্কাশন হবে, সকালে আয়না কাছে দাঁড়িয়ে সম্পর্কে চিন্তা ছিল। এই পণ্যের মূল্য ছোট মডেল ব্র্যান্ড brushes এবং উপরে বৈশিষ্ট্য পরীক্ষা টুথব্রাশ পাওয়া যায় সহ শুরু করার 2000P কিভাবে থেকে পরিবর্তিত হয়। মূল্য এমনকি ন্যূনতম পাসে নির্বাচিত করা হয় না। এখানে মাত্র এখানে আছেন ও বিশ্বস্ত চীনা ব্র্যান্ডের এক এইড আসে।\nচেহারা বক্স, সস্তা, উচ্চ মানের মুদ্রণ দেখায় একটি পরিবর্তিত বর্ণবিন্যাস সঙ্গে একই কর্পোরেট ডিজাইন চোখের ক্যাচ। সামনের দিকে একটি প্রস্তুতকারকের নাম এবং টুথব্রাশ মডেল নেই।\nযেমন আর্দ্রতা সুরক্ষা এবং কম শব্দ যেমন ব্রাশ অনুষ্ঠিত বৈশিষ্ট্য দৃশ্যমান অংশ।\nপিছন অংশ উপর ইতিমধ্যেই ব্রাশ মৌলিক ফাংশন সম্পর্কে তথ্য পরিচিত:\n• ফাস্ট4chasa থেকে চার্জ\n• স্বয়ংক্রিয়2মার্জন মিনিট পরে বন্ধ\n/ মিনিট দোলন • ফ্রিকোয়েন্সি 31000\n• আবহাওয়া IPX7\n• উচ্চ মোড পরিষ্কারের\n• DuPont তার কোম্পানী লোমগুলো\n• শব্দ স্তর 55 ডেসিবেল কম\nএকটি অগ্রভাগ সঙ্গে একটি টুথব্রাশ •\n• খুচরা টিপস (3pc)\n• কর্পোরেট চার্জিং তারের\n• নির্দেশ ম্যানুয়াল\n4 শিট, চীনা সম্পূর্ণভাবে উপর নির্দেশ ম্যানুয়াল ছবি দুয়েক সঙ্গে যে রেখাচিত্রমালা শুচি হওয়ার পর ও মুখ প্রয়োজনীয় আপনার টুথব্রাশ এবং কিভাবে সঠিকভাবে মিসওয়াক করার ধুয়ে ফেলা হয়। এছাড়া নির্মাতার মডেল পরিসীমা সব সঙ্গে একটি টেবিল।\nটুথব্রাশ এক যে আমি একই কোম্পানী Lansung দ্বারা তার আগে কেনা থেকে আলাদা। প্রথম অতিরিক্ত কী ও বিভিন্ন মোড প্রাপ্যতা ক্যাচ, এবং তারপর পরে পুনরায় নকশা।\nউপর হ্যান্ডেল পরিবর্তে একটি বাটন স্টপ / শুরু একটি অনুরূপ ফাংশন এবং অপারেশন মোড নির্বাচন সঙ্গে একটি ডবল ছিল না। একই বোতাম আমার ক্ষেত্রে, হালকা সবুজ একটি ভিন্ন রঙ আছে করতে পারেন।\nকি নতুন বোতাম যোগে সাথে আসা\n- টুথব্রাশ স্বাভাবিক অপারেশন • পরিষ্কারের। এই মোডে, হাতল প্রতি 30 সেকেন্ডে আন্দোলিত এবং2মিনিট মেয়াদ উপর ব্রাশ বন্ধ।\n• ধোলাই - সাধারণ মোড অনুরূপ "শুধুমাত্র সামান্য গতি কমিয়ে," প্রতি 30 সেকেন্ডে vibrates।\n• মাড়ি ম্যাসেজ - স্পন্দিত এবং কেন্দ্রীয় অংশ স্পন্দিত হয় (সাদা লোমগুলো), প্রতি 30 সেকেন্ডে vibrates।\n• চার্জ সূচকটি - আপ লাল লাইট, যখন অন্যান্য মোড সবুজ।\nপ্রস্তুতকারকের ইতিমধ্যে সুপ্রতিষ্ঠিত কাঠামো থেকে সরে না করার সিদ্ধান্ত এবং তাই আমরা সব একই প্লাস্টিক খাদ, যা ভাল আমার ধ্রুবক ব্রাশ A39 প্লাস কাজ ছিল।\nকিন্তু খারাপ বা ভাল আপনি ঠিক করার জন্য দিক টুথব্রাশ পরিবর্তন ব্যার্থতার প্রণালী। এই মডেল একটি মালিকানাধীন হ্যান্ডেল নীচের অংশে অবস্থিত সংযোগকারী দ্বারা অভিযুক্ত করা হয়, এটা 5V 1 সপ্তাহ ব্যবহার করে। নিকেল-ক্যাডমিয়াম ব্যাটারি মধ্যে স্বরলিপি সূত্রে জানা গেছে। মডেল আমি ব্যবহার আনয়ন চার্জ হচ্ছে।\nটুথব্রাশ ইউএসবি আউটপুট সঙ্গে কোনো চার্জিং অধীনে এই তারের মত একটি লাঠি দিয়ে আসে। আনয়ন চার্জিং এর ক্ষেত্রে, এটা কম জায়গা নেয়, কিন্তু এটা ও সহজ হারান।\nএকটু প্রসূত এবং অগ্রভাগ টুথব্রাশ অপারেশন বিভিন্ন মোড অধীনে পরিবর্তন করতে পারে। তারা একটি কিছুটা ভিন্ন আকৃতি আছে এবং লোমগুলো বক্র, এবং এখনও বাড়িতে ব্যবহারের জন্য একটি রং নির্দেশক নেই। গড় এর অনমনীয়তা।\nটোপ ABS প্লাস্টিক উপাদান এবং DuPont তার লোমগুলো। 80 ° সেঃ আপ তাপ স্থায়িত্ব\nব্রাশ এর মাত্রা এবং তার মুখ হাত জন্য সুবিধাজনক হয়, পরন্তু, যে প্লাস্টিক অনুরূপ উপাদান softtach করতে। আমি এমনকি বলতে হবে যে এটা আরো A39 প্লাস চেয়ে হ্যান্ডেল সুবিধাজনক, কিন্তু এটা সত্য বৃত্তাকার হয়।\nবোঝার জন্য কত বিভিন্ন মোড villi আচরণ, ভিডিও সংযুক্ত করুন:\nআরও দেখুন: চুলা এবং dishwasher এক মন্ত্রিসভায় - পাঁচ ওভেন পর্যালোচনা\nডিসেন্ট আমি Lansung একটি টুথব্রাশ পেতে? আমি স্পষ্টভাবে হ্যাঁ বলার পারেন! শুধু 1000r উপর একটি মূল্যে, আপনি পাবেন পণ্যের সুপরিচিত ব্র্যান্ডের তুলনায় খারাপ নয়। তাদের কাছ থেকে সত্য, এমনকি দৈত্য বিক্রয় একটি মরসুমে, দাম যেমন একটি পরিমাণ পড়ে না।\nদ্বারা AliExpress Lansung U1 সস্তা ডেন্টাল মানের সুন্দর ওভারভিউ ব্রাশের


অন্যদের ভয় বা উদ্বেগ নিয়ে আমাদের প্রতিক্রিয়া\nমানুষের আবেগানুভূতির সমস্যায় আমরা কীভাবে প্রতিক্রিয়া জানাই\nআমাদের সবার জীবনেই এমন কোনও বন্ধু থাকতে পারে যে কোনও সময়ে আমাদের কাছে এসে বলতে পারে যে সে কিছু বিষয় নিয়ে সত্যিই খুব চিন্তাগ্রস্ত রয়েছে। সেই শুনে আমরা ভাবি যে ঘটনাটা বোধ হয় তেমন গুরুত্বপূর্ণ নয়। তাই আমরা বিষয়টাকে সম্পূর্ণ অগ্রাহ্য করে থাকি। কিন্তু তা সত্ত্বেও সেই সময়ে ওই বন্ধু তার নিজের চিন্তার কথা বারবার বলতেই থাকে। এই পরিস্থিতিতে কীভাবে আমাদের প্রতিক্রিয়া জানানো উচিত? আমাদের কি ওই বন্ধুকে সহানুভূতি দেখানো জরুরি? ধৈর্য ধরে তার কথা শোনা প্রয়োজন? অথবা তাকে কি বলা উচিত যে, সে সব সমস্যা কাটিয়ে উঠবে বা আমাদের প্রত্যেকের জীবনেই সমস্যা থাকে।\nকী হয়েছে ওই বন্ধুর যে পুরো সপ্তাহ ধরে বিষণ্ণ ছিল? তার কাছে গিয়ে কি আপনি জিজ্ঞাসা করবেন যে তার কী হয়েছে? অথবা তাকে শুধু বলবেন যে আনন্দ কর, খুশি থাকো, নাকি ভাববেন যে তাকে একা ছেড়ে দেওয়াই ভালো (কিছুটা হলেও এসব ঘটনায় আপনার নিজের মেজাজও খারাপ হয়ে যেতে পারে)? যখন একজন মানুষ তার আবেগানুভূতির সমস্যার কথা আমাদের কাছে বলে তখন আমাদের মধ্যে এধরনের প্রতিক্রিয়া জানানোটা খুবই স্বাভাবিক ঘটনা হয়ে দাঁড়ায়।\nআমাদের প্রতিক্রিয়াগুলোকে তিনটি ভাগে ভাগ করা যায়-\nআমরা তাদের সমস্যাকে তেমন গুরুত্ব দিয়ে বিচার করি না- এসব ক্ষেত্রে আমরা তাদের চিন্তাভাবনাকে অবাস্তব বা অবান্তর বলে চিহ্নিত করি অথবা বলি যে তার থেকেও অন্য আরেকজনের আরও বড় সমস্যা রয়েছে।\nআমরা তাদের সমস্যাগুলোকে এড়িয়ে যাই- এসব ক্ষেত্রে আমরা নিজেদের দূরে সরিয়ে রাখি। কারণ কী ঘটেছে তা আমাদের জানা থাকে না বা আমরা এবিষয়ে কিছু করতেও চাই না।\nআমরা তাদের সাহায্য করতে চেষ্টা করি- তাদের সমস্যা আমরা ধৈর্য সহকারে শুনি এবং নিজেদের মতামত না জানিয়ে তাদের সমস্যা বোঝার চেষ্টা করি।\nমানুষ তার আবেগানুভূতির সমস্যা অন্যের কাছে সহজে প্রকাশ করতে পারে না। এর উপর যদি অন্যদের প্রতিক্রিয়া ঠিকঠাক না হয় (এড়িয়ে যাওয়া বা গুরুত্ব দিয়ে বিচার না করা) তাহলে সমস্যায় পড়া মানুষটি আরও বিচ্ছিন্ন হয়ে যায়। এর ফলে তারা নিজেদের সমস্যার কথা অন্যদের কাছে বলতে চায় না, নিজেরাই নিজেদের সমস্যার মোকাবিলা করতে চেষ্টা করে। অদূর ভবিষ্যতে এই ঘটনা তাদের মনে কলঙ্কের বোধ জন্মাতে সাহায্য করে। যদি মানুষ তার মানসিক বিপর্যয়ের মোকাবিলা করতে না পারে তাহলে উদ্বেগ এবং অবসাদজনিত সমস্যায় তারা আক্রান্ত হতে পারে।\nবিপর্যস্ত মানুষের সমস্যা ধৈর্য সহকারে ও নিরপেক্ষভাবে শোনা জরুরি। সমস্যায় পড়ে যখন একজন তার বিশ্বাসভাজন মানুষের কাছে নিজের সমস্যা কথা বলার জন্য যায় তখন উল্টোদিকের মানুষটির উচিত তার কথা সহানুভূতি সহকারে শোনা এবং তার সমস্যাকে গুরুত্ব না দিয়ে বিচার করা কখনোই বাঞ্ছনীয় নয়।\nবন্ধুদের খিল্লির পাত্র\nমন খারাপ, বিষণ্ণতা\nগর্ভাবস্থা: এইসময়ে আমার আনন্দে ও চনমনে থাকার কথা, কিন্তু আমার খুব বিষণ্ণ লাগছে...আমি কি অবসাদে ভুগছি?\nমানসিক অসুস্থতা নিয়ে কথা বলা\nমানসিক অসুস্থতা বিষয়ক আলাপ-আলোচনা\nগর্ভাবস্থা এবং মায়েদের ভালো থাকা নিয়ে কথপোকথন\nআপনার সঙ্গী কি অবসাদে ভুগছেন?\nঅভিভাবক এবং শিক্ষকের মিলিত সাহায্যেই শিশুদের শিক্ষাগত সমস্যা দূর করা সম্ভব\nজীবনে এই প্রথমবার 'মানসিক অসুস্থতা' কথাটি উচ্চারণ করেছিলাম\nআমার বয়স্ক অভিভাবকরা সবকিছু ভুলে যাচ্ছেন। এটা কি চিন্তার বিষয়?\nপ্রসব পরবর্তী, পোস্ট পারটাম


Tuesday, Jan 14, 2020, 7:06 pm\nঢাকা: স্বাস্থ্য ও পরিবারকল্যাণ মন্ত্রণালয়ের মন্ত্রী জাহিদ মালেকের সহকারী একান্ত সচিব (এপিএস) আরিফুর রহমান সেখকে জিজ্ঞাসাবাদের জন‌্য তলব করেছে দুর্নীতি দমন কমিশন (দুদক)। আজ মঙ্গলবার দুদকের উপপরিচালক মো. সামছুল আলম তাকে তলব করে চিঠি পাঠিয়েছেন।\nচিঠিতে বলা হয়েছে, তার বিরুদ্ধে বিদেশে প্রশিক্ষণের নামে অর্থ লোপাট এবং বিভিন্ন সরকারি হাসপাতাল ও মেডিকেল কলেজে পছন্দের ঠিকাদারকে কাজ পাইয়ে দেওয়াসহ অবৈধ সম্পদ অর্জনের অভিযোগ অনুসন্ধান চলছে। ওই বিষয়ে বক্তব্য দিতে তাকে ২০ জানুয়ারি সেগুনবাগিচায় দুদকের প্রধান কার্যালয়ে হাজির হতে বলা হয়েছে।\nদুদক সূত্র জানিয়েছে, স্বাস্থ্য অধিদপ্তরের চিকিৎসক-কর্মকর্তা-কর্মচারীদের বিদেশে প্রশিক্ষণের নামে কোটি কোটি টাকা লোপাটের একটি অভিযোগ দুদকে অনুসন্ধান শুরু হয় গত বছরের মাঝামাঝি সময়ে। উপপরিচালক মো. আলী আকবরকে অভিযোগটি অনুসন্ধানের দায়িত্ব দেওয়া হয়। অনুসন্ধানে নেমেই তিনি অধিদপ্তরের পরিচালকসহ কয়েকজনকে জিজ্ঞাসাবাদ করেন। এর কিছুদিন পর অভিযোগটি অনুসন্ধানের দায়িত্ব দেওয়া হয় স্বাস্থ্য–সম্পর্কিত বিভিন্ন দুর্নীতির অভিযোগ অনুসন্ধানের কাজে নিয়োজিত একটি দলকে। উপপরিচালক সামছুল আলমের নেতৃত্বাধীন ওই দল অনুসন্ধানে মাঠে নেমে এবার তলব করল মন্ত্রীর এপিএসকে।\nছাত্রকল্যাণের নামে ছাত্রলীগের তাণ্ডব!\nদলীয় পারফরম্যান্সে হতাশ মাহমুদউল্লাহ\nতামিমের ব্যাটিংকেই প্রাপ্তি মনে করেন অধিনায়ক


দৈনিক পূর্বকোণ | বাংলাদেশে আধুনিক সংবাদপত্রের পথিকৃৎ ৫ কোটি মানুষ খাদ্য সহায়তা পাবে\n১৯ এপ্রিল, ২০২০ | ৩:০০ পূর্বাহ্ণ\n৫ কোটি মানুষ খাদ্য সহায়তা পাবে\nমাত্র সোয়া ঘণ্টা স্থায়ী ছিল জাতীয় সংসদের সপ্তম অধিবেশন। এর মধ্য গতকাল দেশের ইতিহাসে স্বল্পতম সময়ের অধিবেশনের এক বিরল দৃষ্টান্ত স্থাপন করলো একাদশ জাতীয় সংসদ।\nসপ্তম অধিবেশনের সমাপনী ভাষণে প্রধানমন্ত্রী দেশবাসীর উদ্দেশে বলেছেন, সবাই আল্লাহর কাছে দোয়া করেন। মসজিদে না গিয়ে ঘরে বসে আল্লাহর কাছে দোয়া করুন। বিশ্ববাসী যেন এই ভাইরাস থেকে স্বাভাবিক জীবনে ফিরে আসতে পারেন। আল্লাহর শক্তি সবচেয়ে বড় শক্তি। গতকাল একাদশ জাতীয় সংসদের সপ্তম অধিবেশনের সমাপনী ভাষণে প্রধানমন্ত্রী এসব কথা বলেন। স্পিকার ড. শিরীন শারমিন চৌধুরীর সভাপতিত্বে নিয়ম রক্ষার এই সংসদ অধিবেশন শুরু হয় বিকাল ৫টায়। অধিবেশনের শুরুতে স্পিকার করোনাভাইরাসের প্রেক্ষাপট তুলে ধরেন।\nপ্রধানমন্ত্রী বলেন, পৃথিবীর প্রায় ২০৯টি দেশ আজ করোনাভাইরাসে আক্রান্ত। প্রতিনিয়ত মানুষ মৃত্যুবরণ করছে। গত ডিসেম্বর থেকে করোনাভাইরাসের প্রাদুর্ভাব দেখা দেয়। তখন থেকেই আমরা সতর্ক ছিলাম। যখনি আমাদের দেশে দেখা দেয় তখননি আমরা পদক্ষেপ নিয়েছি। শেখ হাসিনা বলেন, কতদিন এই অবস্থা থাকবে তা কেউ বলতে পারছে না। সারা বিশ্বে কত শক্তিশালী দেশ, কত অস্ত্র কোনো কিছুই কাজে লাগলো না। একটা ভাইরাস চোখে দেখা যায় না। তার কারণে আজ সারা বিশ্ব স্থবির, সারা বিশ্বের মানুষ আজ ঘরে বন্দী। এ সংকট কাটিয়ে উঠতে আমরা ব্যবস্থা নিয়েছি।\n৫ কোটি মানুষ সরকারি সহায়তা পাবে: করোনা পরিস্থিতি মোকাবিলায় সরকার স্বল্প থেকে দীর্ঘ মেয়াদী পরিকল্পনা গ্রহণ করেছে বলে জানান সংসদ নেতা প্রধানমন্ত্রী শেখ হাসিনা। সংসদে তিনি বলেছেন, ‘করোনা সংকটে দেশের মানুষ যাতে খাদ্য সংকটে না থাকে তার জন্য বিদ্যমান ৫০ লাখ রেশন কার্ডের পাশাপাশি আরও ৫০ লাখ রেশন কার্ড করার নির্দেশ দেওয়া হয়েছে। মোট ১ কোটি কার্ড দেওয়া হবে। প্রতিটি পরিবার ৪-৫ জন করে ধরলে তাতে ৫ কোটি মানুষ সরকারি সুবিধাটা ভোগ করবে।’ এরআগে স্পিকার ড. শিরীন শারমিন চৌধুরীর সভাপতিত্বে ঘণ্টাব্যাপী এই অধিবেশনের শুরু হয়। করোনা পরিস্থিতির কারণে সাংবিধানিক বাধ্যবাধকতায় ৬০ দিনের মাথায় এবারের অধিবেশন বসে। টানা এক ঘণ্টা চলার পর শেষ হয় ৭ম অধিবেশন। এটি দেশের ইতিহাসে বিরল ঘটনা। শুরুর দিনেই অধিবেশন শেষ।\nকরোনা পরিস্থিতির ভয়াবহতা ও সাধারণ ছুটির মধ্যে আহুত এই অধিবেশনে সংসদ নেতা ও প্রধানমন্ত্রী শেখ হাসিনাসহ স্বল্প সংখ্যক সংসদ সদস্য অংশ নেন। তবে সংসদ উপনেতা সাজেদা চৌধুরী এবং বিরোধী দলীয় নেতা রওশন এরশাদ ও উপনেতা গেলাম মোহাম্মদ কাদেরসহ সিনিয়র সংসদ সদস্যরা অনুপস্থিত ছিলেন। উপস্থিত সংসদ সদস্যরা বিগত দিনের আসন বণ্টন এড়িয়ে করোনা সতর্কতা মেনে আসন গ্রহণ করেন। অধিবেশন কক্ষে এক থেকে দু’টি আসন পর পর তারা বসেছিলেন।\nঅধিকাংশ সাংসদের মুখে মাস্ক, হাতে গ্লাভস ও মাথায় ক্যাপ ছিল। সংসদ পরিচালনায় দায়িত্ব পালনকারী কর্মকর্তা-কর্মচারীরাও একই সতর্কতামূলক ব্যবস্থা গ্রহণ করেন। সংসদ ভবনের প্রবেশমুখে সকলকেই জীবাণু নাশক স্প্রে করা হয়। সংসদ সদস্যসহ সংশ্লিষ্টদের তাপমাত্রা মাপা হয়। এছাড়া নিরাপত্তা ও স্বাস্থ্য ঝুঁকির বিষয়টি মাথায় রেখে সকল পদক্ষেপ নেওয়া হয়।\nস্পিকার ড. শিরীন শারমিন চৌধুরী নববর্ষের শুভেচ্ছা জানিয়ে সংসদ অধিবেশনের আনুষ্ঠানিক কার্যক্রম শুরু করেন। তিনি শুরুতেই বিশ্বব্যাপী করোনা পরিস্থিতির সর্বশেষ অবস্থা তুলে ধরেন। করোনা আক্রান্ত হয়ে চিকিৎসকসহ মৃত্যুবরণকারী অন্যদের জন্য শোক প্রকাশ করেন। করোনা পরিস্থিতির মধ্যেও অধিবেশন ডাকার কারণও ব্যাখ্যা করেন। সম্ভাব্য সকল স্বাস্থ্যবিধি অনুসরণ করে অধিবেশন আহ্বান করা হয়েছে বলেও উল্লেখ করেন স্পিকার।\nসমাপনী বক্তব্যে প্রধানমন্ত্রী আরও বলেন, ‘করোনা পরিস্থিতিতে আমরা ১০ টাকা কেজি দরে চাল দিচ্ছি। আমাদের ভিজিএফ, ভিজিডিসহ বিভিন্ন সামাজিক নিরাপত্তা বেষ্টনীর কার্ড দেওয়া আছে ৫০ লাখ। এর বাইরে আরও ৫০ লাখ কার্ড এরইমধ্যে করতে বলা হয়েছে। আর ত্রাণ ও দুর্যোগ মন্ত্রণালয়কে নির্দেশ দিয়েছি তারা যেন হটলাইনের সঙ্গে যুক্ত থাকেন। যখন কেউ সহযোগিতা চাইবে সঙ্গে সঙ্গে তাদের যেন সহযোগিতা পাঠানো হয়।’ তিনি বলেন, ‘করোনা মোকাবিলায় হাসপাতালগুলোতে পৃথক আইসোলেশন ওয়ার্ড করা হয়েছে। এছাড়া ভবিষ্যতে যাতে প্রত্যেক জেলা হাসপাতালে আইসিইউ ব্যবস্থা থাকে, সেই ব্যবস্থা আমরা করব।’\nসংসদ নেতা বলেন, ‘পরিবারগুলো যেন খাদ্যের কষ্ট না পায় সেই ব্যবস্থা করেছি। আমি নিজেও অনেক সময় খবর পাই, আমার কাছে এসএমএস করে আপা আমার ঘরে খাবার নাই। সঙ্গে সঙ্গে আমরা কিন্তু উদ্যোগ নেই। শুধু ওই ঘরটাই না আশপাশে কোথাও এভাবে কষ্টে আছে কি না? যারা হয়তো হাত পাততে পারে না, তাদের ঘরে খাবার পৌঁছে দেওয়ার ব্যবস্থা নিয়েছি। ত্রাণ ও দুর্যোগ মন্ত্রীকে বলেছি ৩৩৩ বা আমাদের হটলাইনগুলোর সঙ্গে সংযোগ রেখে এধরনের পরিস্থিতিতে যারা পরবে তাদের ঘরে খাবার পৌঁছে দেওয়ার ব্যবস্থা করতে হবে।’\nপ্রধানমন্ত্রী বলেন, ‘এখন ধান কাটার মৌসুম। আমাদের দিনমজুর যারা কাজ পাচ্ছেন না তাদের জন্য একটু সুযোগ। তারা অনেকেই ধান কাটতে যেতে পারেন বা সকলেরই যাওয়া উচিত। এখানে উঁচু নিচু ব্যাপার না। কাজ করা এটা সকলেরই দায়িত্ব। আমাদের ছাত্র-শিক্ষক, বিশেষ করে ছাত্রদের বলবো বিশ্ববিদ্যালয়ের ছাত্ররা যেন এগিয়ে আসে। ধানগুলো যদি ভালোভাবে তুলতে পারি আমাদের খাদ্যের অভাব হবে না। তাছাড়া যারা যেদিকে থেকে ধান কাটতে যাবেন তাদের যেতে দেওয়ার ব্যবস্থা করা হচ্ছে। আমাদের এটাই চেষ্টা মানুষের জীবনটা যেন চলে আবার তারা যেন সুরক্ষিত থাকে।’ তিনি আরও বলেন, ‘করোনার কারণে অনেক উন্নয়ন প্রকল্প যেগুলো এখনই না করলেই চলে সেসব প্রকল্পের অর্থগুলো সাশ্রয় করার উদ্যোগ নিয়েছি। সেই অর্থ জনগণের কল্যাণে যেন কাজে লাগে। দেশের মানুষ যেন দুর্ভিক্ষের মুখাপেক্ষী না হয় সেটা মাথায় রেখে আগামী ৩ বছর অর্থনীতিকে গতিশীল রাখার লক্ষ্যেই আমরা কাজ করছি।’\nদেশবাসীর উদ্দেশে শেখ হাসিনা বলেন, ‘ঝড় ঝাপটা দুর্যোগ তো আসবেই। এই সময় হতাশ হওয়া বা ভয় পাওয়ার কিছু নেই। সাহসের সঙ্গে যার যার অবস্থান থেকে আমাদের মোকাবিলা করতে হবে। সেই প্রস্তুতি থাকতে হবে।’ তিনি আরও বলেন, ‘আসলে দেশের মানুষ বেশি সাহসী হয়ে গেছে। তাদের বলা হয় আপনার ঘরে থাকেন, এখন কেউ যদি ঘরে না থেকে বৌ নিয়ে শ্বশুর বাড়িতে বেড়াতে গেল। সেখানে করোনা ভাইরাসটি পৌঁছে দিল। বারবার অনুরোধ করছি, যে যেখানে আছেন সেখানেই থাকেন। এদেরকে যদি একটা জায়গায় ধরে রাখতে পারি, ওখান থেকে যদি সুস্থ করতে পারি তাহলে এটা বিস্তার লাভ করে না। কেন জানি মানুষ এটা মানতেই চায় না।’ প্রধানমন্ত্রী বলেন, ‘ঘরে থাকতে অনুরোধ করছি। আইনশৃঙ্খলা রক্ষাকারী বাহিনী যথেষ্ট চেষ্টা করছে তারপরেও এখানে বসে আড্ডা ওখানে বসে গল্প। সবাইকে বলবো স্বাস্থ্য বিধি মেনে চলবেন। নিজে সুরক্ষিত রাখতে পারবেন, তাহলে কারও জীবন ঝুঁকিতে পড়বে না।’\nঅধিবেশনের প্রধান কর্মসূচি ছিল শোক প্রস্তাবের উপর সাধারণ আলোচনা। চলতি সংসদের সদস্য শামসুর রহমান শরীফসহ কয়েকজন সাবেক সংসদ সদস্য ও বিশিষ্টজনদের মৃত্যুতে এই শোক প্রস্তাব উত্থাপন করা হয়। সংসদ নেতা ও প্রধানমন্ত্রী শেখ হাসিনা এবং বিরোধী দলীয় প্রধান হুইপ মশিউর রহমান রাঙ্গা একইসঙ্গে শোক প্রস্তাবের উপর সাধারণ আলোচনা ও অধিবেশনের সমাপনী ভাষণ দেন। শোক প্রস্তাবের উপর আলোচনায় আরও অংশ নেন প্রবীণ সংসদ সদস্য মোহাম্মদ নাসিম, বেগম মতিয়া চৌধুরী ও শাহাজান খান। আলোচনা শেষে সর্বসম্মতিতে শোক প্রস্তাবটি গ্রহণ করা হয়। এরপর প্রয়াতদের স্মরণে নীরবতা পালন ও মোনাজাত করা হয়। মোনাজাত পরিচালনা করেন ডেপুটি স্পিকার মো. ফজলে রাব্বী মিয়া। শোক প্রস্তাবের উপর আলোচনা শেষে দিনের অন্যান্য কর্মসূচি স্থগিত করে অধিবেশন সমাপ্তি সংক্রান্ত রাষ্ট্রপতির আদেশটি পড়ে শোনান স্পিকার।


‘শুভমৃত্যু’র নামে আত্মহত্যার প্রবণতা আরও বাড়বে কিনা? | blog.bdnews24.com - pioneer blog for citizen journalism in bangladesh\nমঙ্গলবার ২৪জানুয়ারী২০১৭, পূর্বাহ্ন ০১:১৭\nগত বছর সেপ্টেম্বর মাসে বকরী ঈদে ঢাকা থেকে বাড়ি গেছি। দু‘দিন ভালোই কাটলো। তৃতীয় দিন আব্বার সাথে চায়ের টেবিলে কথা হচ্ছে। সকাল ৭.৩০ হবে হয়তো। একজন এসে খবর দিলো আপনি যে রোগীর চিকিৎসা করছিলেন সে গলায় দড়ি দিয়ে মারা গেছে। মধ্যবয়সী নারী। তাঁর সম্পর্কে আমি কিছুটা জানি। উপজেলা পরিষদ অফিসে প্রতিদিন ঝাড়ু দেয়, পানি টেনে দেয়। তাতে সামান্য উপার্জন হয়। স্বামী তালাক দিয়েছে সেই যুবতীকালেই। ছেলে আছে, মোটামুটি ভাল রোজগার। মাকে দেখে না। তিনি সম্ভবত টাইপ-টু ডায়াবেটিসে আক্রান্ত অনেকদিন। ২৫-২৮m/mol মাত্রায় আবস্থান করে প্রায়ই। কব্জি পর্যন্ত দুই হাত এবং দুই পায়ের গোড়ালি পর্যন্ত বিভৎস চেহারার ঘা জন্মেছে বহুদিন। জেলার সদর হাসপাতালে যায় ডাক্তার ওষুধ দেয়, খায় কিন্ত কিছুই হয় না। জেলা শহরে বড় ডাক্তারের চেম্বারে দেখিয়ে অনেক পরীক্ষা-নিরীক্ষা সেরে অনেক টাকা পয়সা খরচ করে ওষুধ খায়। হাত পায়ের অবস্থা যা ছিলো আরো বেড়ে গেল।\nআমি আগে থেকেই জানতাম আমার আব্বার কাছে উনি চিকিৎসা নিচ্ছেন আড়াই মাস ধরে। যখন উনি প্রথম আব্বার কাছে আসেন কাকতালীয়ভাবে তখনও আমি বাড়িতে জরুরী কাজে গেছি। যাই হোক বকরী ঈদে যখন বাড়ি গেলাম তার পরদিনই আব্বার চেম্বারে তাঁর সাথে দেখা হয়, কথা বলি। আমি নিজ আগ্রহেই তাঁর হাত নেড়েচেড়ে দেখি। বিস্ময়ে আমি আব্বার দিকে তাকাই, আব্বা সেটা লক্ষ্য করলেন না। উনার হাত পায়ে কোনো ঘায়ের চিহ্ন নেই। একেবারে পরিষ্কার, দু‘এক জায়গায় চামড়া শুকিয়ে উঠে যাচ্ছে! তাঁর মলিন চেহারায় হাসি ঝলমল করছে। আব্বা ওকে নিঃখরচায় চিকিৎসা দিচ্ছিলেন। কী এমন হলো যে সুস্থ্য হয়ে ওঠা মানুষ গলায় রশি দিয়ে মৃত্যুকে বরণ করে নিল?\nপরে জানা গেল দেড় দু‘মাস অফিসের কাজে যেতে পারেনি, টাকা পয়সাও পায়নি। অন্য এক কর্মে সক্ষম নারীকে নিয়োগ দেয়া হয়েছে। আশেপাশে এর ওর বাড়িতে খেয়ে না খেয়ে থাকতো। ছেলে ৪৪/৪৫ বছরের মাকে বলছে বুড়ি মরেছে কষ্ট থেকে মুক্তি পেয়েছে, যে ছেলে স্বচ্ছল জীবন যাপন করে। আমার মনে প্রশ্ন জাগে এই রাষ্ট্রে যদি ‘শুভমৃত্যু‘র আইন থাকতো আর ঐ নারী যদি রাষ্ট্রের কাছে স্বেচ্ছামৃত্যুর আবেদন করতো, রাষ্ট্র তা মেনেও নিতো তারপরও কি সেটা ‘শুভমৃত্যু‘ হিসেবে গণ্য করা যায়!\nসত্যিই বিষয়টি অনেক জটিল। জটিল থেকে জটিলতর। বাংলাদেশ চষে বেরালে বিরল রোগের রোগী হয়তো অনেক খুঁজে পাওয়া যাবে এবং এদের চিকিৎসার ব্যয়ভারও বিশাল অংক ছাড়িয়ে যাবে যার সঙ্কুলান করা বাংলাদেশের মতো রাষ্ট্রের পক্ষে কষ্টসাধ্য হতে পারে। আবার প্রশ্নও উঠতে পারে, যে রোগের উপশম নেই তার পেছনে কোটি টাকা কেন অপচয় হবে?\nবাংলাদেশ এখনই স্বাস্থ্যবীমা কার্যকরীতে ফলপ্রসূ হবে কিনা বলতে পারি না। তবে এমন ক্ষেত্রে রাষ্ট্র উদ্যোগী হয়ে স্থায়ী তহবিল গঠন করতে পারে কিনা। সেখানে রাষ্ট্রের ব্যবসায়ীদের মধ্যে যারা হাজার কোটি, শতকোটি টাকার মালিক (কোটি টাকার মালিকের তো হিসেবের ইয়ত্তা নেই) সকলে প্রতি মাসে এই স্থায়ী তহবিলে অর্থ প্রদান করবেন সেইসাথে রাষ্ট্রও নির্দিষ্ট সংখ্যক অর্থ সেই তহবিলে রাখবে। সরকার গুরুত্বের সাথে এগোলে এই কার্যক্রম সফল হতে পারে আশা করা যায়।\nআবুল বাজানদার এবং আরো এমন উদাহরণ আমাদের সামনে তো আছে। রাষ্ট্র ও তার ধণাঢ্য নাগরিক দায়িত্ব পালনে সৎ এবং উৎগ্রীব হলে সফলতার আশা করা যায়। শতভাগ সফলতা আশা করা বৃথা তবে সাধ্যমতো চেষ্টা না থাকলে ‘শুভমৃত্যু’র নামে আত্মহত্যার প্রবণতা আরো বাড়িয়ে দেয়ার চেষ্টা হয়ে যায় কিনা। রোগীর হতাশা থেকে আত্মহত্যা, এমন অঘটন বাংলাদেশে অনেক ঘটে আমরা সব জানতে পারি না। তোফাজ্জেল মিয়ার ঘটনা আইনের মাধ্যমে ঘটানোর চেষ্টার আবেদন তাই সাড়া পড়েছে। অনেক সময় পরিবার, সমাজ, রাষ্ট্র হৃদয়হীন হলে মানুষ এমন সিদ্ধান্ত নেয় নিজেকে অবাঞ্চিত ভেবে। এতে কি রাষ্ট্র এবং নাগরিক উভয়েই বর্বর হয়ে যায় না?\nএধরনের খবরগুলোর দিকে দৃষ্টি দিলে আপনারা নিশ্চয়ই লক্ষ্য করবেন, বিশেষ করে অশিক্ষিত দরিদ্র মানুষ রোগের গুরুত্ব বুঝতে পারে না (শিক্ষিতরাই পারে না)। সেই দরিদ্র রোগী যদিও চিকিৎসকের কাছে যায় সেই চিকিৎসকের দায়িত্ব, আচরণকে মানবিক পর্যায়ে গণ্য করা যায় না (ব্যতিক্রমী চিকিৎসকের কথা ভিন্ন)। বিরল রোগ ছাড়াও এমন অনেক সাধারণ রোগ আছে প্রাথমিক পর্যায়ে চিকিৎসা করালে সম্পূর্ণ আরোগ্য লাভ সম্ভব। সেক্ষেত্রে ঐ রোগীরা রোগের গুরুত্ব দেয় না বিশেষ করে অর্থাভাবের কারণে আবার উৎসাহ হারিয়ে ফেলে সরকারি হাসপাতালে চিকিৎসকদের উদাসীনতা অবহেলা অনাদরের আচরণের মুখোমুখি হতে হয় বলে।\nবিরল রোগের কথা আলাদা, এমন সাধারণ রোগ যখন চিকিৎসকদের অবহেলা, সময়মতো না আসা ইত্যাদি কারণে রোগীর মরণ হয় অথবা মরণের মুখোমুখি পর্যায়ে অবস্থান করে, সেই কারণেও কি আপনি বা আমরা ‘শুভমৃত্যু’কে স্বাগত জানাবো! নিশ্চয় কেউই সেটা চায় না। আমাদের দেশে এগুলো অহর্নিশ ঘটে চলেছে- অধিকাংশ চিকিৎসকের অবহেলা, রোগের প্রতি গুরুত্ব না দেয়া, রোগীর কথা গুরুত্ব দিয়ে না শোনা, এমবিবিএস হলেও সে আনাড়ি এসব কিছু মিলিয়ে রোগ সাধারণ পর্যায়ে থেকেও এক পর্যায়ে রোগী সহায়-সম্পদ সবকিছু বিক্রি, ধার-দেনা করেও তার রোগ সারাতে পারলো না। তখন আমরাই পাশে থেকে বলি আল্লাহ হায়াত অতটুকুই রেখেছেন, কি আর করা।\nবিরল রোগ পৃথিবীতে থাকবে। সব রোগের চিকিৎসার উপায় সাথে সাথে উদ্ভাবিত হবে না সত্য, কিন্তু চিকিৎসকের চেষ্টা সর্বাগ্রে থাকতে হবে। থাকতে হবে রাষ্ট্রের সকল উপাদানের যোগান দেয়ার দায়িত্ব। সব বিরল রোগের চিকিৎসার সবকিছুই চিকিৎসকের হাতে থাকবে এমন কথা কেউই বলে না। কিন্তু গরীব ধনী সকল রোগীর প্রতি সম আচরণ চিকিৎসকদের দেখাতে হবে। রোগীর প্রতি অনীহা দেখানোই বৈরী আচরণ। মোঃ তোফাজ্জেল কিন্তু শেষে আগ্রহ প্রকাশ করেছে রাষ্ট্র তাদের দেখুক।\nমঙ্গলবার ২৪জানুয়ারী২০১৭, পূর্বাহ্ন ১১:১০\nসম্মানিত যহরত দাদা, খুব জটিল বিষয় নিয়ে লেখনী পড়ে নিজেও ভাবছি ৷ ভাবছি এসমস্ত বিরল রোগ হতে ভেবে সরকার তথা স্বাস্থ মন্ত্রণালয় যদি আহে থেকে পদক্ষেপ না নেয়, তবে বিশেষ করে আমাদের দেশের গরীব মানুষের হবে মরণ ৷ আশা করি আপনার লেখা আর সম্মানিত রাজ্জাক দাদা’র লেখাটা সরকার বা স্বাস্থ্য মন্ত্রণালয়ের নজরে পরবে ৷ ধন্যবাদ দাদা ভালো থাকবেন আশা করি ৷ আর বর্তমানে আপনার শরীর কেমন? সম্পূর্ণ সুস্থ হয়েছেন তো?\nবুধবার ২২মার্চ২০১৭, পূর্বাহ্ন ১১:৩৭\nহৃদরোগ সংক্রান্ত সমস্যা আর নেই মনে হচ্ছে।সারভাইক্যাল পেইন বেশ কিছুদিন ধরে প্রচন্ড বেড়ে যায়।দু‘দিন অনেকটা ভাল মনে হচ্ছে।তাই উত্তর দিতে দেরি হলো।ক্ষমা চেয়ে নিচ্ছি, দাদা।কম্পিউটার টেবিলে বেশিক্ষণ নিজেকে ধরে রাখলে সমস্যা হচ্ছে।কিছুক্ষণ বসি আবার উঠি এভাবেই চলছি।অাপনার জন্য শুভকামনা রইল।\nমঙ্গলবার ২৪জানুয়ারী২০১৭, অপরাহ্ন ০৮:০৪\nআমার ব্যক্তিগত মত-\n১) যদি কেউ একেবারেই অচল হয়ে পরে এবং তাকে দেখাশোনা করার কেউই যদি না থাকে, তাহলে সে বা সরকার উদ্যোগী হয়ে তার জন্য একটা সুন্দর প্যাসেজের ব্যবস্থা করতে পারে।\n২) কেউ যদি মনে করে তার যে চিকিৎসা চলছে তাতে তার পরিবার নিঃস্ব হয়ে গেলেও সে বাঁচবে না! সেক্ষেত্রে তাকে বিকল্প ব্যবস্থা বেছে নেওয়ার সুযোগ দিলে সেটা খারাপ নাও হতে পারে!\nবুধবার ২২মার্চ২০১৭, পূর্বাহ্ন ১১:৫৮\nআপনার মত বেশ গুরুত্ত্বপূর্ণ।এবিষয়ে ব্যাপক আলোচনা রাষ্ট্র থেকে শুরু করে নাগরিক পর্যায় পর্যন্ত চলতে পারে।বলেছি না দুধে আলতা! তাইই তো দেখছি।স্কুলে যাচ্ছেন নাকি? ভেরি নাইস পিকচার।শুভেচ্ছা রইল।\nবুধবার ২৫জানুয়ারী২০১৭, অপরাহ্ন ১১:২০\nআশা করি রাষ্ট্র এ ক্ষেত্রে উদার হাতে এগিয়ে আসবে।\nবুধবার ২২মার্চ২০১৭, পূর্বাহ্ন ১১:৪৯\nতেমনটাই যেন হয়।যার যার অঞ্চলে অর্থপতিদেরও এগিয়ে আসা উচিৎ। সবচেয়ে বড় কথা অনেক ক্ষেত্রে পরিবারের সদস্যরা চিকিৎসা ব্যয় টানতে না পারলেও ভালবাসার মনোভাবে সেবা দিতে কার্পণ্য করে যা চরম অমানবিকতা। দেরিতে সাড়া দেয়ার জন্য মার্জনা করবেন শওকত ভাই।আশা করি মার্জনা পাচ্ছি!